Mestské zastupiteľstvo v Košiciach

Z á p i s n i c a
z XI. rokovania Mestského zastupiteľstva v Košiciach konaného v dňoch
13. a 14.12.2007

Prítomní: podľa prezenčných listín

	Rokovanie mestského zastupiteľstva otvoril a viedol námestník primátora mesta Košice Ing. Jozef Filipko. Ospravedlnil neprítomnosť primátora mesta Ing. Františka Knapíka, ktorý je v Bratislave pri obhajobe kandidatúry na titul Európske hlavné mesto kultúry.
	Z 50 poslancov mestského zastupiteľstva bolo v úvode prítomných 29, čo je viac ako polovica a mestské zastupiteľstvo bolo uznášania schopné. 

K programu rokovania

p. Filipko, námestník primátora mesta Košice – Prítomní program rokovania dostali 
v pozvánke. Doplnil ho o materiály:
bod 14/1 – Návrh na zmenu VZN mesta Košice č 5 o státí, parkovaní a oznamovaní opustených vozidiel na území mesta Košice,
bod  14/2 – Návrh na zmenu VZN  mesta Košice č. 70 o dani za užívanie verejného priestranstva,
bod 31/1 – Zámena pozemkov v k.ú. Huštáky s Global Group, a.s. bez finančného vyrovnania,
bod 8/1 – Návrh zmeny platnej tarify DPMK, a.s.,
bod 15/1 – Globálny lobistický industriálny park v Košiciach (GLIP), informácia o pripravovanej zmene územného plánu HSA Košice,
bod 16/1 – Vyhlásenie Mestského zastupiteľstva v Košiciach k rasovo motivovanému útoku,
bod 59/1 -  Personálne otázky, zmeny v Komisii národnostných menšín pri MZ.

p. Vargovčák, námestník primátora mesta  Košice – Navrhol zaradiť do programu 
rokovania:
	bod 22/1 – Informácia o predaji bytov na Baltickej ulici a zmena uznesenia,
bod 22/2 – Návrh na poskytnutie dotácie z rozpočtu mesta v zmysle VZN mesta Košice  č. 76,
bod 22/3 – Návrh na prerozdelenie finančných prostriedkov na zabezpečenie poskytovania opatrovateľskej služby na rok 2008 pre neštátne subjekty,
bod 20 – Koncepcia rozvoja mesta Košice v oblasti tepelnej energetiky navrhol presunúť ako bod 5/1 vzhľadom na to, že sú tu spracovatelia zo spoločnosti City Plans z Prahy.

p. Čečko, námestník primátora mesta Košice – Z rokovania mestského zastupiteľstva 
stiahol bod č. 25 – Návrh Štatútu mesta Košice.
Presunul bod č. 2  - Informácia primátora o svojej činnosti na piatok.
Presunul body č. 8, 9, 10, 11, 12, 13 a 14 na piatkové rokovanie  v poradí, ako ich predniesol. Je záujem prerokovať tieto materiály za účasti primátora mesta, ktorý by sa mal piatkového rokovania mestského zastupiteľstva zúčastniť.
Doplnil program o bod 4/1 – Vystúpenie hlavného architekta mesta Košice 
Ing. arch. Martina Drahovského.
Na piatkové rokovanie doplnil ako 1. bod  - Multifunkčný spoločensko-športový areál VŠ – zámer realizovať projekt.

p. Boritáš, poslanec MZ – Ak prejde vyradenie bodu 25 – Návrh Štatútu mesta Košice,
	navrhol nový bod 25 – Zmeny v dozorných radách podnikov mesta Košice.

p. Halenár, poslanec MZ – Chýba mu informácia k bodom navrhovaným na doplnenie
	programu rokovania, konkrétne k bodu 8/1 – Návrh zmeny tarify DPMK, a.s..

p. Filipko, námestník primátora mesta Košice – Materiál bol uverejnený na web 
stránke ako materiál pripravovaný na zaradenie do programu. Dôvod a obsah uvedie pri predložení materiálu.

p. Krištof, poslanec MZ – Navrhol doplniť program o bod 59/2 – Informácia Komisie
mestského zastupiteľstva na ochranu verejného záujmu pri výkone funkcie verejných funkcionárov.

p. Mutafov, poslanec MZ – Požiadal, aby po schválení zmien bol vyhotovený čistopis 
	pozvánky.

p. Hojer, hlavný kontrolór mesta Košice – Keďže rozpočet na rok 2008 má zahrnutú aj 
položku zvýšeného poplatku za komunálne odpady, navrhol zvážiť, či by nebolo vhodné najprv prerokovať všeobecne záväzné nariadenia a až potom prerokovávať rozpočet, lebo ide o čiastku vo výške 76 mil. Sk, ktorá má dopad na rozpočet mesta Košice pre roky 2008 – 2010.

p. Filipko, námestník primátora mesta Košice – Akceptuje výmenu poradia. Osobne 
tiež chcel navrhnúť zmenu poradia, najprv rokovať o VZN a potom rozpočte mesta Košice.
	Dal hlasovať o jednotlivých návrhoch.

Hlasovanie č. 1 o zaradení materiálov:
bod 14/1 – Návrh na zmenu VZN mesta Košice č 5 o státí, parkovaní a oznamovaní opustených vozidiel na území mesta Košice,
bod  14/2 – Návrh na zmenu VZN  mesta Košice č. 70 o dani za užívanie verejného priestranstva,
bod 31/1 – Zámena pozemkov v k.ú. Huštáky s Global Group, a.s. bez finančného vyrovnania,
bod 8/1 – Návrh zmeny platnej tarify DPMK, a.s.,
bod 15/1 – Globálny lobistický industriálny park v Košiciach (GLIP), informácia o pripravovanej zmene územného plánu HSA Košice,
bod 16/1 – Vyhlásenie Mestského zastupiteľstva v Košiciach k rasovo motivovanému útoku,
bod 59/1 -  Personálne otázky, zmeny v Komisii národnostných menšín pri MZ:
za 41, proti -, zdržal sa -.

Hlasovanie č. 2 o zaradení materiálov:
	bod 22/1 – Informácia o predaji bytov na Baltickej ulici a zmena uznesenia,
bod 22/2 – Návrh na poskytnutie dotácie z rozpočtu mesta v zmysle VZN mesta Košice  č. 76,
bod 22/3 – Návrh na prerozdelenie finančných prostriedkov na zabezpečenie poskytovania opatrovateľskej služby na rok 2008 pre neštátne subjekty,
bod 20 – Koncepcia rozvoja mesta Košice v oblasti tepelnej energetiky navrhol presunúť ako bod 5/1:
za 41, proti -, zdržal sa -.

Hlasovanie č. 3 o zaradení, vypustení a presunutí týchto materiálov:
stiahnutie bodu č. 25 – Návrh Štatútu mesta Košice,
presunutie bodu č. 2  - Informácia primátora o svojej činnosti na piatok,
presunutie bodov č.  9, 10, 11, 12, 13, 14 a 8 na piatkové rokovanie  v prednesenom poradí, 
doplnenie bodu 4/1 – Vystúpenie hlavného architekta mesta Košice 
Ing. arch. Martina Drahovského.
doplnenie bodu  - Multifunkčný spoločensko-športový areál VŠ – zámer realizovať projekt, ktorý sa prerokuje ako prvý na piatkovom rokovaní:
za 41, proti -, zdržal sa -.

Hlasovanie č. 4 zaradiť ako bod 25 - Zmeny v dozorných radách spoločností založených mestom Košice:
za 41, proti -, zdržal sa -.

Hlasovanie č. 5 o zaradení bodu 59/2 - Informácia Komisie mestského zastupiteľstva 
na ochranu verejného záujmu pri výkone funkcie verejných funkcionárov.
za 42, proti -, zdržal sa -.

Hlasovanie č. 6 o celkovom programe: zmätočné.

Hlasovanie č. 7 o celkovom programe:
za 42, proti -, zdržal sa -.

––-     ––-     ––-

Overovatelia zápisnice: 
JUDr. Jaroslav Hlinka
MVDr. Jozef Figeľ

––--     ––-     ––-
Návrhová komisia
			KDH				p. Erika Dolná
			SDKÚ-DS, SMK		Bc. Iveta Kijevská
			NEKA, nezaradení		Ing. Mária Gamcová

Hlasovanie č. 8 o zložení návrhovej komisie:
za 40, proti -, zdržali sa 2.

p. Filipko, námestník primátora mesta Košice – Upozornil poslancov, aby svoje
návrhy k jednotlivým bodom programu rokovania predkladali písomne tejto návrhovej komisii po ústnej informácii.

––-     ––-     ––-

1. Informácia o plnení uznesení MZ

p. Filipko, námestník primátora mesta Košice -  V informácii je plnenie uznesení od 
VIII. (mimoriadneho) rokovania Mestského zastupiteľstva v Košiciach a prehľad o plnení uznesení za predchádzajúce obdobie.

V rozprave vystúpili:

p. Halenár, poslanec MZ -  K návrhu na zrušenie uznesenia 221/2007 by rád vedel, čo 
je obsahom oznámenia p. Babjaka a aké dôvody uvádza pre ukončenie rokovaní s mestom. Na str. 8 je úloha od 30. januára 2006, že sťahovanie ÚHA je v štádiu riešenia. Dnes je december 2007, čo mu dáva 22 mesiacov. Požiadal o vysvetlenie, v čom spočíva taká zdĺhavosť riešenia, kde je problém?
Na str. 14 je v plnení úloha zabezpečiť finančné, technické, personálne a organizačné podmienky pre realizáciu projektu Vydávanie mesačníka samosprávy mesta Košice Metropolis. Projekt je v prípravnej fáze a zaujíma ho, čo konkrétne bolo vykonané.

p. Filipko, námestník primátora mesta Košice – Odpovedal na prvú otázku ohľadom 
uznesenia 221/2007. Obsah mailu od p. Babjaka bol veľmi stručný – oznamoval, že k 31.10. 2007 končí rokovania s mestom Košice bez uvedenia dôvodu.

p. Sabol, riaditeľ Magistrátu mesta Košice – K sťahovaniu ÚHA: Momentálne nie je 
v budove Magistrátu mesta voľný ani meter štvorcový, ktorý potrebuje cca  
700 m2.  Bude treba vysťahovať niektoré súkromné firmy, ktoré majú priestory v nájme. Požiadal riaditeľa Správy majetku mesta Košice, aby potrebnú plochu uvoľnil. Sťahovanie sa odkladalo aj z dôvodu, že nebol doriešený riaditeľ ÚHA.
Na realizáciu projektu Metropolis neboli schválené finančné prostriedky.

p. Halenár, poslanec MZ – Na margo ukončenia nádejne sa rozvíjajúceho obchodného 
vzťahu poznamenal, že mesto by v budúcnosti malo dôkladne zvážiť, s kým vchádza do prípravných rokovaní. Mestské zastupiteľstvo i komisie venovali tejto veci veľa času. Žiadala by sa väčšia efektivita a selektívnosť pri výbere partnerov, s ktorými budú všetci manažéri mesta v budúcnosti rokovať.
Čo sa týka sťahovania ÚHA, považuje to za pohŕdanie uznesením mestského zastupiteľstva a za to riaditeľ Magistrátu mesta zaslúži výtku, ale tá by mala smerovať od primátora mesta, ktorý ho na tento post navrhol. Zajtra to skúsi povedať primátorovi mesta osobne, lebo čakať 22 mesiacov na to, kto bude novým šéfom ÚHA, to je výhovorka pre materskú školu.
Uznesenie mestského zastupiteľstva bolo pripraviť technické, organizačné a ďalšie podmienky pre vydávanie Metropolisu. Kto si dovolil oponovať uzneseniu a neposkytnúť finančné prostriedky?

p. Filipko, námestník primátora mesta Košice – Boli to všetci poslanci, keď neschválili
	prostriedky na tento zámer.
K procesu jednania s p. Babjakom a spoločnosťou Tradex – Tohto partnera mesto získalo sprostredkovane a v čase od predloženia a schválenia tohto uznesenia sa priestor využil na rokovania a overovanie informácií. Komunikovali s mnohými SAD-kami, organizáciami, kde p. Babjak rokoval a mesto možno bolo zdržanlivejšie pri prijatí tohto rozhodnutia. Vzhľadom na to, že p. Babjak od augustového rokovania mestského zastupiteľstva neprišiel so žiadnym iným návrhom, nepredložil nič nové a s mestom sa nekontaktoval, mesto nepodnikalo žiadne kroky a na základe toho sa p. Babjak rozhodol, ako sa rozhodol.

p. Halenár, poslanec MZ – Nerozumie, prečo je úloha mesačníka v priebežnom plnení.
Možno niečo prehliadol priamo na rokovaní MZ, keď nepostrehol, že poslanci neschválili prostriedky na vydávanie Metropolisu.

p. Filipko, námestník primátora mesta Košice – Úloha je v priebežnom plnení preto, 
lebo zatiaľ nebola zrušená.
	Uzavrel rozpravu a dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 56 ods. 2 Rokovacieho poriadku mestského zastupiteľstva  berie na vedomie informáciu o plnení uznesení od VIII. (mimoriadneho) rokovania MZ v Košiciach a prehľad o plnení uznesení  za predchádzajúce obdobie.
Zrušuje 
1. uzn. MZ č . 822 zo dňa 30.6.2005 - odpredaj pozemku  v k.ú. Terasa
pre JUDr. Ivetu Lipčeiovu a manžela, 
2. uzn. MZ č. 1128 zo dňa 29.6.2006 - odpredaj časti pozemku v k.ú. Jazero  pre Han Ping Xiang, 
3. uzn. MZ č. 1167 zo dňa 7.9.2006 - odpredaj nebytového priestoru 
na Kováčskej ul. 21 pre Ing. Kvetoslavu Hvizdošovú,
4. uzn. MZ č. 185 zo dňa 12.7.2007 - odpredaj pozemku k.ú. Brody 
pre J. Kralčákovú,
5. uzn. MZ č. 221 zo dňa 30.8.2007 - Informácia o projekte výroby, dodávky 
a montáže autobusov.

Hlasovanie č. 9: za 39, proti 1, zdržal sa -.

––-     ––-     ––-

3. Správa o činnosti hlavného kontrolóra mesta Košice

p. Hojer, hlavný kontrolór mesta Košice – Predložil tri správy o výsledkoch kontrol 
a to správu o kontrole v Mestských lesoch, a.s., kde neboli zistené vážne nedostatky Ďalej je to správa o kontrole hospodárenia s finančnými prostriedkami na troch základných školách, kde boli zistené nedostatky v účtovníctve, ktoré sú priebežne odstraňované a poslednou správou je správa o výsledku kontroly plnenia podmienok zo zmlúv o predaji majetku mesta Košice za obdobie rokov 2004-2006. Tu opäť konštatoval to, čo hovoril už na minulom mestskom zastupiteľstve, že jednotlivé oddelenia spolu nekomunikujú. Ten, kto má na starosti predaj, nevie o tom, že či kupujúci zaplatil, alebo nezaplatil nájomné a táto koordinácia jednotlivých pracovníkov nie je na požadovanej úrovni. Je to súčasťou opatrení, ktoré prijal riaditeľ Magistrátu mesta na odstránenie zistených nedostatkov.
Súčasťou správy je aj návrh plánu kontrolnej činnosti na I. polrok 2008, kde sú naplánované 4 kontrolné akcie. Ak by zo strany poslancov bol nejaký námet na vykonanie kontroly, tak ho do plánu doplnia.

p. Sabol, riaditeľ Magistrátu mesta Košice – Upresnil vystúpenie p. Hojera, že to nie je 
vina toho oddelenia, ktoré majetok predáva, ale je ozaj slabá komunikácia medzi finančným oddelením a oddelením správy majetku.

p. Hojer, hlavný kontrolór mesta Košice – Doplnil informáciu, že dlhy za teplo, ktoré 
mali školy v roku 2006, boli uhradené v roku 2007 podľa informácie, ktorú má z oddelenia školstva.
Ospravedlnil sa tiež za chybu v správe o vykonaných kontrolách na školách, kde  došlo k zámene obsahu originálnych a prenesených kompetencií.

V rozprave vystúpili:

p. Gamcová, poslankyňa MZ – Požiadala o vysvetlenie ohľadom výpovede na 
Policajnom zbore Svidník týkajúcej sa firmy Gira.

p. Hlinka, poslanec MZ – Postrehol vysvetlenie riaditeľa Magistrátu mesta, no keď sa 
pozrie na kúpne zmluvy a kúpno-predajné vzťahy, tam je potrebné v budúcnosti dávať väčší pozor, pretože zmluvné podmienky, ktoré sú stanovené v kúpnych zmluvách v 2-3 prípadoch neboli  zo strany kupujúceho splnené jednak v obecnej rovine a potom v oblasti úrokov. Ak si niekto neplní svoje povinnosti v splácaní kúpnej ceny a mesto ho nevyzve, dotyčný sám od seba úroky nedoplatí. Treba na to dávať pozor, lebo potom mesto navonok nevyzerá veľmi vážne.

p. Hojer, hlavný kontrolór mesta Košice – K problematike opravy strechy na ZŠ 
Postupimská firmou Gira: Navštívili ho dvaja vyšetrovatelia PZ Svidník a deň na to prišli pracovníčky daňového úradu a bolo zistené, že tento podnikateľ nemá faktúru zaúčtovanú vo svojom účtovníctve, neodviedol daň z pridanej hodnoty, ktorá je vyše 3 mil. Sk, takže všetky tieto orgány ďalej konajú a treba počkať na výsledok.

p. Filipko, námestník primátora mesta Košice – Uzavrel diskusiu k tomuto bodu a dal 
slovo návrhovej komisii. 

p. Gamcová, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. aa) Štatútu mesta Košice  berie na vedomie 
1. Správu o činnosti hlavného kontrolóra mesta Košice od IX. rokovania MZ. 
2. Správu o výsledku kontroly hospodárenia, nakladania s majetkom a vybraných položiek nákladov a výnosov za obdobie rokov 2005 a 2006 v Mestských lesoch Košice, a.s..
3. Správu o výsledku kontroly hospodárenia s finančnými prostriedkami na ZŠ Bukovecká 17, ZŠ Hroncova 23 a ZŠ Postupimská 37, Košice za obdobie roka 2006.
4. Správu o výsledku kontroly plnenia podmienok zo zmlúv o predaji majetku mesta Košice za  obdobie rokov 2004 – 2006.
Schvaľuje návrh plánu kontrolnej činnosti Útvaru hlavného kontrolóra mesta Košice na I. polrok 2008.

Hlasovanie č. 10: za 43, proti -, zdržal sa -.

––-     ––-     ––-

4. Správa o činnosti Mestskej polície Košice

p. Dvorožňák, náčelník mestskej polície -  Správu predložil za obdobie jedného 
mesiaca z dôvodu posunu termínu rokovania mestského zastupiteľstva. Doplnil informáciu o príjmoch mestskej polície za obdobie 11 mesiacov. Mestská polícia za toto obdobie za zaujatie verejného priestranstva vybrala 29,5 mil. Sk. Za odťahovú službu bol príjem takmer 4,5 mil. Sk čo je o 1,5 mil. Sk viac ako za rovnaké obdobie minulého roka. Na pokutách sa vybralo 7,6 mil. Sk.

V rozprave vystúpili:

p. Halenár, poslanec MZ -  Jednou zo základných činností, ktoré má vykonávať 
mestská polícia je  kontrola plnenia VZN, t.j. ako sú plnené mestské zákony. VZN mesta Košice č. 78 hovorí o čistote verejných priestranstiev. V § 4 ods. 3 je uvedené, že každý je povinný dbať, aby pri svojej činnosti neobťažoval iné osoby prachom, dymom, pevnými, alebo tekutými odpadmi. V § 4 ods. 5 je uvedené, že ak dôjde k znečisteniu verejného priestranstva, je osoba, ktorá znečistenie spôsobila, povinná bezodkladne toto odstrániť. Je zrejme, že toto VZN je hrubo zanedbávané zo strany mestskej polície. Sú to pozostatky posypu po 2 cm snehu, ktorý je už dlhé týždne na chodníkoch. Keď to povedal na komisii ŽP, tak táto téma prešla mlčaním od prítomného náčelníka mestskej polície. Môže mu niekto vysvetliť, k čomu sú tieto elaboráty, v ktorých sa vyskytuje nepriaznivá ekonomická situácia tohto štátu? Na čo slúžia elaboráty, ktoré dostávajú od mestskej polície?

p. Dvorožňák, náčelník mestskej polície – V zmysle  VZN mesta Košice, ktoré 
pojednávajú o čistote, mestská polícia oznamuje kompetentným orgánom, ktoré za čistotu zodpovedajú a to Kositu, Správe komunikácií mesta, Správe mestskej zelene. V priemere je to mesačne od 300 do 400 oznámení. Pri nezákonných skládkach preverujú a zisťujú páchateľa. Vedeniu mesta predkladá správu o zisteniach z kamerového systému.

p. Halenár, poslanec MZ -  Toto nepovažuje za vysvetlenie a ak niekto áno, tak chápe 
	význam slovenských slov inak ako on. Toto vystúpenie je aroganciou, zametením  problémov pod koberec. 300 oznámení mesačne? Nech je ich 3000 pokiaľ Košičania budú chodiť po kamienkoch, ničiť si nervy a topánky, nech je tých oznámení aj 30000. Ak to náčelník nezvláda, musí ísť z tejto funkcie preč.

p. Gamcová, poslankyňa MZ – Aký je disciplinárny postih pre policajtov, ktorí 
nevyhoveli už tretiemu opravnému termínu z odborných vedomostí? Vzbudzuje to v nej nedôveru voči príslušníkom mestskej polície. K plánu činnosti pre nasledujúce obdobie – zrealizovať preventívno-bezpečnostné akcie voči vreckovým zlodejom. Pri Slovane, pri zastávke autobusov a trolejbusov, sú denno-denne okrádaní nehoráznym spôsobom ľudia, deti, študenti. Má s tým osobnú skúsenosť a privítala by tam prítomnosť nejakého policajta, ktorý by nebol oblečený v uniforme, aby túto oblasť sledoval. Určite by zistil, aká skupina ľudí sa tam pravidelne poneviera. Sú to maloleté deti, ale aj dospelí ľudia a tomu už treba urobiť koniec.

p. Dvorožňák, náčelník mestskej polície – Všetkým policajtom, ktorí nevyhoveli 
previerkam, bol znížený osobný príplatok podľa dosiahnutých výsledkov. Na predchádzanie vreckových krádeží sú pravidelne vykonávané akcie v spolupráci s PZ Košice. Chodia aj v civilnom odeve, majú k dispozícii zoznam vreckových zlodejov, ktorí už boli prichytení pri čine, majú zoznam skupín. Sú to aj ľudia z iných obcí a okresov, z Lučenca, Rimavskej Soboty. Posledne celý týždeň v inkriminovaných časoch boli vykonávané preventívne aj represívne akcie.

p. Filipko, námestník primátora mesta Košice – Ukončil rozpravu a dal slovo 
návrhovej komisii. 

p. Gamcová, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. aa) Štatútu mesta Košice berie na vedomie správu náčelníka Mestskej polície Košice o činnosti MsP Košice od IX. rokovania MZ konaného dňa 25.10.2007.

Hlasovanie č. 11: za 42, proti 1, zdržal sa -.

––-     ––-     ––-

4/1 Vystúpenie hlavného architekta mesta Košice 
       Ing. arch. Martina Drahovského

p. Filipko, námestník primátora mesta Košice – Oznámil prítomných, že primátor 
mesta Košice Ing. František Knapík menoval do funkcie  hlavného architekta mesta Košice Ing. arch. Martina Drahovského s účinnosťou od 1.12.2007.

p. Drahovský, hlavný architekt mesta Košice – Narodil sa v roku1951 v Košiciach
a býva v Košiciach. Je ženatý, má 2 deti. Architektúru ukončil v roku 1975 na  Vysokej škole technickej v Bratislave. V roku 2002 získal autorizáciu Slovenskej komory architektov a v roku 2003 bol menovaný profesorom na medzinárodnej Akadémii architektúry v Sofii v Bulharsku.
Z odbornej praxe: Od roku 1976 do roku 1991 pracoval v Športprojekte Košice, ktorý sa venoval atypickým stavbám ako je Krytá plaváreň v Košiciach, súdy, banka a podobne. V tom čase 3 roky pôsobil ako expert pre urbanizmus a architektúru v Alžírsku a bol zároveň aj zástupcom vedúceho slovenských expertov. V roku 1990 absolvoval 6 mesačnú odbornú stáž v Kanade v Toronte. Od roku 1998 do roku 2003 bol odborným asistentom na Katedre dizajnu a garantom pre predmet Strojníckej fakulty a od roku 2003 je na Katedre architektúry Fakulty umenia Technickej univerzity v Košiciach. V súčasnosti tam pôsobí a okrem toho v súčasnosti má aj vlastnú architektonickú kanceláriu Martin Drahovský, autorizovaný architekt.
Z iných aktivít spomenul, že bol viceprezidentom Spolku architektov, podpredsedom Slovenskej komory architektov. V medzinárodných organizáciách bol zástupcom týchto dvoch organizácií od roku 1990 doteraz. Bol prezidentom architektonickej rady strednej a východnej Európy v roku 1998, kedy sa konal aj veľký seminár v Košiciach a v súčasnosti je viceprezidentom Medzinárodnej únie architektov v Paríži pre celú strednú a východnú Európu a Euroáziu a pôsobí v tejto organizácii.
K aktivitám Útvaru hlavného architekta  – Útvar hlavného architekta je odborný orgán, ktorý slúži práve poslancom a vedeniu mesta pre rozvoj a usmerňovanie urbanizmu a architektúry v meste Košice. Niekoľkoročné napätie, ktoré tu prevládalo medzi osobou hlavného architekta a možnože poslancami, možnože mestom vyústilo do veľkého krátenia rozpočtu pre Útvar hlavného architekta v posledných troch rokoch. Podotkol, že koncom 90-tých rokov, kedy odchádzal p. architekt Juráni z tohto útvaru, bol rozpočet vtedajších 14 mil. Sk. Terajší rozpočet, ktorý by mal byť schválený, dáva ÚHA tiež 14 mil. Sk, čo je už obrovské navýšenie oproti rozpočtu z minulého roku. Mnohí si možno vedia predstaviť, akým spôsobom bola práca tohto útvaru stláčaná dole. Je pravdou, že snáď prvý rok je menej práce, ale v ďalších rokoch je ten nárast obrovský, lebo rozvojové dokumenty pre mesto nie sú pripravované a veľmi ťažko sa rozhoduje, keď do Košíc prichádzajú investori. V súčasnosti sú Košice jedným z atraktívnych bodov pre všetkých investorov a po Bratislave sa naozaj stávajú centrom. Preto celá práca Útvaru hlavného architekta bude v budúcnosti smerovaná hlavne k aktualizácií smerného územného plánu Košíc, ktorý je od roku 1976. Veľká novela bola urobená v roku 1994 a ďalšia novela v roku 2000 a len priebežne sa robia menšie novely. Súčasný územný plán mesta je už fyzicky, aj morálne naplnený a je tu absolútna potreba ho teraz novelizovať, resp. spracovať nový územný plán. 
Pozval preto poslancov mesta k aktívnej spolupráci na tomto územnom pláne. Veľmi rád sa stretne so všetkými starostami mestských častí, aby si zadeklarovali vzájomnú spoluprácu na tomto územnom pláne a aby našli priestor pre intenzívny rozvoj Košíc teraz, keď sú v takomto hektickom stave náporu nových investorov.

p. Halenár, poslanec MZ – Spýtal sa p. Drahovského, či bol v komunistickej strane.

p. Drahovský, hlavný architekt mesta Košice – Nikdy nebol v žiadnej strane, ani nikdy
nebol kandidátom žiadnej strany a celé rokovanie o jeho nominovaní bolo vedené na čisto odbornej úrovni. Poďakoval tým, ktorí pri tomto rokovaní veľmi trpezlivo sa ho zúčastňovali. Bolo to celé vedenie mesta, odborníci z oblasti architektúry ako aj pracovníci ÚHA a trvalo to 8 mesiacov.
Je niekoľko uznesení o začlenení Útvaru hlavného architekta pod štruktúru Magistrátu mesta a nakoniec sa to vykryštalizovalo do tej polohy, že ostal ešte nezávislý, resp. závislý práve na poslancoch mesta a na vedení mesta a aby medzi nimi nebol žiaden interlokutor, práve o túto pozíciu hrali.

p. Müller, poslanec MZ – Jeho predrečník p. Halenár takúto otázku, ako dal 
p. Drahovskému, dáva každému. No z toho čo počul, nadobudol presvedčenie, že Košice majú dobrého hlavného architekta. Je rád, že sa chce stretnúť so starostami mestských častí, lebo je to žiadúce.

p. Boritáš, poslanec MZ – Aký je názor hlavného architekta na presťahovanie ÚHA 
z doterajších priestorov do budovy Magistrátu mesta?

p. Drahovský, hlavný architekt mesta – Myslí si, že táto tézia a napätie vyplýva aj 
z toho, že ÚHA sa nepresťahoval a malo by sa to skončiť. Po jeho menovaní sa tieto priestory v budove Magistrátu mesta hľadajú. Už sa vyšpecifikovala potrebná plocha o on bude len rád, keď sa presťahujú, lebo nie je nič príjemné chodiť na každé stretnutie na magistráte autom, čakať potom  pred dverami. 
Poďakoval Mgr. Bohušovej za to že toľký čas zastupovala post hlavného architekta a popri tom aktívne pracovala na útvare a musela absolvovať tie časté presuny na rôzne rokovania a pri tom sa investori aj tak presunuli k nim na útvar. Víta preto sťahovanie a mnohé rokovania sa nebudú konať len u pána primátora a viceprimátorov, ale priamo u nich na odbornom útvare, kde vedia priamo vysvetliť investorom o čo ide.  
Všetkých rád privíta na ich útvare, no odborníkovi je lepšie vysvetľovať vlastným jazykom, lebo lepšie sa o probléme hovorí a druhá stránka lepšie rozumie.

p. Halenár, poslanec MZ – Predchádzajúci hlavný architekt bol tiež spoločníkom 
v privátnej firme a zúčastnil sa súťaže architektonického riešenia ako spoločník firmy pri riešení projektu Aupark, čo on vidí ako jasný konflikt záujmov. Spýtal sa preto p. Drahovského, ako vidí svoje pôsobenie v privátnej firme s architektonickým zameraním a svoje pôsobenie na pozícii hlavného architekta mesta práve v súvislosti s konfliktom záujmov.

p. Drahovský, hlavný architekt mesta – On je priamo riaditeľom firmy a pracuje so 
svojimi kolegami, hlavne arch. Pástorom od roku 1990. Táto firma a jeho pôsobenie v zahraničných organizáciách mu dala základ, aby sa stal tým, čím je.  Doteraz nemal problém s konfliktmi záujmov a nevytváral vo svojom odbornom okolí priestor pre to, aby sa takýto konflikt vytvoril. Je ale prirodzené a pochopí to asi aj p. Halenár, že to čo tvorí základ sa neopúšťa. Bude robiť všetko preto, aby jeho firma nepôsobila na teritóriu Košíc tam, kde môže dôjsť ku konfliktu záujmov a keď bude spracovávať zákazky a má veľké zákazky v Košiciach, tak to budú také, ktoré chce dokončiť a potom bude spracovávať malé interiéry, kde tento konflikt hroziť nebude. Vie, že sú víťazmi niekoľkých súťaží v Košiciach a ich projekty sa realizujú, ale v budúcnosti budú musieť túto vec veľmi zvažovať a chce vystupovať na každom rokovaní mestského zastupiteľstva a skladať účty z práce Útvaru hlavného architekta a rád odpovie aj na takéto otázky, keď budú konkrétne.

p. Filipko, námestník primátora mesta Košice – Ukončil rozpravu a vo svojom mene 
i v mene všetkých zaželal Ing. arch. Martinovi Drahovskému veľa úspechov v práci k spokojnosti a prospechu všetkých občanov mesta.

––-     ––-     ––-

5. Správa o odpovediach na interpelácie poslancov

V rozprave vystúpili:

p. Kočiš, poslanec MZ  - Keďže v predloženej správe je v jeho prípade uvedené, že 
poslancovi odpovedal člen predstavenstva a riaditeľ DPMK, teda sa ostatní poslanci nedozvedeli nič, čo bolo v odpovedi, skonštatoval, že ani on sa nič nedozvedel, hoci v jeho dlhom príhovore bolo veľa otáznikov. Z listu citoval jednu vetu: „Ľutujem, že Vám nemôžeme poskytnúť podrobnejšie informácie, ale sme viazaní záväzkom mlčanlivosti v záujme zachovania obchodného tajomstva.“ Poznamenal, že viac sa dozvedel z dennej tlače, ako z tejto odpovede a v zmysle toho bude ďalej konať.

p. Gamcová, poslankyňa MZ – Pripomenula, že vo veci výkupu pozemkov pod 
Základnou školou  teraz už Jána Pavla II. žiadala o informáciu ohľadom pojednávaní. Zverejnená odpoveď je klamlivá, lebo pojednávanie ohľadom vysporiadania týchto pozemkov bolo 9.10.2007, druhé pojednávanie bolo 26.10.2007 a ani na jednom z nich mesto nebolo zastúpené príslušným pracovníkom a bolo v tejto veci rozhodnuté tak, že mesto tento súdny spor prehralo. Je pre ňu veľkým prekvapením, že mesto jednoducho neeviduje žiadne predvolanie. Podľa nej je to neuveriteľné.
Odpoveďou bola poverená p. Jeníková a je možné, že na oddelenie školstva sa tento list nedostal, ale neverí, že niekde v tejto budove sa nenachádza. Požiadala, aby sa to preverilo, ale nie na oddelení školstva, ale niekde v pošte, na vstupe do budovy, aby mohla dostať podrobnejšiu informáciu.

p. Jenčová, poslankyňa MZ – Interpelovala člena mestskej rady p. Forgáča, že čo on 
osobne urobil ako poslanec mesta, mestskej časti a zároveň člen mestskej rady, aby MČ Košice – Nad jazerom dostala účelový transfer na Poludníkovu, o ktorom sa už dávno hovorilo. Miesto toho jej odpovedal, že mestská rada je poradný orgán, že ona je členkou Rady starostov a že o dotáciách rozhoduje mestské zastupiteľstvo. Poďakovala za toto poučenie. Bolo by chlapské, keby povedal, že neurobil nič. Dokonca zavádzal, že nie je istý účel použitia týchto prostriedkov, lebo sa nevie, čo starostka Jenčová s polyfunkčným centrom zamýšľa. Takže treba povedať, že urobil to a to, alebo neurobil nič, alebo že zablokoval, aby mestská časť dostala peniaze. S odpoveďou, ktorú dostala,  nie je spokojná.

p. Jeník, poslanec MZ – Dostal odpoveď predovšetkým k výkupu pozemkov na 
rozšírenie Slaneckej cesty v zmysle uznesenia MZ č. 40 zo dňa 8.3.2007. Bolo mu odpovedané, že v rámci rekonštrukcie Slaneckej cesty bude 53 mil. Sk na výkup pozemkov. Potešil sa tomu, ale bude sledovať, ako tie finančné prostriedky budú použité, pretože za posledné 3 roky boli finančné prostriedky tiež plánované a ustalo to. Kým nebude ukončený výkup pozemkov, nedá sa uvažovať o ďalších krokoch.
Myslí si, že bude priestor v ďalších bodoch, aby sa v súvislosti s polyfunkčným centrom na Poludníkovej vyjadrili.

p. Andrejčák, poslanec MZ -  Reagoval na odpoveď, ktorú dostal na svoju interpeláciu.
Písomnú odpoveď vôbec nedostal. Môže byť, že došlo k organizačnej chybičke buď na strane magistrátu, alebo na strane pošty.
V odpovedi mu primátor mesta píše, že mesto Košice po odsúhlasení vo vedení mesta a následne mestským zastupiteľstvom preberá do vlastníctva a následne do správy len tie dopravné objekty a ich príslušenstvo t.j. komunikácie, chodníky, verejné osvetlenie atď., ktoré slúžia širokej verejnosti v náväznosti na základný komunikačný systém mesta Košice. On vo svojej interpelácii kládol dôraz na okrsok Dargovských hrdinov VIII, kde je novovybudované verejné osvetlenie a komunikácia okolo rímskokatolíckeho kostola a nových bytových domov na Krosnianskej ul. Myslí si, že táto ulica je dosť frekventovaná a práve kvôli tomu, že sú tam nové byty a kostol, by to mesto malo zobrať do správy. Táto ulica je prepojením na frekventovanú ulicu Maršala Koneva, kde premáva aj linka MHD.

p. Filipko, námestník primátora mesta – V tejto veci sa koná. Prebieha proces 
kolaudácie komunikácie a ďalších procesov. Na ďalší priebeh dohliadne poverený inšpektor komunikácií.

p. Forgáč, poslanec MZ – Nechcel byť ostrý vo svojej odpovedi, ale vidí, že je treba 
konkrétne odpovedať. Áno, ako člen mestskej rady vybavil u primátora mesta stretnutie ohľadom multifunkčného objektu, kde sa chceli na niektorých veciach dohodnúť. Sedeli tam hodinu a pani starostka za tú dobu nič neriešila, iba nadávala na pravicové strany. Na ničom sa nedohodli. Keď to nejde, tak to nejde.

p. Mutafov, poslanec MZ – Viackrát upozorňoval na zákon o obecnom zriadení 
v súvislosti so zákonom o meste Košice a nedostal žiadnu odpoveď. 

p. Filipko, námestník primátora mesta – Preverí to a odpoveď sa doplní.
	Ukončil rozpravu a dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa príslušných ustanovení Štatútu mesta Košice a § 64 ods. 3 Rokovacieho poriadku mestského zastupiteľstva berie na vedomie správu o odpovediach na interpelácie a dopyty poslancov mestského zastupiteľstva, ktoré boli prednesené na IX. rokovaní mestského zastupiteľstva v Košiciach dňa 25.10.2007.

Hlasovanie č. 12: za 40, proti 2, zdržal sa -.

––-     ––-     ––-

5/1 Koncepcia rozvoja mesta v oblasti tepelnej energetiky

p. Vargovčák, námestník primátora mesta Košice – Zákonom NR SR č. 657/2004 
v doplnení zákonom 99/2007 v § 31 bolo uložené obciam s počtom obyvateľov
nad 2500 zabezpečiť vypracovanie Koncepcie rozvoja obce v oblasti tepelnej energetiky v súlade s dlhodobou koncepciou energetickej politiky Slovenskej republiky a v rozsahu metodického usmernenia Ministerstva hospodárstva SR.  Túto koncepciu pre mesto Košice vypracovala spoločnosť CityPlan, s.r.o. Praha, ktorej zástupcovia sú aj na dnešnom rokovaní.

p. Filipko, námestník primátora mesta Košice – Udelil slovom zástupcom firmy na 
krátke predstavenie koncepcie mesta Košice v oblasti tepelnej energetiky.

p. Daniel Bubenko, vedúci oddelenia energetiky súkromnej spoločnosti  CityPlan, 
ktorá spracovávala predkladanú návrhovú časť Koncepcie rozvoja mesta Košice v oblasti tepelnej energetiky. Ospravedlnil neúčasť riaditeľa spoločnosti 
p. Beneša, hlavného otca myšlienky predkladanej koncepcie.
Prezentácia má 5 bodov. Je to: 
1. predstavenie cieľov predkladanej koncepcie,
	2. stratégia pre zaistenie cieľov,
	3. vyhodnotenie scenárov, ktoré v koncepcii riešili,
	4. návrh záväznej časti koncepcie,
	5. pripomienky a otázky.
Predkladanú koncepciu nespracovávala iba spoločnosť CityPlan, ale analytickú časť spracovala pobočka Slovenskej energetickej agentúry, skupina Ing. Géra, ktorému poďakoval za brilantné podkladové materiály, zmapovanie súčasného stavu systému tepelného hospodárstva v Košiciach. 
Ich práca vychádza aj z analýzy vnútorného okolia, ktoré predstavuje vlastné mesto Košice a vonkajšieho okolia, vecí, ktoré ovplyvňujú problematiku tepelného hospodárstva v širšom meradle. Je to ochrana klimatického prostredia, životného prostredia, dostupnosť novej technológie, politika a legislatíva nielen Slovenskej republiky, ale aj Európskej únie a podobne. Pre ich prácu bolo potrebné spracovať analýzu silných a slabých stránok.  
Silnou stránkou mesta Košice v oblasti tepelnej energetiky je kompaktná zástavba dáva predpoklad pre zachovanie systému centrálneho zásobovania teplom, ako základné zaistenie tepelnej energie pre odberateľa. Táto silná zástavba dáva možnosť uplatnenia teplárenských technológií. 
Slabou stránkou je predovšetkým to, že sústava je ako vertikálne tak horizontálne členená, má rôznych vlastníkov ako v zdrojovej častí tak aj v primárnych a sekundárnych rozvodoch tepla. 
Príležitosti pre teplárenské technológie sú predovšetkým v deficite výrobných kapacít SR pre dosiahnutie sebestačnosti vo výrobe elektriny. Je tu príležitosť prebudovania parnej siete Nad jazerom na sieť horúcovodnú z dôvodu blízkosti termálneho ložiska a potenciál biomasy z Mestských lesov.
Zmapované hrozby:
- nespolupráca spoločností v rámci  systému centrálneho zásobovania teplom,
- hrozba nevyužitia možnosti regulácie spôsobu vytápania u nových, či rekonštruovaných objektov.
V rámci tejto koncepcie boli určené strategické ciele, ktoré v predloženom materiáli dosiahli. Najdôležitejším bodom je zaistenie ekonomicky a sociálne prijateľnou a hlavne environmetálne šetrnú energetiku na území mesta. To bol pre nich zásadný strategický cieľ. Je tu jediná možnosť na jeho dosiahnutie a to je zavedenie účinného energetického manažmentu, ktorý bude v rámci mantinelov a pomocou nástrojov, ktoré dáva koncepcia viesť systém tepelnej energetiky.
Ďalej je potrebné udržať silnú riadiacu a kontrolnú pozíciu mesta pri stanovovaní pravidiel spolupráce firiem, ktoré sú v horizontálnom i vertikálnom členení sústavy systému centrálneho zásobovania teplom. Tú je možné udržať prostredníctvom navrhovaného kódexu spolupráce v oblasti tepelnej energetiky.
Tretím strategickým cieľom je využívanie územných a stavebných konaní k regulácii spôsobu vykurovania nových a rekonštruovaných objektov. K tomu slúži typológia územia z hľadiska preferovaných spôsobov zásobovania tepelnou energiou.
Hlavnou myšlienkou kódexu spolupráce je tzv. Stanovenie neutrálnej ceny do systému centrálneho zásobovania teplom. Neutrálna cena zaistí ochranu konečného spotrebiteľa tepla v Košiciach. To bol vlastne ich hlavný cieľ – orientovať sa na konečného spotrebiteľa tepla. 
Záujem spotrebiteľov vyžaduje v prvom rade koordináciu investičných zámerov akýchkoľvek budúcich spoločností, ktoré budú dodávať teplo do SCZT (sústavy centrálneho zásobovania teplom) a ich predkladaná neutrálna cena zaisťuje spravodlivé delenie tržieb podľa doby využitia zdrojov tepla. Myslí sa to tak, že spoločnosť, ktorá dodáva do siete teplo viac v základnom zaťažení tak ho dodáva za nižšiu cenu, než spoločnosť, ktorá dodáva teplo v špičkovej prevádzke. To je jedna z hlavných myšlienok neutrálnej ceny. Celková zmiešaná cena je v konečnej fáze pre spotrebiteľa neutrálna.
Čo sa týka typológie územia mesta Košice a preferovaných spôsobov tepelnej energetiky, je definovaných 5 typov územia z hľadiska dostupnosti sieťových energií a to z hľadiska dostupnosti centrálneho zásobovania teplom a z hľadiska dostupnosti zemného plynu podľa súčasného stavu a ďalej plánované územia z hľadiska budúcich dodávok centrálneho zásobovania tepla a zemného plynu. Podľa týchto typov územia je možné v stavebných konaniach odporučiť, aký zdroj tepla je v tejto oblasti preferovaný, aký je prípustný, aký je podmienene prípustný a aký je neprijateľný.
Koncepcia z hľadiska typológie  navrhuje systém centrálneho zásobovania teplom. Všade je prípustné centrálne zásobovanie a miestne bezemisné spôsoby vykurovania. Sú to solárne technológie, tepelná čerpadla a elektrina, ktoré sú pre mesto Košice bez emisné, lebo emisie vznikajú v inej lokalite. V prípade nedostupnosti centrálneho zásobovania je podmienene prípustný zemný plyn. V kompaktnej zástavbe je škodlivé z hľadiska environmentálnych dopadov povoľovať spaľovanie iných palív. Spaľovanie iných palív (LP, olej, koks) je podmienene prípustné iba tam, kde je k dispozícii iba jedna zo sieťových energií a to buď centrálny zdroj tepla, alebo zemný plyn.  Podmienkou všetkého je ekonomická dostupnosť, kde by alternatívny spôsob vykurovania bol lacnejší.
	V programovej časti sa zaoberali dvomi scenármi zásobovania teplom a to:
1. rozvoj bez využitia tepelných zdrojov energie,
	2.  rozvoj s využitím obnoviteľných zdrojov energie.
Vychádzali z využitia tepla zo Spaľovne odpadov v Košiciach a z produkcie Teplárne v Košiciach, ktorá spaľuje zemný plyn, prípadne uhlie v blokoch TEKO 1 a TEKO 2. V druhej etape bolo riešené využitie odpadového tepla zo Spaľovne odpadov, využitie Teplárne Košice v bloku 2 a výstavby nového zdroja a to buď na zemný plyn, alebo uhlie. 
Druhý scenár bol nastavený na využitie potenciálnych zdrojov, ktoré sú dostupné na území mesta Košice a je to geotermálne teplo a využitie biomasy.
Z hľadiska porovnania prvotnej energie bol porovnaný referenčný stav s navrhovanými variantmi jednotlivých scenárov. 
	Nasledovali grafy jednotlivých výpočtov:
	- výpočet emisií skleníkových plynov v prepočte na ekvivalent oxidu uhličitého,
- výpočet emisií oxidu uhličitého pri scenári rozvoja tepelnej energetiky,
- vyhodnotenie malých zdrojov a stredných zdrojov,
	- analýza bázy vonkajšieho a vnútorného rozvoja.

V rozprave vystúpili:

p. Cengel, poslanec MZ – Najprv prečítal návrh na uznesenie: Mestské zastupiteľstvo 
schvaľuje Koncepciu rozvoja mesta Košice v oblasti tepelnej energetiky v prípravnom štádiu za týchto podmienok: 
1.	Vypúšťa sa v celom dokumente princíp neutrálnej ceny a stanovenie ceny zo zdrojov do  sústavy centralizovaného zásobovania teplom (SCZT). 
2.	Vypúšťa sa v celom dokumente typológia so stanovením výberu prípustných tepelných zariadení
3.	Odpojovanie subjektov od SCZT závisí na dobrovoľnosti odberateľa.
4.	V celom dokumente sa vypúšťajú názvy spoločností, ktoré nie sú v súčasnosti dodávateľmi tepla.
Ukladá sa prepracovať Koncepciu rozvoja mesta Košice v oblasti tepelnej energetiky – prípravné štádium a predložiť na najbližšie mestské zastupiteľstvo.
	Zdôvodnil svoj návrh. 
Neutrálna cena – prezrel si na internete, čo znamená pojem neutrálna cena, pozrel sa na energetiku vo väčšine veľkých miest v rámci Česka i Slovenska a s takýmto pojmom sa nestretol. Cenu tepla určuje URSO. Pozrel si stanovisko TEKA a ďalšie odborné stanoviská a oni navrhujú odmietnuť neutrálnu cenu a to aj z toho dôvodu, že sa jedná o nejakým spôsobom o kartelovú dohodu. Ak sú niekoľkí dodávatelia tepla, tí sa nemôžu dohodnúť za akú cenu ho budú dodávať. Mohol by do procesu zasiahnuť Protimonopolný úrad a udeliť vysokú pokutu. Kartelová dohoda, alebo neutrálna cena môže mať v konečnom dôsledku dopad aj na samotnú výšku ceny tepla. 
Typológia – Tá záväzne stanovuje, v ktorej oblasti aké energetické zdroje by mali byť. Jedno zo stanovísk je také, že je to otázka ekológie, ale samotná Tepláreň dnes zvyšuje podiel spaľovania uhlia a podiel na znečistení ovzdušia. Preto nevidí dôvod niekomu zakazovať, aby spaľoval štiepku, kúrenie na LPG, alebo iné, ak má ekologický kotol s certifikátom. Toto nie je v súlade s dobrými mravmi. Samotný stavebník by sa mal rozhodnúť, aké kúrenie chce, no musí splniť podmienky, ktoré mu stanovuje zákon ohľadom čistoty ovzdušia.
Odpojovanie subjektov od centrálneho zdroja – Je to na rozhodnutí každého odberateľa. V tomto nemôže byť žiadnym spôsobom usmerňovaný. Ak by to tak nebolo, bol by to rozpor so zákonom. Aj elektrická energia sa môže odoberať od rôznych dodávateľov, aj keď je jeden prívod. To isté platí pre telekomunikácie, ktoré dostali veľkú pokutu za to, že neumožnili iným operátorom pripájať do svojich sieti jednotlivých odberateľov. Odpojovanie má byť na báze dobrovoľnosti.
Čo sa týka vypúšťania názvov spoločností – Mal k dispozícii celý materiál, ktorý je na CD a aj keď to nie je najpodstatnejšie, stále je možnosť toto upraviť.
V tomto duchu treba materiál upraviť a ako informáciu predložiť na nasledujúce mestské zastupiteľstvo.

p. Mutafov, poslanec MZ – Možno prepočul, ale aký vzťah sa predpokladá medzi 
TEKO a TEHO, lebo on osobne vychádza z filozofie, že ak v budúcnosti mesto má mať vplyv na reguláciu cien, tak by mal vzniknúť spoločný podnik výrobcu a distribútora.
K nezávislým formám napojenia sa na teplo a na vykurovanie – Existujú tepelné čerpadlá, solárne možnosti. Pri rodinných domoch by to automaticky malo byť.  Mesto má však rozvodný závod TEHO  a ak sa začnú jednotlivé bloky a štvrte napájať na iné zdroje tepla, v budúcnosti by to znamenalo pre mesto ekonomický krach. Mesto totiž nie je výrobcom, ale distribútorom. Údržba týchto sieti stojí obrovské zdroje a ak by sa nenašiel spôsob vykrytia zdrojov takýchto možných odpojovaní, bola by to v budúcnosti pre mesto možno aj miliardová strata.

p. Kočiš, poslanec MZ – Tiež mu nie je celkom jasné do akej miery je vhodná 
dobrovoľnosť pripojenia na centrálny zdroj tepla. Nevie si predstaviť, žeby pri blokoch začali pribúdať malé kotolničky, aké by bolo vyústenie, zaústenie a sprievodné technické problémy. Na jednej strane sa to technicky skomplikuje a na druhej strane sa predraží predaj tepla. Skôr by sa malo vytvoriť konkurenčné prostredie pre distribútorov mesta, aj keď to nebude v jeho záujme. Už tu funguje firma Raden, ktorá vytvára konkurenčné prostredie a znižuje cenu tepla. Mali by sa vytvoriť kontrolné mechanizmy pre dodržiavanie ceny tepla, aby boli čo najnižšie straty tepla po trase. Dobrovoľnosť pripojenia nie je celkom šťastný nápad.

p. Halenár, poslanec MZ – Reagoval na vystúpenie p. Mutafova, že v prípade 
odpájania nejakých častí súčasného vedenia by nejakým spôsobom bolo treba nahradiť stratu súčasných výrobcov tepla. Myslel si, že to bude súčasťou predloženej koncepcie. Postaviť celý problém na tom, že sa zabetónuje  stav, lebo nastanú výpadky, tak o tom si nemyslí, žeby to bolo koncepčné. Koncepčné je niečo, čo dáva alternatívy, nejaký výhľad do budúcnosti a dosť ťažko bude brániť sa v budúcnosti technológiám a rôznym typom vysoko efektívneho využívania energií a ich premeny.

p. Dittrich, poslanec MZ – Túto problematiku prebrali na poslaneckom klube a má 
pocit, že p. Cengel pochopil vysvetlenia. Súčasný problém sa nevolá prijatie tejto koncepcie, ale problémom je, či mesto Košice bude mať sústavu centralizovaného zásobovania teplom, alebo sa zaháji jej likvidácia. Treba sa nad tým zamyslieť, lebo ak sa vypustí to, čo navrhuje vo svojom uznesení p. Cengel – neutrálna cena, typológia území, odpojovanie domácností – tým pádom sú narušené nosné prvky sústavy centralizovaného zásobovania teplom. Ak sa to vypustí, zahajuje sa likvidácia Teplárne a celej sústavy. Toto si treba uvedomiť. Odpojovanie jednotlivých blokov – tiež sa o tom bavili na klube, kde  p. Bajus povedal: Nebudeme chcieť, aby sa odpojilo Jazero, ako jedna veľká mestská časť od Teplárne, teda od sústavy centrálneho zásobovania teplom, ale budeme súhlasiť, aby sa v tej mestskej časti poodpájali jednotlivé bloky? A to je zaujímavá otázka.  On to vníma asi tak, že aj blok na ul. Boženy Nemcovej, kde býva, je napojený na sústavu centralizovaného zásobovania teplom. Keďže veľká výmenníková stanica, do ktorej ide primárne médium z Teplárne je na konci ulice a rozvody k jeho domu tam a späť plus rozvody teplej vody na umývanie do výmenníkovej stanice a späť majú spolu 1,5 km, tak sa rozhodli, že si v dome vybudujú vlastnú malú výmenníkovú stanicu, odpoja sa od zásobovania teplom cez Tepelné hospodárstvo, ale ostali pripojení na Tepláreň. Znamená to, že funguje systém centralizovaného zásobovania teplom nie cez sprostredkovateľa, ktorým je TEHO, ale cez priame pripojenie na rozvod primárneho média. 
Vie, že teplom sa zaoberá málokto z poslancov, no on osobne sa touto problematikou zaoberal vyše 20 rokov ako projektant a jeho technický pohľad je iný. Nestotožňuje sa preto s návrhom p. Cengela a vyzval poslancov, aby zvážili tieto veci dôslednejšie. Očakáva vysvetlenie aj od zástupcu spoločnosti CityPlan.

p. Cengel, poslanec MZ – Mesto nemôže ísť nad rámec zákona. Ak dnes zákon hovorí 
o slobodnej voľbe, tak ľuďom sa musí umožniť, aby v prípade lacnejšieho zdroja mali možnosť sa odpojiť a pripojiť sa  na zdroj, ktorý je pre nich výhodnejší. 

p. Halenár, poslanec MZ – Privítal by a určite nie len on, ak by dokument, ktorý má 
274 stránok mal zavádzať 5-10 stránkový, kde by boli príslušné odkazy na  konkrétne miesta toho veľkého dokumentu. Toto je nutné, aby spracovateľ neodrádzal ľudí, ktorí sa chcú tomu venovať.
Ako sa na komisii dozvedel, mesto k tejto koncepcii nedalo žiadne zadanie. To je ďalšia hrubá chyba, ktorú po sérii vážnych dokumentov, ktoré toto mesto prijímalo cez zákon o meste a iné podobné. Dúfa, že to už bolo naposledy,  že mesto sa správa ako niekto, kto si len potrebuje odfajknúť nejakú povinnosť, ktorá plynie zo zákona. Samozrejme, že sa za tú koncepciu zaplatilo cez milión korún. Zdá sa mu prirodzené, že keď objednáva nejakú prácu, tak tam dá svoju predstavu. Ako sa nakoniec dozvedel od zástupcu CityPlan, oni stanovili tri podciele tejto koncepcie. Jedným z nich je aj udržať silnú pozíciu mesta v horizontálnom aj vertikálnom členení. Osobne si nemyslí, že mesto by bolo dobrým manažérom, alebo správcom čohokoľvek. Obáva sa, že idea silného mesta v pozícii tepelného hospodárstva je asi chybou.
Cení si prvý bod – zavedenie energetického manažmentu, to tu zatiaľ nie je a to v tej koncepcii chváli. 
Treba si uvedomiť silný vplyv zatepľovania budov, ktorý už beží aj so štátnou pomocou, veľmi silný vplyv životného prostredia. Nedá sa neevidovať otepľovanie a miernejší priebeh zím, ako aj neustály vývoj technológií, ktoré dokážu premieňať rôzne druhy energií na teplo. 
Koncepcia fixuje stav a nedáva možnosti do budúcna, preto tento materiál neberie ako koncepciu.

p. Forgáč, poslanec MZ – Názor p. Dittricha je správny. Mieša sa tu niekoľko vecí a to 
samotná nová výstavba rodinných domov a existujúce vyrukovanie blokov a ich odpájanie.  Keby sa pristúpilo na tento postup, tak sa zlikviduje centrálne vykurovanie v meste Košice, preto tiež nepodporí návrh p. Cengela.

p. Bubenko, pracovník CityPlan – Sú presvedčení, že takto predložená koncepcia
v žiadnom prípade nebráni odpojovaniu od centrálneho systému rozvodu tepla. Koncepcia je postavená práve tak, že vďaka neutrálnej cene tepla z centrálneho zdroja nie je dôvod pre odpojenie z centrálneho systému, pretože cena je nižšia než cena tepla z plynových individuálnych kotlíkov pri započítaní všetkých nákladov.
Odznela poznámka, že neutrálna cena je určitý kartel. URSO stanovuje cenu na základe kalkulácie či už TEHA, alebo TEKA. 
Zavedenie energetického manažmentu znamená spoločné zvolenie efektívneho prístupu v oblasti tepelnej energetiky všetkých kľúčových hráčov. Z toho kruhu nie je možné niekoho vyňať, nie je možné z toho vypustiť mesto, ako garanta konečného spotrebiteľa, lebo všetko čo sa robí, robí sa pre konečného spotrebiteľa tepla. 
Zásadná vec, prečo koncepcia konzervuje súčasný stav centrálneho zásobovania teplom v Košiciach treba vidieť z historického aspektu. Súčasný stav tepelnej energetiky v Košiciach je taký, že drvivá väčšina objektov je napojená na centrálny systém, lebo je to najvhodnejší spôsob dodávky tepla aj z hľadiska environmentálneho. Ďalším dôvodom pre udržanie centrálneho zásobovania teplom je aj to, že mesto Košice je akýmsi chladičom pre kogeneračný zdroj TEKO, ako výrobcu tepelnej energie. A mať na Slovensku zdroje elektriny je nutné. Z toho dôvodu sa domnievajú, že centrálne zásobovanie teplom je najvhodnejší spôsob. V koncepcii chceli navrhnúť určité pravidlá, aby bola zaistená voľná súťaž akéhokoľvek ďalšieho investora, ktorý sa chce napojiť do centrálneho systému a nebol tým poškodený ani on, ani najväčší zdroj TEKO, preto bola nastavená neutrálna cena.

p. Boritáš, poslanec MZ – Navrhol, aby pred hlasovaním bola krátka prestávka.

p. Cengel, poslanec MZ – Bolo povedané, že odpojovanie nebude problém, ale 
v materiáli je uvedené, že odpojovanie subjektov od centrálneho zdroja je možné povoliť len v odôvodnených prípadoch a to ak prevádzkovateľ nie je schopný dostupnými technickými prostriedkami zabezpečiť dodávku tepla v požadovaných kvalitatívnych parametroch. Mesto naozaj nemôže vytvárať monopol a pripojenie musí byť na báze dobrovoľnosti.

p. Filipko, námestník primátora mesta Košice – Vyhlásil krátku prestávku.

p. Sabol, riaditeľ Magistrátu mesta – Vyjadril sa k niektorým vystúpeniam. V minulom 
roku v marci ustanovil komisiu z najlepších odborníkov mesta v oblasti tepelnej energetiky, ktorých bolo 12 a cez nich sa dávalo zadanie na spracovanie Koncepcie mesta v oblasti tepelnej energetiky. Táto komisia úzko spolupracovala aj so spoločnosťou CityPlan, ktorá spracovávala aj rôzne materiály pre ministerstvá SR. V Čechách spracovali koncepciu pre mnoho miest a krajov. Zdôraznil, že zadanie mesta bolo spracované. 
Práce postupovali v zmysle usmernenia Ministerstva hospodárstva SR. Preto odporučil poslancom, aby akceptovali názor odborníkov, ako aj názor p. Dittricha, ktorý v tejto oblasti pracoval.

p. Filipko, námestník primátora mesta Košice – Nakoľko došlo k poruche 
hlasovacieho zariadenia, určil skrutátorov a to p. Hlinku, p. Boritáša, p. Pajtáša  a p. Andrejčáka.

p. Halenár, poslanec MZ – Toto je kradnutie času – bola to odpoveď bez ničoho. To, 
že komisia bola vytvorená, každý z poslancov vie. Spýtal sa jedného člena komisie, či oni definovali nejakú úlohu. Samozrejme, že to bolo v súlade so zákonom. Špičkoví odborníci by nevygenerovali úlohu mimo zákon. A toto, čo tu predniesol riaditeľ magistrátu, je odrazom jeho schopnosti – kradnúť poslancom čas prázdnymi slovami.

p. Filipko, námestník primátora mesta Košice – Dal slovo návrhovej komisii.

p. Dolná, poslankyňa MZ – Návrhová komisia dostala jeden pozmeňujúci návrh od 
p. Cengela.
Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje Koncepciu rozvoja mesta Košice v oblasti tepelnej energetiky, ktorá sa stáva odvetvovou koncepciou mesta Košice za týchto podmienok:
1.	Vypúšťa sa v celom dokumente princíp neutrálnej ceny a stanovenie ceny zo zdrojov do  sústavy centralizovaného zásobovania teplom (SCZT).
2.	Vypúšťa sa v celom dokumente typológia územia so stanovením výberu prípustných tepelných zariadení.
3.	Odpojovanie subjektov od SCZT závisí na dobrovoľnosti odberateľa.
Ukladá riaditeľovi Magistrátu mesta Košice predložiť informáciu o Koncepcii rozvoja mesta Košice v oblasti tepelnej energetiky na najbližšie mestské zastupiteľstvo so zapracovanými schválenými pripomienkami.

Ručné hlasovanie č. 1: za 30 (5+14+3+8), 
     proti 1 (1+0+0+0), 
     zdržali sa 9 (3+1+5+0).

p. Filipko, námestník primátora mesta Košice – Konštatoval, že uznesenie bolo 
schválené a nie je potrebné hlasovať o pôvodnom návrhu.

––-     ––-     ––-

6. Rozbor hospodárenia mesta Košice k 30. 9. 2007

p. Čečko, námestník primátora mesta Košice – Všetko podstatné je v písomnej 
podobe. Na rokovaní mestského zastupiteľstva sú prítomní odborní pracovníci, ktorí budú odpovedať na otázky poslancov.

V rozprave vystúpili:

p. Cengel, poslanec MZ – Finančná komisia prerokovala rozbor hospodárenia 
a odporučila ho schváliť.

p. Gamcová, poslankyňa MZ – Za komisiu školstva tlmočila, že odporúča materiál 
prerokovať a schváliť. 

p. Halenár, poslanec MZ -  Upozornil poslancov MZ na fakt, že mesto neustále eviduje 
záväzok voči firme Kosit vo výške 19 mil. Sk. Ide o rozpor vo fakturácii za zimné obdobie a ten trvá už 2 roky. Mesto ako 34 %-ný akcionár v Kosite sa nevie dohodnúť s firmou, ktorej ono platí, na tom, ako túto vec riešiť. Toto treba zobrať do úvahy hlavne vtedy, keď sa bude rokovať o schvaľovaní investícií pre Kosit. Už tu videl nadšencov, ktorí dvíhali ruky za 400 miliónovú investíciu pre Kosit. Pokiaľ však sa mesto a Kosit nevedia dohodnúť na takej drobnej veci, nie je to dobrá pôda, aby sa v budúcnosti vedeli dohodnúť na veľkých veciach.

p. Kočiš, poslanec MZ – Príjmy kapitálového rozpočtu – príjem z predaja pozemkov 
a nehmotných aktivít – pôvodný plán bol 134.810 tis. Sk, upravený rozpočet je 220.002 tis. Sk. Plnenie je na 41 %. Upozornil na to, že v budúcnosti už nebude možné si myslieť, že rôzne doplňujúce sa aktivity sa budú môcť kryť z predaja pozemkov. Požiadal tvorcov rozpočtu, aby prihliadali na tento fakt. Z toho mu vychádza, že sa bude musieť prehodnotiť výška daní v tomto meste, alebo znížiť rozpočet tohto úradu.

p. Filipko, námestník primátora mesta Košice – Uzavrel rozpravu a dal slovo 
návrhovej komisii.

p. Dolná, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice berie na vedomie rozbor hospodárenia mesta Košice k 30. 9. 2007.

Ručné hlasovanie č. 2: za 45 (7+15+9+13), proti -, zdržal sa -.

––-     ––-     ––-

7.  Návrh  na 4. úpravu rozpočtu mesta Košice na rok 2007

p. Čečko, námestník primátora mesta Košice – Materiál je predložený v písomnej 
podobe. Vyzval poslancov, aby predniesli svoje pripomienky.

p. Filipko, námestník primátora mesta Košice – Doplnil, že mestská rada prerokovala
tento materiál na svojom rokovaní 27.11.2007 a odporučila ho mestskému zastupiteľstvu prerokovať a schváliť.

V rozprave vystúpili:

p. Berberich, poslanec MZ -  Predniesol doplňujúci návrh k 4. úprave rozpočtu.
Jedná sa o tri akcie. Nosnou akciou je výstavba multifunkčného objektu na Poludníkovej ulici, ďalej je to výstavba komunikácie pri salaši v MČ Košice – Barca a výstavba komunikácie v MČ Košice – Poľov.
Návrh na uznesenie: Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje v rámci 4. úpravy rozpočtu mesta Košice na rok 2007.
Kapitálový rozpočet – výdavky:
V časti a) doplnenie akcie „Výstavba multifunkčného objektu na Poludníkovej ulici v MČ Košice - Nad jazerom“ vo výške  3 mil. Sk ako transfer pre MČ Košice – Nad jazerom, pričom multifunkčný objekt na Poludníkovej ulici bude zapísaný na základe dohody o podielovom spoluvlastníctve v katastri ako nehnuteľnosť s vlastníckym podielom mesta Košice a MČ Košice – Nad jazerom s vlastníckym podielom podľa vložených investičných prostriedkov. MČ Košice – Nad jazerom bude využívať objekt predovšetkým ako sídlo miestneho úradu a mestskej polície. Na využitie objektu na iné účely je potrebný súhlas spoluvlastníka, t.j. mesta Košice. Meniť vlastnícke vzťahy a účel využitia objektu je možné len sú súhlasom oboch strán.
V časti b) doplnenie akcie „Výstavba miestnej komunikácie Pri salaši v MČ Košice – Barca“ vo výške 1 mil. Sk ako transfer pre MČ Košice – Barca.
	Bežný rozpočet – výdavky:
	Doplnenie údržby komunikácie pre MČ Košice – Poľov vo výške 200 tis. Sk.
Zdrojové krytie – zvýšenie v príjmovej časti bežného rozpočtu – poplatok za uloženie odpadu o 4,2 mil. Sk. Pôvodných 14,2 mil. Sk sa upraví na 18,4 mil. Sk.
Doplnil, že výška transferu pre MČ Košice – Nad jazerom vychádza zo súčasných možností rozpočtu. Možno by sa dalo uviesť, že aj napriek tomu, že štatutár MČ Košice – Nad jazerom nie celkom vhodným spôsobom prezentuje a vytýka mestským poslancom za MČ Košice – Nad jazerom, že sa nesnažia zabezpečiť finančné prostriedky na multifunkčný objekt a odôvodňovala to aj tým, že nie je zo správnej strany. Spýtal sa preto, že koľko prostriedkov zabezpečila na výstavbu pani starostka. Trecích plôch medzi koalíciou a starostkou je viac, ale to nepatrí na pôdu mestského zastupiteľstva. Tento návrh treba chápať ako ústretový krok k lepšej spolupráci.

p. Mutafov, poslanec MZ – Požiadal prítomných poslancov, aby v tomto 
predvianočnom období boli galantnejší a nevťahovali niektoré veci na rokovanie mestského zastupiteľstva. 

p. Jeník, poslanec MZ -  Upozornil p. Filipka, že porušil rokovací poriadok a požiadal,
aby to bolo uvedené v zápisnici, s tým aby sa to v budúcnosti nestalo 
( Poznámka: P. Jeník sa prihlásil do diskusie skôr ako p. Berberich preto mal dostať v diskusii slovo ako prvý. V danom momente nefungovalo prihlasovacie zariadenie, preto sa poslanci prihlasovali do diskusie zdvihnutím ruky.)
Súčasťou rozvojového programu MČ Košice – Nad jazerom je naliehavá rekonštrukcia multifunkčného objektu na Poludníkovej 7, t.j. vytvorenie základných podmienok pre občanov tejto mestskej časti. Okrem miestneho úradu by tam mali byť priestory pre seniorov a priestory pre mestskú políciu. Podotkol, že mestská časť sa už 17 rokov stará o svojich občanov v prenajatých priestoroch, pričom toho roku platí za prenájom 1,3 mil. Sk a môže povedať, že je to veľa.  V roku 2007 uhradila mestská časť práce na multifunkčnom centre v čiastke 4.646.326,- Sk. Za už vykonané práce toho času dlhuje dodávateľovi finančnú čiastku 2.627.366,- Sk a je nevyhnutná parovodná prípojka v hodnote 457.539,- Sk. Subdodávateľ zazmluvnil túto realizáciu so Vzduchotechnikou za cca 3,5 mil. Sk. Požiadavky mestskej časti od schválenia rozpočtu na rok 2007, cez jednotlivé úpravy neprešli. V septembri miestne zastupiteľstvo odporučilo 12,5 mil. Sk. Dodal, že napriek neúspešnému hlasovaniu v tomto mestskom zastupiteľstve, mnohí poslanci vedia, že prečo bolo hlasovanie neúspešné. Preto v rámci 4. úpravy rozpočtu treba vnímať súčasný stav multifunkčného objektu a jeho ochranu, lebo niektoré veci už majú značnú hodnotu a je potrebné ich chrániť. V tomto čase je podpora mesta nielen žiaduca, ale aj nevyhnutná. Požiadal preto poslancov o podporu už navrhnutej čiastky vo výške 3 mil. Sk. Celková potreba na dokončenie tohto objektu je 17.771 tis. Sk.

p. Filipko, námestník primátora mesta Košice – Verejne sa ospravedlnil poslancovi 
p. Jeníkovi, ak mu ukrivdil, ale v prvom momente registroval p. Berbericha, že sa hlási do rozpravy ešte pred tým, než ju otvoril.

p. Mutafov, poslanec MZ – K predloženému návrhu nemá zásadné výhrady. Zrejme
už viaceré veci boli realizované vzhľadom na to, že je už december. Rád by k tomu počul nejakú informáciu.

p. Cengel, poslanec MZ – Finančná komisia prerokovala návrh na 4. úpravu rozpočtu 
mesta Košice a odporúča ju schváliť aj s pozmeňujúcimi návrhmi, ktoré tu už odzneli.

p. Jenčová, poslankyňa MZ – Požiadala kolegov o podporu návrhu p. Jeníka, ktorý je
bez tých obmedzení, ktoré navrhoval p. Berberich. Sú rôzne účelové dotácie a spýtala sa, či každú účelovú dotáciu chcú poslanci viazať na rôzne majetkové  podiely a vklady a potom sú z toho ďalšie obmedzenia, kedy už nemôže miestne zastupiteľstvo svojprávne rozhodnúť o svojom vlastnom majetku a musí sa čakať na ďalší súhlas. V tom vidí ďalšiu možnú blokáciu MČ Košice – Nad jazerom. Preto požiadala, aby sa zdržali pri hlasovaní o návrhu 
p. Berbericha a podporili návrh p. Jeníka. 
Koľko ako starostka zabezpečila pre multifunkčné centrum? Vie sa dobre, že národný strategický referenčný rámec pre štrukturálne fondy bol schválený len nedávno. Neboli vypísané žiadne výzvy a ak by aj boli vypísané, tak momentálny stav je taký, že mestská časť nemôže byť žiadateľom o štrukturálne fondy, lebo v tomto zmysle nie je považovaná za obec. Mestské časti sú závislé od tohto mestského rozpočtu, pretože štát dáva na hlavu občana istú sumu, ktorá je poukazovaná mestu, takže tam je ťažko rozprávať, kto akým spôsobom vie zabezpečiť aj niečo navyše, lebo všetky finančné prostriedky idú cez mesto Košice a rozhoduje sa na tomto zastupiteľstve. 

p. Berberich, poslanec MZ – Podmienky k dotácii dal v nadväznosti k nálezu NKÚ, 
kde sa hovorí o investovaní do cudzieho majetku. 

p. Gamcová, poslankyňa MZ – V mene komisie školstva prezentovala závery. Komisia 
odporúča materiál schváliť s doplňujúcim návrhom na navýšenie sumy v bežných výdavkoch, lebo niektoré akcie z dôvodu havarijného stavu museli byť začaté v roku 2007 a je obava, že nedofinancovaním k 31.12.2007 vzniknú záväzky.
Spýtala sa na opatrovateľskú službu, navýšenie pre Arcidiecéznu charitu. Všetky subjekty dostali v tomto roku rovnaký príspevok a podľa jej informácii charita práve v tomto období prepustila niekoľko pracovníkov a pritom si pamätá, že z príspevku 500 tis. Sk, ktorý dostala v minulom roku, musela v januári vrátiť 250 tis. S, lebo ich nevyčerpala. Aký je dôvod tohto navýšenia?
Kapitálové výdavky – sociálne zabezpečenie – čo znamená položka: nákup osobných automobilov mínus 500 tis. Sk?

p. Jutka, poslanec MZ – Požiadal kolegyne a kolegov, aby sa mestské zastupiteľstvo 
neplietlo do funkcií miestneho zastupiteľstva  a aby sa tu neriešili veci typu „kto z koho“ a kto má aké zásluhy, lebo toto tu nepatrí. Diskusiu treba viesť vecne, k prejednávanému problému.

p. Balún, poslanec MZ – Predniesol návrh na úpravu rozpočtu, ktorý vznikol na 
základe uznesenia Komisie kultúry pri MZ.
Navrhol presun finančných prostriedkov z kapitoly Dotácie pre kultúru nasledovne:
-	30 tis. Sk pre Archív mesta Košice v súvislosti s vydaním kalendára na rok 2008 s umeleckými ilustráciami akad. maliara Ľubomíra Felda,
-	150 tis. Sk do kapitoly oddelenia kultúry – účelové finančné prostriedky na nákup klavíra Jamaha do koncertnej sály Starej radnice,
-	74 tis. Sk do kapitoly Európske hlavné mesto kultúry v súvislosti s propagáciou a predkladaním projektu EHMK.

p. Halenár, poslanec MZ – Požiadal p. Filipka, aby nekomentoval jeho vystúpenia 
spôsobom, že mu ďakuje za názor.
Na str. 2 je položka ohľadom nakladania s odpadmi + 30 mil. Sk. Jedná sa o navýšenie pôvodného rozpočtu, ktorý už zakladal nejaká problém vo výške 
80 mil. Sk, t.j. nejaké nožnice medzi príjmami a výdajmi a chcel by počuť, že či naozaj zvýšenie výdavkov spôsobilo nárast výkonov, ako je to uvedené v argumentácii, doplňovanie kontajnerov na komunálny odpad, odstraňovanie odpadu uloženého v rozpore so zákonom a odpadu ležiaceho veľa kontajnerov. To predstavuje tých 30 mil. Sk? Nedá sa to rozmeniť na drobné, že čo sú z toho kontajnery a čo ostatné práce, ktoré Kosit požaduje zaplatiť a či je to naviac nad pôvodnú požiadavku na rok 2007.

p. Filipko, námestník primátora mesta Košice – Požiadal p. Berbericha, aby ešte raz
prečítal tú textovú časť uznesenia, kde sa jedná o záväzné časti, lebo aj on v tom vidí malý problém. Nevie, či mestské zastupiteľstvo bez súhlasu miestneho zastupiteľstva môže schváliť takéto zaväzujúce uznesenie. Požiadal vyjadrenie aj oddelenia správy majetku a finančného oddelenia.

p. Berberich, poslanec MZ – Svoj návrh na uznesenie konzultoval s finančným 
oddelením. 
Multifunkčný objekt na Poludníkovej ulici bude zapísaný na základe dohody o podielovom spoluvlastníctve v katastri ako nehnuteľnosť s vlastníckym podielom mesta Košice a MČ Košice – Nad jazerom s vlastníckym podielom podľa vložených investičných prostriedkov. MČ Košice – Nad jazerom bude využívať objekt predovšetkým ako sídlo miestneho úradu a mestskej polície. Na využitie objektu na iné účely je potrebný súhlas spoluvlastníka, t.j. mesta Košice. Meniť vlastnícke vzťahy a účel využitia objektu je možné len so súhlasom oboch strán.

p. Kažimírová, vedúca finančného oddelenia -  K návrhu p. Berbericha na zvýšenie 
výdavkov na multifunkčné centrum, na komunikáciu Pri salaši v MČ Košice - Barca a na údržbu komunikácie v MČ Košice – Poľov celkovo o 4,2 mil. Sk s tým, že  navrhol aj zdrojové krytie je to priechodné, no je to podmienené tým, či do konca roka dostane mesto finančné prostriedky od U.S.Steelu, lebo zatiaľ decembrová splátka nedošla. V súčasnosti je plnenie okolo 90 mil. Sk, takže touto úpravou sa dostanú na čiastku zhruba 97,8 mil. Sk. 
Aj keď sa na tejto položke očakáva prekročenie, nebudú sa plniť iné položky, ako je daň z príjmov fyzických osôb, kde bude výpadok okolo 13 mil. Sk aj po tejto 4. úprave, kde sa táto položka znižuje o 15 mil. Sk.
Predpokladajú aj nesplnenie dane z nehnuteľnosti aj keď to budú len 2-3 mil. Sk a nesplnenie dane z príjmu za odpad, kde bude výpadok okolo 10 mil. Sk. Spolu bude výpadok v bežných príjmoch okolo 25 mil. Sk.
Čo sa týka zvýšenia výdavkov na školstvo, do bežných výdavkov zahrnuli iba tie akcie, ktoré súviseli s havarijnými stavmi, ostatné vzhľadom na to, že už je december a nestihli by sa dofinancovať, nezaradili.
P. Balún navrhol popresúvať čiastky 254 tis. Sk z dotácie na kultúru na jednotlivé položky. S tým problém nie je a odporúča to schváliť.
P. Halenár sa pýtal na 30 mil. Sk na výdavky za uloženie odpadu. Návrh je podložený tým, že skutočné výdavky oproti predloženému rozpočtu sú vyššie, lebo čiastka schválená na začiatku roka bola podhodnotená. Oddelenie výstavby a životného prostredia už pri predkladaní požiadaviek očakávalo takéto výdavky. Teraz sa to upravuje na skutočné čerpanie, ktoré do konca roka bude. Súvisí to so skutočnými výdavkami aj tých, čo je uvedené v dôvodovej správe a to je zvýšenie počtu kontajnerov, zvýšenie množstva odpadu.

p. Slavkovská, vedúca oddelenia výstavby a ŽP – Táto situácia sa opakuje každým 
rokom. Ich oddelenie na začiatku roka vždy predkladá reálne požiadavky na čerpanie pre nakladanie s komunálnym odpadom a rozpočet je stále skresaný  o sumu, ktorú potom musia v závere roka navýšiť.  Ich požiadavka je sumárom mesačných platieb, systému zberu, počtu kontajnerov, separovaného zberu, odstraňovania nepovolených skládok.

p. Jenčová, poslankyňa MZ -  Aby sa poslanci mohli rozhodnúť správne, doplnila 
informáciu, že zmluva, ktorou od VÚC odkupovali tento polyfunkčný objekt obsahuje aj vecné bremeno, že pri zmene vlastníckeho práva sú budovu povinní ponúknuť naspäť VÚC. Pokiaľ by bolo schválené uznesenie, ktoré navrhol 
p. Berberich s dodatkom, tak je tam technický problém, pretože vklad a podiely a podobné veci má svoje technické trvanie a takto by v tomto roku 3 mil. Sk určite nemohli čerpať a ostali by im dlhy na krku. Preto ešte raz poprosila, aby poslanci podporili návrh p. Jeníka, ktorý vylučuje tieto obštrukcie.

p. Halenár, poslanec MZ – Skutočne chce počuť čo je zahrnuté v tých 30 mil. Sk, lebo 
	keď sa pozrie na rok 2007, kde bola diera 81 mil. Sk v príjmoch a výdajoch pre 
Kosit a teraz týchto ďalších 30 mil. Sk, tak to za rok 2007 vychádza na 110 mil. Sk dieru, a to je niečo, čo všetkých musí znepokojovať na maximálnu úroveň a treba urobiť naozaj efektívne kroky, aby sa v ďalších rokoch  dokázala táto diera stláčať. Aj tu sa žiada vytvorenie konkurenčného prostredia  v segmente trhu, ktorý sa volá zber a zneškodnenie komunálnych odpadov, aby tu nemohol monopol diktovať už na začiatku roka, že koľko peňazí od mesta vyberie.

p. Slavkovská, vedúca oddelenia výstavby a ŽP – Je to suma, ktorú treba zaplatiť za 
mesiac. Za všetky činnosti, ktoré mesto u Kositu objednalo. Vrecový zber, všetky druhy kontajnerov, veľkokapacitný zber. Je to mesačná platba, o ktorú bol rozpočet pri schvaľovaní znížený oproti ich návrhu, ktorý spracovali na základe skutočných potrieb.

p. Jeník, poslanec MZ – Bez emócie a bez politiky prehlásil, že multifunkčný objekt je
pre občanov mestskej časti. Nie je to pre starostku Jenčovú, ani pre Jeníka, ani pre Berbericha, ani pre Forgáča. Jeho návrh vyplýval z toho, že situácia je tam dosť krízová a bolo by vhodné tú čiastku schváliť, aby sa mohla napojiť teplovodná prípojka, aby bolo možné cez zimu objekt temperovať.
V rámci kapitálových výdavkov navrhol pre multifunkčný objekt 3 mil. Sk.
Na záver prehlásil, že je to neštandardné a doteraz nepočul takýto návrh, aby podobný príspevok pre inú mestskú časť bol takto riešený. Zrejme sa v krátkom čase s týmto obráti na hlavného kontrolóra mesta. Mestská časť skelet a pozemok kúpila od VÚC. Čo sa týka zelene okolo, to vtedajší župan p. Bauer dal do prenájmu. Všetky vyrovnania, aj keby do išlo do dôsledkov, sa urobia pri zápise do katastra. Treba si odpustiť žabomyšie vojny a pohľad na dokončenie multifunkčného objektu v MČ Košice – Nad jazerom cez politiku.

p. Mutafov, poslanec MZ – Otázka na p. Slavkovskú, či to navýšenie je potrebné na 
zabezpečenie veľkokapacitných kontajnerov, ktoré sú v rôznych mestských častiach na väčší komunálny odpad?

p. Filipko, námestník primátora mesta Košice  - Aj na to a na všetky služby, ktoré si 
mesto od Kositu objednáva.

p. Dlhý, zástupca riaditeľa MMK – Čo sa týka multifunkčného objektu na 
Poludníkovej ul. z pohľadu mesta je možné podmieniť poskytnutie finančných prostriedkov. Čo to ďalej spôsobí, to nevie posúdiť. 

p. Filipko, námestník primátora mesta Košice – Takže z hľadiska majetkového je tento 
proces bezproblémový.

p. Mutafov, poslanec MZ – Nemá problém zahlasovať, ale je tu problém základných  
škôl, ale písalo sa o tom aj v médiách a ak boli niektoré práce rozpracované, tak ich treba vykryť.

p. Gamcová, poslankyňa MZ -  Naozaj boli začaté niektoré opravy na základných 
školách, ktoré sa musia dofinancovať. Mohol by to vysvetliť p. Stramba. Navrhla preto uznesenie na navýšenie 4 mil. Sk, lebo mesto nepotrebuje, aby sa mu hromadili penalizačné faktúry v oblasti vzdelávania a je to aj  záver komisie školstva. Pýtala sa tiež na opatrovateľskú službu a nákup osobného vozidla v časti sociálne zabezpečenie.

p. Stramba, pracovník oddelenia školstva – Skutočne situácia v rozpracovanosti 
niektorých akcií na odstránenie havarijných stavov je taká, že po zbilancovaní sa javí potreba na minimálne 4 mil. Sk, o ktoré je potrebné navýšiť bežné výdavky pre školstvo v položke opravy a udržovanie. Polovica akcií sa ukončuje v decembri a ak by sa neuhradili, záväzky by vyskočili na 6 mil. Sk, čo nechcú.

p. Bujňáková – Révayová, vedúca sociálneho oddelenia – Požiadavka na 4. úpravu 
rozpočtu v položke opatrovateľskej služby, ako príspevok pre charitu bola zapracovaná na základe žiadosti tohto subjektu, ktorá bola doručená mestu v októbri 2007. Zdokladovali, že nemajú na posledné mesiace roka finančné prostriedky na zabezpečenie poskytovania tejto služby.
K položke auto – mesto dostalo od ministerstva decentralizačnú dotáciu na kúpu motorového vozidla pre Domov dôchodcov na Garbiarskej ul. Táto položka sa odpočítava z mesta a ide pre daný subjekt.

p. Gamcová, poslankyňa MZ - Musela zareagovať, lebo nezisková organizácia Homo 
homini mala na tento rok požiadavku na prepravnú službu, ktorú zabezpečuje za mesto Košice, ale do dnešného dňa nebola táto požiadavka zapracovaná do rozpočtu. Pritom táto služba nefunguje iba ako zdravotný taxík, ale aj ako sociálny. Zdá sa jej to nefér.

p. Filipko, námestník primátora mesta Košice – Otázka Homo homini je riešená 
v zaradenom bode Dotácia na prepravnú službu.
	Ukončil rozpravu a dal slovo návrhovej komisii.
K technike hlasovania – Má informáciu, že v treťom rade nefungujú hlasovacie zariadenia, preto títo poslanci budú hlasovať ručne a ich hlasy sa dopočítajú.

p. Gamcová – Predniesla návrh poslanca p. Berbericha:
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje v rámci 4. úpravy rozpočtu na rok 2007
-	V časti a) doplnenie akcie „Výstavba multifunkčného objektu na Poludníkovej ulici v MČ Košice - Nad jazerom“ vo výške  3 mil. Sk ako transfer pre MČ Košice – Nad jazerom, pričom multifunkčný objekt na Poludníkovej ulici bude zapísaný na základe dohody o podielovom spoluvlastníctve v katastri ako nehnuteľnosť s vlastníckym podielom mesta Košice a MČ Košice – Nad jazerom s vlastníckym podielom podľa vložených investičných prostriedkov. MČ Košice – Nad jazerom bude využívať objekt predovšetkým ako sídlo miestneho úradu a mestskej polície. Na využitie objektu na iné účely je potrebný súhlas spoluvlastníka, t.j. mesta Košice. Meniť vlastnícke vzťahy a účel využitia objektu je možné len sú súhlasom oboch strán.
-	V časti b) doplnenie akcie „Výstavba miestnej komunikácie pri salaši v MČ Košice – Barca“ vo výške 1 mil. Sk ako transfer pre MČ Košice – Barca.
	Bežný rozpočet – výdavky:
-	Doplnenie údržby komunikácie pre MČ Košice – Poľov vo výške 200 tis. Sk. Zdrojové krytie – zvýšenie v príjmovej časti bežného rozpočtu – poplatok za uloženie odpadu o 4,2 mil. Sk. Pôvodných 14,2 mil. Sk sa upraví na 18,4 mil. Sk. 

Hlasovanie č. 13: za 30 + 5 (3. rad), proti -, zdržali sa 10.

p. Gamcová, poslankyňa MZ -  Po schválení predchádzajúceho návrhu je návrh 
	p. Jeníka irelevantný. Nasleduje návrh p. Balúna.
Na základe uznesenia komisie kultúry navrhol presun finančných prostriedkov z kapitoly Dotácie pre kultúru nasledovne:
-	30 tis. Sk pre Archív mesta Košice v súvislosti s vydaním kalendára na rok 2008 s umeleckými ilustráciami akad. maliara Ľubomíra Felda,
-	150 tis. Sk do kapitoly oddelenia kultúry – účelové finančné prostriedky na nákup klavíra Yamaha do koncertnej sály Starej radnice,
-	74 tis. Sk do kapitoly Európske hlavné mesto kultúry v súvislosti s propagáciou mesta.

Hlasovanie  č. 14: za 32 + 5 (3. rad), proti 1, zdržali sa 6.

p. Gamcová, poslankyňa MZ – Na základe rozhodnutia komisie školstva predložila 
tento návrh:
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje v rámci 4. úpravy rozpočtu mesta Košice  na rok 2007 v časti bežné výdavky – vzdelávanie navýšenie o 4 mil. Sk.

Hlasovanie č. 15: za 22, proti 1 + 1 (3.rad), zdržali sa 16 + 4 (3. rad).

p. Filipko, námestník primátora mesta Košice – Konštatoval, že návrh neprešiel, lebo 
	pomer hlasov je 22 : 22.

p. Gamcová, poslankyňa MZ – Prečítala pôvodný návrh:
Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje 4. úpravu rozpočtu na rok 2007 podľa predloženého návrhu so schválenými pripomienkami.

Hlasovanie č. 16: za 37 + 5 (3. rad), proti -, zdržali sa 2. 

Celkove uznesenie so zapracovanými pripomienkami (nebolo čítané).

Mestské zastupiteľstvo v Košiciach podľa § 6 ods. 2 písm. c) Štatútu mesta Košice schvaľuje  
I. 4. úpravu rozpočtu mesta Košice na rok 2007 nasledovne:
Bežný rozpočet		v tis. Sk	
			
Príjmy	Účel		
		10 500	
Daň z príjmov fyzických osôb	 	-15 000	

Poplatok za uloženie odpadu	 	18 400	
Úroky z domácich úverov, pôžičiek a vkladov	 	-1 500	
Iné nedaňové príjmy	z dobropisov	1 200	
 	Vratky	1 700	
 	administratívne poplatky a platby - mestská polícia	2 500	
 	Dividendy	800	
 	z refundácií – BPMK	-1 400	
Sponzorské príspevky	Vianoce a Silvester, Krízové stredisko	570	
 	Sponzorské príspevky na akcie v rámci Dopravy	1 287	
 	Vzdelávanie	1 943	

Výdavky		29 334	
Transakcie verejného dlhu	Zníženie úrokov na základe aktuálneho prepočtu kurzu a služieb	-5 000	
Archív mesta Košice	Vydanie kalendára na rok 2008	30	
Mestská polícia	Mzdy a odvody, tovary a služby	700	
Cestná doprava	Zdrsnenie vozovky Moskovská ul.	-400	
 	PPP projekty - zníženie splátok z nereal. akcie "Alejová"	-1 350	
 	Hlinkova ulica - súvislá oprava cesty	-1 700	
 	Oprava komunikácie Južná trieda	-400	
 	Košický integrovaný dopravný systém	-300	
 	Sponzorské príspevky na akcie v rámci Dopravy	1 287	
 	Zimná údržba	-1 700	
 	Oprava komunikácie Jenisejská - presun na KV	-425	
 	Úprava detských dopravných ihrísk - presun na KV	-200	
Nakladanie s odpadmi	Zber, preprava a zneškodnenie odpadov	30 000	
Ochrana ŽP	Asanačné pásmo - údržba	-1 000	
 	Veterinárna asanačná služba	1 000	
Rozvoj obce	Projekty mesta	-4 000	
Verejné osvetlenie	Veros s.r.o. - Dohoda o urovnaní zo dňa 20.9.2007	13 000	
 	a Dodatok č. 3 k Zmluve o nájme č. 2002/00226/NZM/32	4 500	
Dotácie v zmysle VZN č. 76	Dotácie na duchovný rozvoj - presun na kultúru na BV a KV	- 304	
Kultúra	Sponzorský príspevok na Vianoce a Silvester 2007	500	
 	Presun finančných prostriedkov na kapit. výdavky (betlehem)	-278	
 	Výročie narodenia Sv. Alžbety - presun z dotácií	50	
EHMK	Propagácia mesta	74	
Vzdelávanie 	Oprava komunikácií, riešenie havárie, dofinancovanie opráv ...	500	
 	z toho: havária ústredného kúrenia MŠ Krosnianska 6	200	
 	oprava tech.zariadení a elektriny na ZŠ Tomášikova-dofinancov.	300	
 	Sponzorské 	1 943	
Sociálne zabezpečenie	Penzión pre dôchodcov	-500	
 	ZOS Južná trieda	-300	
 	Krízové stredisko Krásna	-200	
 	Nové kompetencie-zákon 305/2005 o sociálnopráv. ochrane detí	-800	
 	Príspevok na bývanie	-650	
 	Opatrovateľská služba - Arcidiecézna charita 	500	
 	Sponzorský príspevok pre Krízové stredisko Krásna	70	
Mestská časť Myslava	Rekonštrukcia a odvodnenie Myslavskej ulice - presun na KV	-1 000	
Mestská časť Ťahanovce	Výstavba chodníkov, osvetlenia ciest - presun z KV	124	
Mestská časť Staré mesto	Oprava spŕch a sociálnych zariadení - presun z KV	1 386	
 	Krytá plaváreň - splátka úveru	-23	
Záväzky z minulých rokov	Zníženie rozpočtovaných výdavkov	-6 000	
Mestská časť Poľov	Údržba komunikácií 	200	
Kapitálový rozpočet			
		v tis. Sk	
Príjmy	Predaj bytov a nebytových priestorov	15 000	
			
Výdavky			
		-37 834	
Výdavky verejnej správy	Nákup pozemkov a budov	-3 500	
- správa obecného úradu	Výstavba optickej siete a štrukturovanej kabeláže v budove MMK	-1 000	
 	Výpočtová technika vrátane počítačových sietí-SAN infraštruktúra	1 000	
Mestská polícia	Nákup výpočtovej techniky	-100	
 	Nákup parkovacích automatov a rámp	-229	
 	Špeciálne monitorovacie zariadenia	13	
 	Nákup osobných automobilov	788	
 	Nákup odťahového vozidla	-472	
Výstavba
  	Kaplnka Sv. Michala - stavebné úpravy priestranstva	2 500	
	Rekonštrukcia cintorínov - rozšírenie Krematória	-1 700	
	Dominikánske nám. - rekonštrukcia fontány	-400	
Cestná doprava	Výkup pozemkov na výstavbu komunikácií	-4 000	
 	PD Slanecká cesta, obchvat Krásna	-5 000	
 	PD Festivalové námestie	-500	
 	Rekonštrukcia križovatky a CSS  - Šaca I/50	-300	
 	Dopravné projekty KIDS a KORID	-5 300	
 	Rekonštrukcia detských dopravných ihrísk - presun z BV	200	
Nakladanie s odpadmi	Výstavba zberného dvora	100	
Rozvoj bývania	Rekonštrukcia obytného domu Golianova	-4 000	
 	Rekonštrukcia obytného domu Zborovská	-20 000	
Kultúra	Nákup vyrezávaného Betlehema - presun z BV	278	
	Nákup klavíra do koncertnej sály  Starej radnice	150	
Vzdelávanie	Rekonštrukcia škôl a školských zariadení	400	
 	v tom: rekonštrukcia hyg. zariadení na ZŠ Požiarnicka	400	
 	ZŠ Fábryho  - rekonštrukcia ihriska	-1 050	
 	ZŠ Janigova - rekonštrukcia ihriska	-1 050	
 	ZŠ Družicová - rekonštrukcia ihriska	-1 050	
 	Rekonštrukcia hygien. Zariadení na ZŠ Bukovecká	194	
 	Rekonštrukcia strechy na ZŠ Abovská	200	
 	Obstaranie plynového kotla pre MŠ Óvoda Žižkova - havarijný stav	56	
 	Zabezpečenie kamerového monitor. systému  - ZŠ Považská	423	
 	Nákup gastrotechniky pre šk. kuchyne MŠ pre MČ Staré mesto	80	
 	Nákup gastrotechniky pre MŠ v MČ Šaca 	160	
 	Nákup gastrotechniky pre ŠK mesta Košice	2 037	
Sociálne zabezpečenie	PD - zariadenie chráneného bývania	-200	
 	Nákup osobných automobilov	-500	
Mestská časť Myslava	Rekonštrukcia a odvodnenie Myslavskej ulice - presun z BV	1 000	
Mestská časť Ťahanovce	Výstavba chodníka, osvetlenie ciest - presun na BV	-124	
Mestská časť Staré mesto	Rekonštrukcia krytej plavárne – presun na BV	-1 363	
Mestská časť Barca	Výstavba miestnej komunikácie "Pri Salaši"	1 000	
Mestská časť Nad Jazerom	Výstavba parkoviska na Jenisejskej ulici - presun z BV	425	
 	Výstavba Multifunkčného objektu na Poludníkovej ulici v MČ  Košice – Nad jazerom ako transfer pre MČ Košice – Nad jazerom, pričom Multifunkčný objekt na Poludníkovej ulici bude zapísaný na základe dohody o podielovom spoluvlastníctve
 v katastri ako nehnuteľnosť s vlastníckym podielom mesta Košice a MČ Košice – Nad jazerom s vlastníckym podielom podľa vložených investičných prostriedkov. MČ Košice – Nad jazerom bude využívať objekt predovšetkým ako sídlo miestneho  úradu a mestskej polície. Na využitie objektu na iné účely je potrebný súhlas spoluvlastníka t.j. mesta Košice. Meniť vlastnícke vzťahy a účel využitia objektu je možné len so súhlasom oboch strán.	3 000	
Finančné operácie			
		-24 000	
Príjmy	Prevod prostriedkov z FRB	-4 000	
 	ŠFRB - rekonštrukcia obytného domu Zborovská	-20 000	
			
Výdavky	Transakcie verejného dlhu (zníženie istiny na základe aktuáln.	-5 000	
 	prepočtu kurzu)	 	
			
II. Preúčtovanie záväzkov z roka 2006 a minulých rokov podľa funkčnej klasifikácie		
		v tis. Sk	
01116 Výdavky verejnej správy	 	-17 490	
01116 Samospráva	 	4 053	
0451 Cestná doprava – ZÚ	 	1 832	
0510 Čistota komunikácií	 	11 596	
08204 Kultúra	 	9	

III.	Zmena uznesenia MZ v Košiciach č. 163 zo dňa 28.6.2007 v časti A písm. c) takto:		
MČ Košice-Západ vo výške 2 000 tis. Sk na výstavbu verejného osvetlenia nasledovne:		
1. Výstavba verejného osvetlenia na OS Grot v línií pokračovania Bratislavskej ulice	          1 500	
2. Doplnenie 10 ks stĺpov verejného osvetlenia v MČ na základe požiadaviek občanov	             500  	
na uliciach:	Laborecká ul. - doplniť 2 ks sadové stožiare		
	Kežmarská ul. - doplniť 2 ks sadové stožiare		
	Popradská ul. - doplniť 2 ks sadové stožiare		
	Trnavská ul. - doplniť 3 ks sadové stožiare		
	Martinská ul. - doplniť sadové stožiare		

B.  berie na vedomie

Granty a transfery zo štátneho rozpočtu		
		v tis. Sk	
Príjmy		36 249	
Dotácia KSÚ	Stavebný úrad	132	
Transfer zo ŠR SR na ZOS a DD	Dotácia spolu:	32 017	
 	z toho: MČ Sever	-2 297	
 	             MČ Západ	-1 743	
 	             MČ Juh	-3 091	
 	             MČ Dargovských hrdinov	-1 546	
Vzdelávanie	Dotácia zo ŠR SR - prenesené kompetencie	13 053	
 	Dotácia z MF SR - neštátne školy a šk. zariadenia	-276	
			
Výdavky		36 249	
Samospráva	Výdavky na stavebný úrad	132	
Transfer zo ŠR SR	Domov dôchodcov	23 340	
Vzdelávanie	Dotácia zo ŠR SR	13 053	
 	Dotácia z MF SR - neštátne školy a šk. zariadenia	-276	

C. Poveruje  primátora mesta Košice podľa ustanovenia § 14 ods. 1 zákona 
č. 583/2004 Z.z. realizovať v mesiaci december 2007 nevyhnutné zmeny v rámci schváleného rozpočtu SR a finančné prostriedky poskytnuté formou sponzorských príspevkov.

––-     ––-     ––-

p. Buraš, poslanec MZ – Navrhol vyhlásiť obedňajšiu prestávku, aby technici mali 
možnosť opraviť hlasovacie zariadenie.

p. Filipko, námestník primátora mesta Košice –Dal o procedurálnom návrhu hlasovať.

Hlasovanie č. 17: za 27 + 5 (3. rad), proti 6, zdržali sa 5.

p. Filipko, námestník primátora mesta Košice – Požiadal poslancov, aby zostali
v rokovacej sále, dal preveriť či je možné podávať obed, inak pokladá to hlasovanie za zmätočné.
Nakoľko obed ešte nie je pripravený, pristúpil k ďalšiemu bodu rokovania.

––-     ––-     ––-

8/1 Zmena platného tarifného systému MHD v Košiciach 

p. Filipko, námestník primátora mesta Košice – Tento materiál mestská rada 
prerokovala a odporučila mestskému zastupiteľstvu materiál prerokovať a schváliť s prednesenými návrhmi a pripomienkami členov mestskej rady pp. Čižmárikovej, Dittricha a Rusnáka.
Materiál bol uverejnený na webovej stránke ako materiál pripravený na zaradenie do programu rokovania. 
Pripomienky členov mestskej rady prerokoval s vedením DPMK a členmi tarifnej skupiny. Bol návrh na zmenu lístka v doplnkovom predaji za 30 minút z 30,- Sk na 20,- Sk. DPMK neodporučil túto zmenu a následne p. Rusnák na nej netrval. Ďalší návrh p. Čižmárikovej, aby cestujúci občania nad 70 rokov sa nemuseli preukazovať zaregistrovanou bezčipovou kartou, ale aby to bolo občianskym preukazom a pri osobách ZŤP preukazom je tiež nepriechodný, lebo DPMK odporúča zachovať tento systém registrácie, lebo v zmysle zákona musí vykazovať počet cestujúcich prepravovaných so zľavou, alebo bezplatne. Návrh p. Dittricha, aby sa 4- zastávkové lístky zmenili na časové 10 minútové DPMK tiež neodporúča a trvá na tom, aby sa zachoval zavedený systém. 

V rozprave vystúpili:

p. Mutafov, poslanec MZ -  Legitímne sa niečo odsúhlasilo a po schválení 
procedurálneho návrhu viacerí poslanci odišli. Nie je to fér.
Čo sa týka občanov starších ako 70 rokov, je to vecný problém. Značná časť ľudí má pocit, že sú istým spôsobom diskriminovaní, lebo sú donútení vybaviť si túto bezčipovú kartu, kde je potrebná fotografia. Niektorí majú aj telesné handicapy a preto by bolo potrebné hľadať iné riešenia. V tejto skupine sú ľudia, ktorí majú aj viac ako 80 rokov a všetci musia vykonať tento administratívny krok. Nie je to najšťastnejšie riešenie vzhľadom k veku, fyzickej a psychickej dispozícii.

p. Filipko, námestník primátora mesta Košice -  Keď DPMK navrhoval systém 
bezčipových kariet, zvažovalo sa medzi dvoma možnosťami. Buď zaviesť korunové lístky, ktorými by sa musel takýto občan pri každej ceste registrovať, alebo vybaviť si jednorázovo a táto bezčipová karta mu bude platiť na obdobie 5 rokov. Čo sa týka finančnej záťaže, je to pre občana prijateľnejšie riešenie.

p. Rusnák, poslanec MZ – Ak sa zavedie predaj jedného cestovného lístka 
v doplnkovom predaji u vodiča s hodnotou 30,- Sk na 30 minút, nebude možnosť kúpiť si aj zľavnený cestovný lístok?

p. Čžmáriková, poslankyňa MZ – Už na mestskej rade prezentovala požiadavku, aby 
občania starší ako 70 rokov a ZŤP boli ušetrení behania k fotografovi a na predajné strediská DPMK. Každý má predsa pri sebe občiansky preukaz, resp. preukaz ZŤP, ktorým sa revízorovi preukáže, že má právo bezplatne cestovať prostriedkami MHD v Košiciach. Požiadala o logické vysvetlenie, prečo nemôže fungovať takýto jednoduchý systém.

p. Halenár, poslanec MZ -  Požiadal, aby spracovateľ materiálu v kocke zhrnul to, čo 
je rozpísané na 7 stranách materiálu. Nedostal to v elektronickej forme a nerozumie tomu, čo je predkladané.

p. Kupec, poslanec MZ – Šikanovanie a problém starších ľudí – Myslí si, že keď starší 
človek chce cestovať MHD, je nejakým spôsobom mobilný. Takže raz zájsť na pracovisko DPMK a vybaviť si bezčipovú kartu, ktorú bude využívať mnoho rokov, by nemal byť až taký problém. Netreba to veľmi zveličovať.
Starostovia mestských častí deklarovali, že pre ľudí, ktorí s tým majú problém, hlavne v okrajových mestských častiach, túto službu jednorázovo zabezpečia na miestnom úrade. V Kavečanoch to už tak urobili.

p. Boritáš, poslanec MZ – To o čom hovoril p. Kupec, urobili aj na KVP. Občania 
prídu na miestny úrad, tam sa všetko potrebné spíše, pracovník úradu vybaví bezčipové karty na Rooseweltovej a občania si v ohlásenom čase pre bezčipové karty prídu. Dá sa to, len treba chcieť. 

p. Filipko, námestník primátor mesta Košice – Materiál sa týka troch hlavných vecí.
1.	Upravuje sa cestovné časových lístkov na tarife TZR na trase do U.S.Steelu, kde sa znižuje cena 30-denných lístkov z 820,- Sk na 720,- Sk. V závislosti od tejto ceny sa menia aj ďalšie časové zľavnené lístky. V tarifnej skupine T2 sa upravuje 30-denný základný lístok z 960,- Sk na 800,- Sk, ako aj z toho sa odvíjajúce ďalšie hodnoty časových lístkov.
2.	V snahe, aby vodiči MHD neboli predajcami cestovných lístkov, zaviedol sa systém predaja jedného typu lístka, lebo za posledné merané porovnateľné obdobie s minulým rokom veľmi narástol počet predaných lístkov MHD v doplnkovom predaji. Vodič za jednu zmenu v priemere predá 120 takýchto lístkov, čo je pre neho pomerne veľká záťaž, pri zachovaní bezpečnosti jazdy, starostlivosti o cestujúcich a dodržiavaní cestovných poriadkov. Zavádza sa preto jednotný cestovný lístok v hodnote 30,- Sk na 30 minút. Zároveň sa rozšíri  sieť predpredaja cestovných lístkov.
3.	Vzhľadom na podnety od občanov a samospráv okolitých obcí mesta Košice, aby občania nad 70 rokov mimo územia mesta Košice a ZŤP mohli cestovať bezplatne, urobila sa aj táto zmena. Všetci občania SR môžu požiadať o vydanie bezčipovej karty na bezplatné cestovanie. Kto si kartu nezabezpečí, má 50 % zľavu.
Na jeho podnet bol doplnený ešte jeden návrh v časti e), ktorý sa týka cestovania bez platného cestovného lístka a týka sa to občanov nad 70 rokov a ZŤP, ak pri cestovnej kontrole sa nevie preukázať lístkom, alebo bezčipovou kartou, tak aby neboli postihovaní tak isto ako ostatní cestujúci, ktorí nemajú platný cestovný lístok. Tu sa zapracoval bod, že  tento človek môže do 96 hodín počnúc nasledujúcim dňom od zistenia prepravnou kontrolou preukázať, že má túto bezčipovú kartu. Aj to sa javí ako záťaž pre týchto ľudí, ale ide o to, aby sa predišlo zneužitiu takýchto stratených bezčipových kariet. On keď nenahlási túto stratu a bude cestovať zadarmo, tak to môže spôsobiť problémy a zneužitie tohto dokladu.

p. Kočiš, poslanec MZ -  Upozornil, na fakt, že sa má hlasovať o niečom, čo sa dotkne 
občanov a dotkne sa to rozpočtu DPMK aj rozpočtu mesta a on materiál dostane pred minútou na stôl a keby si ho sám nezabezpečil, tak nemá nič. 
Upozornil aj na skutočnosť, že všetky informácie, ktoré sa chce o DPMK dozvedieť, nájde iba v Korzári. Ospravedlnil sa, že si nezobral Korzár, ktorý vyšiel pred niekoľkými dňami, kde sa písalo o týchto zmenách. Myslel si, že aspoň ráno budú mať na stole k tomuto materiálu niečo. 
Je rozhorčený nad takýmto postupom a spôsobom prejednávania. Prečo tu nie je predseda predstavenstva? Je tu iba generálny riaditeľ. Prečo p. Filipko tieto veci tak komplikovane vysvetľuje? Prečo to nepredniesol generálny riaditeľ? Takému postupu vôbec nerozumie. Možno je to dobrý návrh, možno zlý, ale on sa hlasovania zdrží. 

p. Filipko, námestník primátora mesta Košice –Upozornil p. Kočiša, že tento materiál je už týždeň na poslaneckom portáli v okienku „materiály k zaradeniu na rokovanie mestského zastupiteľstva“ a bol prerokovaný aj v mestskej rade. Mrzí ho, že si p. Kočiš tento materiál nenašiel.

p. Balún, poslanec MZ – MHD cestuje málo, no pár krát bol svedkom, že ľudia, ktorí 
sú návštevníkmi mesta, napr. pri hoteli Slovan sa dosť ťažko zorientovávali, kde sú automaty, preto si museli lístok kúpiť v autobuse u vodiča. Bol aj prípad, keď šofér veľmi arogantne zareagoval na ženu, ktorá si cestovný lístok chcela kúpiť. Podstatné je, že je to služba pre cestujúcich. Neverí, že je to pre vodiča až taká záťaž a ak by boli trochu hmotne zainteresovaní, tak to urobia veľmi radi. Neobstojí argument, že by bola ohrozená bezpečnosť dopravy, lebo lístky predáva na zastávke počas státia. Treba zvážiť, či sa táto služba pre občanov odbúra, alebo ponechá.

p. Halenár, poslanec MZ -  Nie je pravda, že materiál je na portáli MZ, nie je tam nič.
Znižovaniu výšky tarify porozumel, lebo poklesol pokles predaných lístkov, no nepochopil, ako je to s tým lístkom za 30,- Sk.

p. Kočiš, poslanec MZ – Spýtal sa, koľkí z prítomných poslancov tento materiál na
portáli našlo. Odpoveď ani nečaká.

p. Filipko, námestník primátora mesta Košice – Osobne si preveril, že to na portáli je, 
tak nebude predsa tvrdiť niečo, čo nie je pravda.

p. Tkáč, generálny riaditeľ DPMK – Odpovedal na otázky z diskusie. P. Halenár už 
odpoveď dostal. Doplnil, že lístok v hodnote 30,- Sk na 30 minút navrhujú ako jediný, ktorý by sa dal kúpiť v doplnkovom predaji u vodiča. Nejde len o zaťaženie vodičov, ale aj o meškanie spojov a nutnosť stratený čas istým spôsobom doháňať počas presunov medzi zastávkami.  Nárast tohto predaja bol v II. polroku 2007 neúnosný. Za I. polrok 2007 to bolo 270 tis. kusov a za mesiace júl august až 340 tis. kusov predaných lístkov v doplnkovom predaji. Je to reálna zaťaženosť vodiča a reálne meškanie spojov. Navrhovaná cena 30,- Sk korešponduje s platnou tarifou pri ďalších druhoch lístkov, či už je to nočná doprava, alebo 60 minútové lístky. Urobili k tejto zmene anketu a táto cena bola 40 % zapojených cestujúcich akceptovaná. Doplnkový predaj cestovných lístkov nemá každý dopravný podnik. Napríklad bratislavský dopravný podnik takúto službu neposkytuje. Sú tu teda dve alternatívy, buď sa doplnkový predaj zruší, alebo sa nastaví jeho poskytovanie tak, aby sa dosiahla motivácia pre cestujúcich, aby si lístok kúpili v predpredaji. Toto je krajný prípad, aby sa cestujúci vyhol sankcii pri prípadnej kontrole.
Kontaktná bezčipová karta pre seniorov nad 70 rokov a ZŤP – Už v júli uviedli, že táto evidencia má pre nich veľký význam a aj pri návrhu linkového vedenia a pri celkovej realizácii MGD tieto údaje využívajú.  Taktiež majú povinnosť z legislatívy zdokladovať pokles tržby z titulu poskytnutia bezplatnej dopravy a zľavnenej dopravy. Bola spomínaná aj možnosť korunového lístka, no DPMK zvolil tento spôsob. Robia všetko preto, aby seniori tento moment nepovažovali za šikanovanie. Urobili opatrenia cez mestské časti, cez domovy dôchodcov a ďalšie, ktorými sa snažili tento proces čo najviac zjednodušiť. Keďže zatiaľ ešte nie je zrejmé, aký návrh sa schváli, predĺžia dobu, do kedy si budú môcť túto kartu u nich zabezpečiť. Revízori majú jednoznačný pokyn, aby nepreukazovanie BČK sa u seniorov nad 70 rokov zatiaľ tolerovalo a to aj tých, čo nemajú trvalý pobyt v Košiciach, nakoľko oni tento systém ešte nepoznajú. Majú preto úlohu informovať širokú verejnosť o prijatých opatreniach.
K pripomienke p. Rusnáka, či by nemohol byť v predpredaji aj zľavnený lístok. Pred zmenou tarify do 1.7.2007 bol v predpredaji iba jeden lístok, no po zmene sa ich počet výrazne rozšíril, čo malo istý negatívny dopad. Preto znovu predložili návrh na jednotnú cenu s tým, že zľava by mohla byť iba v predĺžení tohto časového lístka. Znamená to, že 30,- Sk základný by bol na 30 minút a zľavnený na 60 minút.

p. Lukán, poslanec MZ – K doplnkovému predaju a porovnaniu s Bratislavou. Tam je 
automat na predaj lístkov takmer na každej zastávke MHD, takže občan nemá problém kúpiť si lístok. Má osobnú skúsenosť, že v úseku medzi konečnou električiek po námestie Maratónu mieru nie je jediný automat. Ako si majú občania iným spôsobom zadovážiť cestovný lístok v čase, keď nie sú otvorené stánky? Preto si nemyslí, že je korektné zvýšiť cenu z 20,- Sk na 30,- Sk.

p. Rusnák, poslanec MZ – P. Lukán má úplnú pravdu. DPMK by mal zabezpečiť 
dostupnosť nákupu cestovných lístkov. Aj v tých stánkoch, kde bolo možné donedávna lístky kúpiť, dnes už táto možnosť nie je.

p. Filipko, námestník primátora mesta Košice – Je to správna pripomienka a aj 
v materiáli je uvedené, že DPMK chce ponúknuť širšie možnosti nákupu cestovných lístkov dobudovaním  ďalších automatov a získaním zmluvných predajcov na predaj cestovných lístkov. Výhodou je elektronická peňaženka, ktorá je skutočne veľmi dobrá vec, len ju zatiaľ využíva málo občanov, pritom sa môže použiť hocikedy podľa potreby, hlavne ak niekto necestuje pravidelne.

p. Tkáč, generálny riaditeľ DPMK – Do konca roka zakúpia a osadia 8 nových 
viaclístkových automatov aj s možnosťou dobíjania BČK. Riešené budú jednoznačne Ťahanovce, kde je deficit automatov a zároveň v roku 2008 plánujú ďalšie zakúpenie a obnovu aj v súvislosti s prechodom na euro. Rozšíria sa aj predajné miesta  v súlade s možnosťami ich zmluvných predajcov.

p. Filipko, námestník primátora mesta Košice – Občan Košíc p. Miroslav Bačík mal 
záujem vystúpiť k tomuto bodu. Dal o tom hlasovať.

Hlasovanie č. 18: za 41, proti -, zdržali sa 2.

p. Miroslav Bačík, občan Košíc – Denne cestuje MHD a často zažíva aroganciu od 
vodičov, keď človek neznalý tarify sa ich niečo pýta, lebo na jednotlivých zastávkach nie sú o nej informácie. 
K navrhovanej zmene výšky 30 minútového cestovného lístka v doplnkovom predaji – Už 1.7.2007 bola zvýšená cena lístka v DPMK. Je samozrejmé, že viac cestujúcich využívalo doplnkový predaj. Pri racionálnom myslení, ak má vodič lístok v hodnote 10,- Sk a 15,- Sk. Ak si chce občan v doplnkovom predaji kúpiť 30 minútový lístok v hodnote 20,- Sk, kúpi si 2 lístky po 10,- Sk a to je automatické navýšenie predaja počtu predaných lístkov, aj keď v podstate ide len o jednu cestu. Podľa neho, ako cestujúceho, je to neadekvátne zvýšenie ceny cestovného lístka. Nakoľko nie sú nikde informácie o zmene ceny občan bude nemilo prekvapený týmto zvýšením, lebo ak bude cestovať čo i len o minútu dlhšie ako 30 minút, musí si kúpiť v doplnkovom predaji lístok v hodnote 60,- Sk. Ak to bude pár, je to 120,- Sk. To sa im vyplatí objednať si taxík. Také navýšenie sa mu nezdá byť efektívne.

p. Filipko, námestník primátora mesta Košice – Váži si všetky pripomienky od 
občanov a veľa ich prichádza aj na jeho adresu, ako aj priamo do DPMK. Ak ich bude viac, po určitom období sa môže pristúpiť ku kozmetickým zmenám tarify.

p. Gamcová, poslankyňa MZ -  Poďakovala sa  p. Bačíkovi  za vystúpenie, lebo 
potvrdil to, čo ona pred pol rokom hovorila a pýtala sa na informačnú kampaň pre občanov, lebo ani ona, ako občan používajúci MHD nenašla nikde podrobné informácie až na internete. Keď sa schváli táto zmena tarify, čo urobí pre občanov Košíc DPMK, aby im jednoducho a dostupne vysvetlil, ako majú postupovať a kedy aký lístok si majú kúpiť?

p. Tkáč, generálny riaditeľ  DPMK –  Vie, že informovanosť by mohla byť lepšia, no 
na zastávkach, na ktorých sa to dá, sú umiestnené informácie o cestovných poriadkoch, výške tarify, cestovných lístkoch sú. Sú umiestnené v každom dopravnom prostriedku. Je si vedomý toho, že chýbajú mapy liniek, no má to svoje odôvodnenie, lebo v tomto čase prebieha pripomienkovanie nového linkového vedenia. Akonáhle toto bude odkonzultované a potvrdené, na dostupných miestach budú mapky jednotlivých liniek, ako aj celého mesta s vyznačením, odkiaľ kam a ktorou linkou sa dá dostať. Po schválení budú informácie prebiehať štandardným spôsobom, cez média, cez TV NAŠA, cez Korzár a iné denníky. Budú mať k dispozícii letáky a skladačky na predajných miestach. Dohodli so starostami mestských častí, že im bude poskytnutý materiál, ktorý sa týka linkového vedenia, aby v rámci svojich možností mohli prezentovať tieto zmeny.

p. Kočiš, poslanec MZ – Poradil občanovi, že keď bude hľadať na informačnom 
portáli, iste to nájde.

p. Rychnavský, poslanec MZ – Celá diskusia sa vedie v určitej rovine a on na základe 
toho navrhol, aby sa cena lístku v doplnkovom predaji znížila z 30,- Sk na 25,- Sk. Vytlačené sú lístky v hodnote 10,- Sk a 15,- Sk a tie by sa dali ľahko skombinovať.

p. Dittrich, poslanec MZ – Otvoril otázku zrýchlenej tarify, ktorá sa vzťahuje na 
autobusové spoje 21 a 40, električkové spoje R všetko čo jazdí do vstupného areálu U.S.Steelu. Dostal sms od občana, ktorý ich využíva a on to považuje za nelogické, nesystémové a zlé, dokonca ohrozujúce dopravu do U.S.Steelu. Požiadal o vysvetlenie, lebo sám túto dopravu nevyužíva a pokiaľ to DPMK zaviedol, má iste pre to určité zdôvodnenie.

p. Tkáč, generálny riaditeľ DPMK -  Zavedenie pásma TZR bolo prezentované pri 
zavedení novej tarify a súvisí s predchádzajúcimi pásmami I, II, III a ich kombináciou. Výber pásma a samotnej zrýchlenej tarify spočíva v kombinácii pásma I a II a postihuje najviac zamestnancov U.S.Steelu. Korešponduje to so vzdialenosťou aj nákladmi na rýchlodráhu.

p. Boritáš, poslanec MZ – Nevyjadroval sa k výške ako takej, ale je rozhodne za to, 
aby vodiči DPMK predávali maximálne jeden lístok. Vodiči majú cestujúcich bezpečne dopraviť na miesto, sledovať premávku, zatvárať dvere, čo už je dosť na jedného človeka a pri zvýšenom predaji lístkov v dopravných prostriedkoch sa predlžuje čas ich státia na zastávkach. 

p. Dittrich, poslanec MZ – Čo by sa stalo, keby táto tarifa pre zrýchlené spoje bola 
	zrušená?

p. Tkáč, generálny riaditeľ DPMK – Pri príprave materiálu boli aj alternatívy jedného 
tarifného pásma. V budúcnosti nevylučuje ani takýto spôsob, ale keď pripravovali novú tarifu, vychádzali aj z očakávaného prínosu, ktorý potrebovali zabezpečiť a to bol dôvod, prečo je na zrýchlené spoje táto tarifa. Nemyslí si, že by v súčasnosti bolo vhodné toto tarifné pásmo meniť, no vývoj môže priniesť aj takú zmenu.

p. Filipko, námestník primátora mesta Košice – Uzavrel rozpravu. Požiadal poslancov,
aby podporili komplexne návrh DPMK. Treba si uvedomiť, že toto je kozmetická úprava tarify, ktorá bola schválená. Pre DPMK neprináša žiaden pozitívny finančný efekt, práve naopak. Je to otvorenie sa občanom, lebo jeden z lístkov bol zlacnený a v doplnkovom predaji zvýšením ceny na 30,- Sk očakávajú sa nižšie príjmy.

p. Gamcová, poslankyňa MZ – Zarazilo ju konštatovanie v materiáli, že držitelia 
preukazu ZŤP musia predložiť rozhodnutie Okresného úradu sociálneho oddelenia. Celé to je chybné, lebo je to Úrad práce, sociálnych vecí a rodiny. Už to raz vysvetľovala, že takýto občan vlastní  kartu, ktorá má tri homologizované pečiatky. Nevie, prečo sú občania stále šikanovaní a nútení predkladať rôzne potvrdenia. Každý pracovník DPMK môže zdvihnúť telefón a overiť si priamo na konkrétnom úrade, či je daný človek ťažko zdravotne postihnutý, alebo nie. Navrhla toto vypustiť, lebo jednak to nie je správne a ani potrebné.

p. Dittrich , poslanec MZ – Na rokovaní mestskej rady asi pred tromi mesiacmi 
odovzdal požiadavku zamestnancov Úradu práce, sociálnych vecí a rodiny, dotýkajúcu sa práve tohto bodu a nebyť toho, že to p. Gamcová spomenie, tak by mu to ušlo.
Materiál bol aj na portáli pre mestskú radu, a je zverejnený aj pre mestské zastupiteľstvo.
Prihovoril sa za to, aby bod f) bol z materiálu vypustený. 
Na mestskej rade boli aj iné pripomienky, malo sa uvažovať aj o inom spôsobe riešenia cestovania starobných dôchodcov, kde by nepotrebovali vybavovať bezkontaktnú čipovú kartu. Má taký dojem, že pripomienky z mestskej rady sa veľmi nerešpektujú. Čo sa týka starobných dôchodcov úplne by mal stačiť občiansky preukaz. 

p. Filipko, námestník primátora mesta Košice – Pán poslanec Dittrich zrejme nebol 
v sále, keď zdôvodňoval nezapracovanie pripomienok členov mestskej rady do predloženého materiálu.
 
p. Tkáč, generálny riaditeľ DPMK – K otázke ZŤP – chceli čo najviac eliminovať
možnosti zneužitia, ale je to na zvážení mestského zastupiteľstva. Tých ľudí nie je až tak veľa, žeby sa to nedalo akceptovať. Pripúšťa aj to, že dnes sú tie preukazy iné, ako boli v minulosti. Ak sa aj toto písmeno vypustí, DPMK s tým nebude mať zásadný problém.

p. Kupec, poslanec MZ – Ako sa bude dať využívať tento systém na robenie 
prieskumu, keď nebudú mať cestujúci dôchodcovia čipové karty?

p. Tkáč, generálny riaditeľ DPMK – Asi sa neporozumeli, hovorilo sa o potvrdeniach 
potrebných k vydaniu čipovej karty pre ZŤP, kde okrem preukazu požadoval DPMK aj rozhodnutie. Bezkontakné čipové kartu ostávajú zachované.

p. Matoušek, poslanec MZ – Ak sa vie uľahčiť vybavovanie pre ZŤP občanov, bude to 
platiť aj pre ľudí, ktorí dosiahli vek 70 rokov?

p. Filipko, námestník primátora mesta Košice – Vstúpil mu do reči s poznámkou, že 
práve teraz bolo o tom hovorené.

p. Matoušek, poslanec MZ – Veď on stále toto požaduje, aby tieto bezkontaktné 
čipové karty boli zrušené. Občania sa toho dožadujú a oni ako poslanci tu sedia preto, aby občania dostali jasnú odpoveď.

p. Filipko, námestník primátora mesta Košice – Uzavrel rozpravu a dal slovo návrhovej komisii, aby predniesla návrhy.

p. Gamcová, poslankyňa MZ -  Spolu s p. Dittrichom sa dohodli, že predložia spoločne 
v celkovom návrhu ich pripomienku.
Mestské zastupiteľstvo v Košiciach podľa § 6 ods. 1 a 2 písm. ac) Štatútu mesta Košice schvaľuje zmenu platného tarifného systému MHD v Košiciach s účinnosťou od 1.1.2008 v rozsahu predloženého návrhu s podmienkou vypustenia textu  v bode 5 na str. 8 pod písm. c) a vypustenia textu v bode 5 na str. 8 pod písm. f) „a predloženia rozhodnutia príslušného Okresného úradu sociálneho oddelenia o zaradení medzi ťažko zdravotne postihnutých a ťažko zdravotne postihnutých so sprievodcom“.

Hlasovanie č. 19: za 43, proti 1, zdržal sa 1.

––-     ––-     ––-

15. Zmeny a doplnky ÚPN HSA  Košice v lokalitách Stará sečovská – Kankord, 
       Šaca – Buzinská a Ferrocentrum

p. Filipko, námestník primátora mesta Košice – Materiál je predložený v písomnej 
	zrozumiteľnej podobe.

V rozprave vystúpili:

p. Halenár, poslanec MZ –  Možno je pre niekoho materiál zrozumiteľný, ale na 
komisii výstavby a dopravy bola k tomu debata asi 30 minút a bolo vznesených viacero vážnych pripomienok, ktoré boli dané aj do zápisu. Predpokladá, že predseda komisie p. Pajtáš k tomu niečo povie. Komisia hlasovala proti a neodporúča mestskému zastupiteľstvu schváliť tieto zmeny.
Aj do budúcna –ak sa budú robiť zmeny územného plánu takým spôsobom, akým boli predložené na komisiu, komisia bude mať negatívne stanovisko. Ak niekoho zaujímajú dôvody, veľmi rád ich povie.

p. Filipko, námestník primátora mesta Košice – Nakoľko sa už nikto do rozpravy 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 31 stavebného zákona a podľa príslušných ustanovení Štatútu mesta Košice schvaľuje zmeny a doplnky Územného plánu hospodársko-sídelnej aglomerácie Košice v lokalitách Stará sečovská – Kankord, Šaca – Buzinská a Ferrocentrum v zmysle grafickej prílohy dokumentácie doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice.
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmien a doplnkov Územného plánu hospodársko-sídelnej aglomerácie Košice na Útvare hlavného architekta mesta Košice, na Miestnom úrade Mestskej časti Košice – Dargovských hrdinov, na Miestnom úrade Mestskej časti Košice – Šaca, na Miestnom úrade Mestskej časti Košice – Západ, na stavebnom úrade mesta Košice pracovisku Dargovských hrdinov, na stavebnom úrade mesta Košice pracovisku Šaca, na stavebnom úrade mesta Košice pracovisku Západ a na Krajskom stavebnom úrade v Košiciach.

Hlasovanie č. 20: za 41, proti 1, zdržal sa 1.

––-     ––-     ––-

15/1 Informácia o pripravovanej zmene ÚPN HSA Košice pre  Globálny 
         logistický industriálny park

p. Filipko, námestník primátora mesta Košice – Tento návrh vychádza z potreby 
zmeny územnébo plánu mesta Košice v súvislosti s prípravou Globálneho logistického industriálneho parku (GLIP).

p. Halenár, poslanec MZ – Dobre rozumel, že tento návrh zakladá požiadavku na 
zmenu územného plánu?

p. Filipko, námestník primátora mesta Košice – Je to informácia o pripravovanej 
zmene územného plánu. Je to prvý krok. Berie sa to na vedomie.
Nakoľko sa do rozpravy nikto neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach  podľa § 6 ods. 2 písm. d) Štatútu mesta Košice berie na vedomie informáciu o pripravovanej zmene Územného plánu hospodársko-sídelnej aglomerácie Košice  pre Globálny logistický industriálny park v lokalite Bočiar.

Hlasovanie č. 21: za 44, proti -, zdržal sa 1.

p. Filipko, námestník primátora mesta Košice – Vyhlásil obedňajšiu prestávku.
––-     ––-     ––-
16. Petícia „Zastavme kriminalitu, vandalizmus a drogovú činnosť na sídlisku 
      Ťahanovce“

p. Vargovčák, námestník primátora mesta Košice – Petícia občanov týkajúca sa 
vandalizmu v MČ Košice – Sídlisko Ťahanovce je predložená v písomnej podobe.

V rozprave vystúpili:

p. Halenár, poslanec MZ – On pochopil petíciu ako žiadosť o zastavenie nárastu 
kriminálnej činnosti,, ktorú tam tí ľudia musia znášať. V materiáli je porovnanie drobnej trestnej činnosti na dvoch sídliskách. Nerozumie tomu. Keď raz občania píšu primátorovi mesta a hľadajú u neho pomoc a očakávajú od neho návrhy riešenia, reakciou má byť odpoveď od náčelníka mestskej polície? Toto má chápať ako materiál na rokovanie? Nerozumie tomu. Je ten náčelník mestskej polície tak nechápavý, že nerozumie zadaniu petície, alebo to len tak zametie pod koberec? Čo ho viac diskvalifikuje? To, že nepochopí problém, alebo to, že sa ho snaží zamiesť pod koberec? 
Mimochodom, zákon o petičnom práve hovorí o tom, že mestské zastupiteľstvo by malo prerokovať petíciu a vyjadriť sa k nej a on sa na základe predloženého materiálu k nej nedokáže vyjadriť.

p. Čečko, námestník primátora mesta Košice – Spolu so starostom mestskej časti mali 
stretnutie, ktoré súvisí s touto petíciou. Hľadali možnosti, akým spôsobom by sa dala zrealizovať stanica PZ v mestskej časti. Mesto je ústretové, hľadá vhodný pozemok na vybudovanie obvodného oddelenia policajného zboru. Výstavbu prefinancuje PZ.

p. Hlinka, poslanec MZ – Podľa zákona o petičnom práve orgán, ktorý dostane túto
petíciu je povinný ju prerokovať v stanovenej lehote, oboznámiť sa so skutočným stavom vecí a pisateľovi petície, v tomto prípade petičnému výboru, je povinný do 30 dní dať písomnú odpoveď o tom, ako sa s petíciou naložilo. To, čo povedal vo svojom vystúpení p. Čečko, je to vecné riešenie k apelu, ktorý občania svojim podpisom na petícii chceli vyvolať vo vzťahu k mestskému zastupiteľstvu a primátorovi mesta, aby sa pokúsili konkrétnymi skutkami situáciu zmierniť.  Keď sa táto informácia poskytne petičnému výboru, bolo by dané za dosť aj tomuto zákonu. 

p. Halenár, poslanec MZ – Nemyslí si, že niečo také všeobecné by mohlo uspokojiť
tých 1700 ľudí, ktorí sú podpísaní pod petíciou. Skôr si myslel, že odpoveď na takúto petíciu bude vytypovanie najvážnejších problémov, ktoré registruje ako štátna polícia, tak mestská polícia (aspoň 2,3,4) a návrh riešenia týchto problémov. To by bolo slušné voči ľuďom a návrhy na riešenia aj s termínmi im odovzdať. Ale porovnať drobnú trestnú kriminálnu činnosť dvoch sídlisk a toto dať ako odpoveď, to je pohŕdanie občanmi. To je niečo, čo vypovedá o kvalite náčelníka mestskej polície.
p. Vargovčák, námestník primátora mesta Košice – Uzavrel rozpravu a dal slovo
	návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice berie na vedomie petíciu „Zastavme kriminalitu, vandalizmus a drogovú činnosť na sídlisku Ťahanovce“.

Hlasovanie č. 22: za 40. proti 7. zdržal sa -.

––-     ––-     ––-

16/1 Vyhlásenie k rasovo motivovanému útoku v meste Košice

p. Filipko, námestník primátora mesta Košice – Pripravil takýto materiál, lebo 
v ostatných týždňoch zaregistroval také udalosti a činy, ktoré vyvolávajú minimálne moment pozastavenia sa nad takými skutkami. Sú to veci neospravedlniteľné a neodpustiteľné. Košice je mesto tolerancie, chce sa stať Európskym hlavným mestom kultúry, preto musí začať v tejto veci konať. Je to aj v súvislosti s predchádzajúcim materiálom. Odpoveďou na to môže byť aj bod 21 – Koncepcia politiky mesta Košice vo vzťahu k deťom a mládeži. On osobne aj s komisiou národnostných menšín bude iniciovať prerokovanie tejto záležitosti, aby v spolupráci s mestskou a štátnou políciou pripravili istý program samosprávy mesta Košice, kde by boli kroky k eliminácii takýchto javov. Je treba monitorovať oblasti, kde sa takéto elementy zhromažďujú a pre mládež pripraviť také záujmové miesta, kde sa môžu prejaviť inou formou.
Návrh na uznesenie: Mestské zastupiteľstvo prijíma vyhlásenie k rasovo motivovanému útoku v meste Košice v znení:
„My, volení zástupcovia občanov a predstavitelia mesta tolerancie a znášanlivosti, zastupujúci záujmy všetkých občanov,  rázne a ostro odsudzujeme rasovo motivovaný útok, ktorý sa odohral na sídlisku Dargovských hrdinov v novembri 2007, ako aj všetky činy smerujúce k potláčaniu základných práv a slobôd občanov.“
Požiadal poslancov, aby po zvážení podporili toto vyhlásenie.

p. Vargovčák, námestník primátora mesta Košice –Nakoľko sa do rozpravy nikto 
	neprihlásil, dal slovo návrhovej komisii.

p. Gamcová, poslankyňa MZ – Prečítala návrh p. Filipka:
Mestské zastupiteľstvo v Košiciach  prijíma vyhlásenie k rasovo motivovanému útoku v meste Košice v znení:
„My, volení zástupcovia občanov a predstavitelia mesta tolerancie a znášanlivosti, zastupujúci záujmy všetkých občanov,  rázne a ostro odsudzujeme rasovo motivovaný útok, ktorý sa odohral na sídlisku Dargovských hrdinov v novembri 2007, ako aj všetky činy smerujúce k potláčaniu základných práv a slobôd občanov.“
Hlasovanie č. 23: za 44, proti -, zdržal sa -.

––-     ––-     ––-

17. Správa o činnosti obchodnej spoločnosti MFK, a.s.

p. Vargovčák, námestník primátora mesta Košice – Nakoľko sa do rozpravy nikto 
	neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach  podľa § 6 ods. 2 písm. ad) Štatútu mesta Košice berie na vedomie
1.	Doplnenie „Správy o činnosti obchodnej spoločnosti MFK, a.s. za obdobie k 31.8.2007“. 
2.	Správu o činnosti obchodnej spoločnosti Mestský futbalový klub Košice, a.s. za obdobie k 30.9.2007.

Hlasovanie č. 24: za 40, proti 1, zdržali sa 2.

––-     ––-     ––-

18. Správa o činnosti združenia Cassoviainfo

p. Vargovčák, námestník primátora mesta Košice –Nakoľko sa do rozpravy nikto 
neprihlásil, odovzdal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6  ods. 2  písm.  ac) Štatútu mesta Košice berie na vedomie správu o činnosti združenia Cassoviainfo.

Hlasovanie č. 25: za 42, proti 1, zdržal sa -.

––-     ––-     ––-

19. Účasť mesta Košice v organizácii Eurocities

p. Filipko, námestník primátora mesta Košice – Vzhľadom na to, že text uznesenia
neobsahuje presnú formuláciu, akou formou sa zrealizuje účasť mesta v organizácii Eurocities, navrhol v časti schvaľuje účasť mesta v organizácii Eurocities ako pridružený partner.

p. Vargovčák, námestník primátora mesta Košice – Uzavrel rozpravu a dal slovo 
návrhovej komisii. 

p. Gamcová, poslankyňa MZ – Prečítala pôvodný návrh s doplnením:
Mestské zastupiteľstvo v Košiciach  podľa § 6 ods. 2  písm. k) Štatútu mesta Košice schvaľuje účasť mesta Košice v organizácii Eurocities, ako pridruženého partnera.
Ukladá riaditeľovi Magistrátu mesta Košice  zabezpečiť príslušné administratívne úkony spojené s prihláškou mesta Košice v organizácii Eurocities vrátane zabezpečenia finančných prostriedkov spojených s členstvom mesta Košice v tejto organizácii. 

Hlasovanie č. 26: za 43, proti 1, zdržal sa -.

––-     ––-     ––-

21. Koncepcia politiky mesta Košice vo vzťahu k deťom a mládeži

p. Vargovčák, námestník primátora mesta Košice – Nakoľko sa do rozpravy nikto 
	neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 29 ods. 1 písm. d) Štatútu mesta Košice   Koncepciu politiky mesta Košice vo vzťahu k deťom a mládeži podľa predloženého návrhu.

Hlasovanie č. 27: za 43, proti 1, zdržal sa -.

––-     ––-     ––-

22. Zmena uznesenia MZ v Košiciach č. 457 zo dňa 24. a 25. júna 2004

p. Vargovčák, námestník primátora mesta Košice – Materiál je predložený v písomnej
	forme, kde sú vysvetlené dôvody zmeny uznesenia.

V rozprave vystúpili:

p. Gamcová, poslankyňa MZ – Prečítala stanovisko komisie školstva. Komisia 
odporúča materiál prerokovať a schváliť s pripomienkami:
- V časti MČ Košice – Dargovských hrdinov sa vypúšťajú slová „vyradenie ZŠ Krosnianska 2 zo siete škôl a školských zariadení Ministerstva školstva SR ak počet žiakov poklesne pod súčasný stav 408 k 30.6. školského roku, kedy sa tak stane“.

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala doplnený návrh na uznesenie:
Mestské zastupiteľstvo v Košiciach  podľa § 6 ods. 2 písm. ac) Štatútu mesta Košice schvaľuje zmenu uznesenia Mestského zastupiteľstva v Košiciach č. 457 zo dňa 24. a 25. júna 2004 nasledovne: v časti MČ DARGOVSKÝCH HRDINOV sa vypúšťajú slová  „- vyradenie Základnej školy Krosnianska 2 zo siete škôl a školských zariadení MŠ SR ak počet žiakov poklesne pod súčasný stav (408) k 30.06. školského roku, kedy sa tak stane.“

Hlasovanie č. 28: za 43, proti 1, zdržal sa 1.

––-     ––-     ––-

22/1 Informácia o predaji bytov na Baltickej ulici 

p. Vargovčák, námestník primátora mesta Košice – Komisia, ktorá bola menovaná 
primátorom mesta ohľadom odpredaja bytov na Baltickej ulici na svojom rokovaní dňa 15.12.2007 vyhodnotila predložené ponuky a vybrala 4 ponuky, ktoré splnili podmienky výzvy. Na základe z vedomosti 1. kola výstup komisie je taký, aby sa realizovalo 2. kolo za upravených podmienok a to vypustiť: 
- bod 1, ktorého text je: cieľová skupina mladé rodiny, bezdetní manželia, osamelý rodič s dieťaťom a podobne,
- v bode 2 vypustiť slovo „manželov“,
	- v bode 3 3-násobok životného minima nahradiť slovom 6-násobok,
- v bode 4 doplniť slová „resp. aspoň jeden zo žiadateľov“ a vypustiť slová 
  „a osoby, s ktorými žije v spoločnej domácnosti“.

V rozprave vystúpili:

p. Halenár, poslanec MZ -  Jedná sa len o kozmetickú úpravu toho, čo mestské 
zastupiteľstvo prijalo a z novín sa dozvedel, že tam bol predaný „až 1 byt“ z 24. Tento bod je vážny a smeruje k narábaniu s bytmi, ktoré mesto postaví vzhľadom na nejaké koncepcie, a tak ak tieto koncepcie majú naplniť svoj pôvodný účel, tak tie byty by sa nemali predávať a toto uznesenie by sa malo zrušiť. Predniesol návrh na uznesenie, aby sa predmetné uznesenie zrušilo.

p. Boritáš, poslanec MZ – Požiadal o prestávku na poradu poslaneckých klubov v čase
	10 minút.

p. Vargovčák, námestník primátora mesta Košice –Dal hlasovať o procedurálnom 
návrhu p. Boritáša na vyhlásenie 10 minútovej prestávky.

Hlasovanie č. 29: za 34, proti -, zdržali sa 11.

p. Vargovčák, námestník primátora mesta Košice – Po prestávke vyzval prítomných, 
aby pokračovali v rozprave.

p. Kočiš, poslanec MZ – Byty boli postavené ako sociálne a na základe výsledku, 
ktorý sa zaznamenal pri 1. kole sú tu 2 možné riešenia. Buď dať byty do prenájmu a pomôcť začínajúcim mladým ľuďom, alebo byty predať so ziskom. 
Už sa zistilo, že žiadatelia nespĺňajú stanovené kritéria a keď sa podmienky zmiernia, tak z bohatých ľudí mesto bude robiť bohatších a nevyriešia sa problémy tých, čo nemajú peniaze. Ak sa byty majú predávať, nech je to so ziskom.

p. Halenár, poslanec MZ – Prečítal svoj návrh na uznesenie. 
Mestské zastupiteľstvo v Košiciach podľa § 6 ods. 1 a ods. 2 písm. b) Štatútu mesta Košice 
a)	ruší uznesenie MZ v Košiciach č. 284 zo dňa 25.10.2007,
b)	ukladá riaditeľovi MMK v spolupráci s bytovou komisiou vypracovať pravidlá pre prenajímanie bytov na Baltickej ulici a predložiť ich k schváleniu mestskému zastupiteľstvu.
Zodpovedný: riaditeľ MMK a predseda bytovej komisie, termín: najbližšie rokovanie MZ.

p. Jeník, poslanec MZ – Zrejme sa treba opätovne zamyslieť nad týmto materiálom.
Námestník primátora p. Vargovčák predložil niečo, kde iní garantujú, že to bude dobré. Z jeho vnútorného pohľadu pripadá do úvahy dražba, alebo prekvalifikovať tieto byty na nájomné. Niečo medzi tým je zlé, je hybridné, čo vždy narazí na ďalšie legislatívne ťažkosti. Môže spracovateľ zaručiť, že to bude posledná zmena a že tieto byty sa úspešne predajú? Už sa tento problém dlho rieši a mestu unikajú peniaze. Konať treba pružne s uvedomením, že treba postupovať v zmysle bytového zákona.

p. Vargovčák, námestník primátora mesta Košice – Istá je len smrť, preto v tomto
zmysle asi ťažko bude niekto garantovať, že tie byty budú naplnené, ale myslí si, žeby sa mal ešte vyskúšať tento spôsob.
Nakoľko sa do rozpravy už nikto neprihlásil, dal slovo návrhovej komisii.

p. Gamcová – Návrhová komisia dostala jeden pozmeňujúci návrh od p. Halenára.
Mestské zastupiteľstvo v Košiciach podľa § 6 ods. 1 a ods. 2 písm. b) Štatútu mesta Košice 
c)	ruší uznesenie MZ v Košiciach č. 284 zo dňa 25.10.2007,
d)	ukladá riaditeľovi MMK v spolupráci s bytovou komisiou vypracovať pravidlá pre prenajímanie bytov na Baltickej ulici a predložiť ich k schváleniu mestskému zastupiteľstvu.
Zodpovedný: riaditeľ MMK a predseda bytovej komisie, termín: najbližšie rokovanie MZ.

Hlasovanie č. 30: za 13, proti 8, zdržali sa 23.

p. Gamcová – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 1 a ods. 2  písm. b) Štatútu mesta Košice  mení znesenie MZ v Košiciach č. 284 zo dňa 25.10.2007 v časti schvaľuje bod B takto:
-	vypúšťa bod 1.
-	v bode 2. vypúšťa slovo „(manželov)“ 
-	v bode 3. slovo „trojnásobok“ životného minima nahrádza slovom „šesťnásobok“ životného minima
-	v bode 4. dopĺňa za slovo „Žiadateľ“ slová „resp. aspoň jeden zo žiadateľov“ a vypúšťa slová „a osoby s ktorými žije v spoločnej domácnosti“
K podmienke 4: - vypúšťajú sa slová „žiadateľ a osoby, ktoré s ním žijú v spoločnej domácnosti“  a dopĺňajú sa slová „žiadateľ resp. žiadatelia“.

Hlasovanie č. 31: za 39, proti 4, zdržal sa 1.

––-     ––-     ––-

22/2 Poskytnutie dotácie v zmysle VZN mesta Košice č. 76 

p. Vargovčák, námestník primátora mesta Košice – Jedná sa o poskytnutie dotácie 
z rozpočtu mesta pre neziskovú organizáciu Homo homini vo výške 60 tis. Sk na prepravnú službu.
Nakoľko sa do rozpravy nikto neprihlásil, odovzdal slovo návrhovej komisii..

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach  podľa § 6 ods. 2  písm. ad) Štatútu mesta Košice schvaľuje poskytnutie dotácie v zmysle VZN mesta Košice č. 76 o poskytovaní dotácií z rozpočtu mesta pre  neziskovú organizáciu  Homo homini vo výške 60 tis. Sk na prepravnú službu.

Hlasovanie č. 32: za 43, proti -, zdržal sa 1.

––-     ––-     ––-

22/3 Prerozdelenie finančných prostriedkov z rozpočtu mesta na zabezpečenie 
        poskytovania opatrovateľskej služby na rok 2008 pre neštátne subjekty

p. Vargovčák, námestník primátora mesta Košice – Nakoľko sa do rozpravy nikto 
	neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. ods. 2  písm. ac) Štatútu mesta Košice   schvaľuje príspevok na poskytovanie opatrovateľskej služby na rok 2008 nasledovne: 
1.	Arcidiecézna  charita  Košice, Bočná 2, Košice  vo  výške  2 100 tis. Sk 
(21 000 hodín).
2.	Gréckokatolícka exarchátna charita, Dominikánske námestie 13, Košice vo výške 300 tis. Sk (3 000 hodín).
3.	Homo homini, n.o., Kpt. Nálepku 1/U, Košice vo výške 2 600 tis. Sk
(26 000 hodín).
4.	Zborová diakonia „Cesta nádeje“, Mlynská 23, Košice, vo výške 2 100 tis. Sk (21 000 hodín).

Hlasovanie č. 33: za 42, proti -, zdržali sa 2.

––-     ––-     ––-

23. Oprava uznesenia MZ č. 228 zo VII. rokovania MZ dňa 30. augusta 2007

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. ac) Štatútu mesta Košice  schvaľuje opravu uznesenia MZ č. 228 zo dňa 30. augusta 2007 podľa predloženého návrhu nasledovne:
1.	Časť A. „schvaľuje“,  prvý bod znie: „1. rozšírením činnosti Domova dôchodcov na Garbiarskej ulici č. 4 v Košiciach o činnosti zabezpečované Zariadením opatrovateľskej služby na Južnej triede č. 23 v Košiciach a Krízovým strediskom na Pollovej č. 18 v Košiciach a zmenou názvu Domova dôchodcov na „Stredisko sociálnej pomoci mesta Košice“. 
2.	Vypúšťa sa  časť  „C. žiada“.

Hlasovanie č. 34: za 43, proti 1, zdržal sa 1.

––-     ––-     ––-

24. Dodatok č. 3 - Zmena a doplnenie zriaďovacej listiny Domova dôchodcov 
       Košice (plnenie uznesenia MZ č. 228 zo dňa 30.8.2007)

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2  písm. ad) Štatútu mesta Košice  Dodatok č. 3 – Zmena a doplnenie zriaďovacej listiny Domova dôchodcov Košice, Garbiarska 4 zo dňa 21.05.2001 v znení:
„Na základe  uznesenia mestského zastupiteľstva č. 228 zo dňa 30. augusta 2007 zriaďovateľ Mesto Košice, sídlo: Trieda SNP 48/A, 040 04 Košice zastúpené primátorom mesta Ing. Františkom Knapíkom, IČO: 00691135 mení a  dopĺňa zriaďovaciu listinu rozpočtovej organizácie  Domov dôchodcov Košice, Garbiarska 4, zo dňa 21.05.2001,  vrátane dodatku  č. 1 zo dňa 01.07.2002 a dodatku č. 2 zo dňa 11. júna 2007.
Mení názov rozpočtovej organizácie  Domov dôchodcov Košice, Garbiarska 4  na : „Stredisko sociálnej pomoci mesta Košice, Garbiarska 4“ .
Text za pôvodným názvom „Domov dôchodcov Košice, Garbiarska 4“  sa mení, dopĺňa a znie. Identifikačné číslo organizácie:  00696871. Zariadenie  zriaďuje ako rozpočtovú organizáciu s platnosťou od 1.1.1999 na dobu neurčitú. 
	(ďalej podľa materiálu).

Hlasovanie č. 35: za 40, proti -, zdržali sa 4.

––-     ––-     ––-

25.  Zmeny v dozorných radách

p. Boritáš, poslanec MZ – Najprv prečítal uznesenie. 
Mestské zastupiteľstvo v Košiciach podľa § 6 ods. 2  a § 23 – 27 Štatútu mesta Košice  a príslušných ustanovení Obchodného zákonníka berie na vedomie
1.	vzdanie sa funkcie predsedu a členstva v dozornej rade spoločnosti Správa majetku mesta Košice, s.r.o. poslanca MZ Košice, Mgr. Štefana Rychnavského,
2.	vzdanie sa funkcie člena dozornej rady v spoločnosti Mestské lesy Košice, a.s. poslanca MZ, MUDr. Daniela Adamkoviča.
Menuje
1.	poslanca Mgr. Štefana Rychnavského za člena dozornej rady spoločnosti Mestské lesy Košice, a.s.,
2.	poslanca MUDr. Daniela Adamkoviča za člena dozornej rady spoločnosti Správa majetku mesta Košice, s.r.o..
Jedná sa o zámenu poslancov v týchto dozorných radách a je to na ich vlastnú žiadosť.

V rozprave vystúpili:

p. Halenár, poslanec MZ -  Možno by bolo vhodné informáciu doplniť, lebo v jednom 
médiu sa dozvedel o škandalóznom postupe poslanca p. Rychnavského a táto zámena je naozajstným výsmechom riadenia vo firmách, lebo keď sú to tak schopní ľudia, ktorí si zaslúžia, aby sedeli v dozorných radách, tak potom 
p. Rychnavský ani sekundu nemal rozmýšľať, že zamestnať sa vo firme, ktorú dozoruje nie je správne. A nerozumie ani tomu, že či koalícia SDKÚ, DS, KDH a SMK nemá iných dvoch poslancov, ktorých tam môže nominovať, ale potrebuje takýmto okatým, povedal by vulgárnym spôsobom  prezentovať svoju silu. Pre neho je to šok. 

p. Boritáš, poslanec MZ – Skonštatoval, že žiaden zákon nebol porušený a je to 
dobrovoľné a  slobodné rozhodnutie obidvoch poslancov mestského zastupiteľstva a tiež to bude slobodné rozhodnutie tých poslancov, ktorí budú za tento návrh hlasovať.

p. Halenár, poslanec MZ – Súhlasí, že nebol porušený žiaden zákon, ale ak sa majú
pozrieť do očí svojim voličom, pri takomto hlasovaní každý, kto bude hlasovať za, tak toho by rád videl, ako sa zhovára so svojimi voličmi.

p. Vargovčák, námestník primátora mesta Košice – Uzavrel rozpravu a dal slovo 
návrhovej komisii.

p. Dolná, poslankyňa MZ – Prečítala návrh na uznesenie, ktorý predniesol p. Boritáš.
Mestské zastupiteľstvo v Košiciach podľa § 6 ods. 2  a § 23 – 27 Štatútu mesta Košice  a príslušných ustanovení Obchodného zákonníka berie na vedomie
1.	vzdanie sa funkcie predsedu a členstva v dozornej rade spoločnosti Správa majetku mesta Košice, s.r.o. poslanca MZ Košice, Mgr. Štefana Rychnavského,
2.	vzdanie sa funkcie člena dozornej rady v spoločnosti Mestské lesy Košice, a.s. poslanca MUDr. Daniela Adamkoviča.
Menuje
1.	poslanca Mgr. Štefana Rychnavského za člena dozornej rady spoločnosti Mestské lesy Košice, a.s.,
2.	poslanca MUDr. Daniela Adamkoviča za člena dozornej rady spoločnosti Správa majetku mesta Košice, s.r.o..

Hlasovanie č. 36: za 32, proti 1, zdržalo sa 11.

––-     ––-     ––-

k bodu 24 - Zrušenie zriaďovacích listín

p. Dolná, poslankyňa MZ – Doplnila uznesenie k bodu 24, ktoré zabudla pri hlasovaní prečítať, lebo bolo na druhej strane.
Mestské zastupiteľstvo v Košiciach podľa § 6 ods. 2  písm. v) Štatútu mesta Košice  ruší dňom 31.12.2007 zriaďovaciu listinu:
a)  Zariadenia opatrovateľskej služby Južná trieda 23, Košice zo dňa 
     7. februára 2006,
b)  Krízového strediska „Oceľová nádej“, Pollova 18, Košice zo dňa  
     1. septembra 2006.  

Hlasovanie č. 37: za 34, proti -, zdržali sa 10.

––-     ––-     ––-

26. Prijatie nehnuteľnosti darovanej mestu Košice – únikové oceľové schodisko 
      od darcu U.S. Steel Košice, s. r. o.

V rozprave vystúpili:

p. Kočiš, poslanec MZ – O aké schodisko tam ide a z akého dôvodu je tam je? Nie je 
to za účelom samostatného vchodu do tejto školy?
p. Habiňák, pracovník oddelenia školstva MMK – Jedná sa o únikové schodisko, 
neslúži na osamostatnenie súkromnej školy, ktorá tam je. Je to výhradne z dôvodu bezpečnosti všetkých žiakov, ktorí sú v tejto budove.

p. Kočiš, poslanec MZ – Možno v súčasnosti nevyhovuje súčasný stav a nie je to 
v súlade s bezpečnostnými predpismi a aby tie bezpečnostné predpisy sa splnili, tak sa urobí únikové schodisko. Prečo sa na to nemyslelo skôr?

p. Vargovčák, námestník primátora mesta Košice – Uzavrel rozpravu a dal slovo 
návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 29 ods. 1  písm. d) Štatútu mesta Košice  schvaľuje prijatie nehnuteľnosti darovanej mestu Košice – únikové oceľové schodisko – vyrobené z valcovaných profilov, na pozemku par. č. 3808/11, na stavbe s. č. 1223, ZŠ L. Novomeského 2, Košice, ktorá je postavená na par. č. 3808/1 a na pozemku par. č. 3808/11, od darcu U.S. Steel Košice, s. r. o., sídlo: Vstupný areál U.S. Steel, Košice, IČO: 36 199 222. 

Hlasovanie č. 38: za 45, proti -, zdržal sa -.

––-     ––-     ––-

27. Rámcová obsahová náplň rokovaní Mestského zastupiteľstva v Košiciach 
      na I. polrok 2008

V rozprave vystúpili:

p. Matoušek, poslanec MZ – V pláne je zahrnutá pod bodom 3 zmena územného 
plánu. Rád by vedel kto to spracováva  a kto ju predložil, lebo sa to týka aj MČ Juh a Barca.

p. Sabol, riaditeľ Magistrátu mesta Košice -  Do rámcovej, obsahovej náplne to 
zahrnul ÚHA na základe svojho pracovného plánu.

p. Vargovčák, námestník primátora mesta Košice – Ukončil rozpravu a dal slovo 
	návrhovej komisii. 

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice  a § 20 ods. 3 Rokovacieho poriadku mestského zastupiteľstva schvaľuje Rámcovú obsahovú náplň rokovaní Mestského zastupiteľstva v Košiciach 
na I. polrok 2008.

Hlasovanie č. 39: za 43, proti -, zdržal sa 1.
––-     ––-     ––-
28. Interpelácie

p. Rychnavský, poslanec MZ  - Interpeloval primátora mesta.
Požiadal o riešenie dopravnej situácie na Trebišovskej ulici, kde na konci úzkej ulice boli nelogicky vystavené 3 školské zariadenia: materská škola, základná škola s bazénom – jediným na Terase, gymnázium a navyše obchod s potravinami. Každý deň vzniká nebezpečná situácia pri dovoze potravín a pri dochádzke detí autami a pešo do týchto zariadení. Je tam nebezpečná kolízia áut s pešími žiakmi. Požiadal, aby sa zamedzil prístup áut do blízkosti školských zariadení a aby sa vytvorilo záchytné parkovisko na začiatku ulice, resp. pri výjazde na Popradskú ulicu, ale nech to je pred vstupom do priestorov v blízkosti školských zariadení.
Požiadal o zamedzenie vydávania povolení školskými zariadeniami základnej školy a gymnázia na povolenie parkovania nad rámec možností parkovania v tejto lokalite pre učiteľov a zamestnancov škôl. Navyše, súkromné parkovisko pri potravinách iba znižuje možnosť parkovania pre občanov, slúži zrejme iba pre potraviny.
Dáva mestská polícia podnety na riešenie tejto situácie? Koľko záznamov je evidovaných v tejto oblasti? Koľko je podnetov na riešenie tejto dopravnej situácie na útvare SKK?

p. Jenčová, poslankyňa MZ – Interpelovala vedenie  mesta s vierou, že adresát sa 
nájde.
Ako je to na Jahodnej s prieskumnými vrtmi, pretože má informáciu, že sa tam ďalej robia prieskumné vrty, chodia tam stroje a pritom toto mestské zastupiteľstvo vyslovilo názor, že je proti ťažbe uránu. Na základe čoho tento stav pretrváva? Ako to, že tam spoločnosť naďalej vyvíja svoje aktivity ohľadom ložiska a ťažby uránu?

p. Gamcová, poslankyňa MZ -  Interpelovala p. Vargovčáka /Filipka/, námestníka 
primátora mesta.
Dostala odpoveď na minulú interpeláciu ohľadom opravy verejného osvetlenia na ul. Kpt. Nálepku. Previerkou bolo zistené, že je tam problém a oprava bola prevedená 8.11.2007. Napriek tomu tam dodnes svetlo nesvieti. Večer je problematický prechod medzi ul. Kuzmányho a Tip-Topom.
Požiadala o informáciu ohľadom železničného podchodu na Palárikovej /Palackého/. Kedy skončí rekonštrukcia cesty a ako sa zabezpečí prechod pre peších chodcov, lebo deti tam chodia do tanečnej na Železničné učilište.
Požiadala o opravu diery na ceste od Carrefouru k Optime v blízkosti Pemy. Treba ju zabezpečiť, lebo je pre prechádzajúcich neviditeľná.

p. Cengel, poslanec MZ – Interpeloval p. Vargovčáka, námestníka primátora mesta.
Ide o materiály, ktoré dostávajú v elektronickej podobe, aby sa vytvorilo jedno miesto, lebo dnes ich majú na troch miestach: na portáli Košice, na portáli poslanci a ešte na jednom portáli.
Mali by tam byť aj tie materiály, ktoré poslanci dostávajú na stôl, hoci aj dodatočne, včítane uznesení.
Nech je k tomu urobený taký archív, aby sa v tom dalo dobre hľadať.

p. Andrejčák, poslanec MZ – písomná interpelácia.
	Interpelácia na primátora mesta Košice.
Ako sa plánuje riešiť nedostatočná intenzita svietivosti verejného osvetlenia? S problémom verejného osvetlenia sa na Mestský úrad MČ Košice – Sídlisko Dargovských hrdinov obracajú  občania skoro každý deň. Intenzita svietivosti verejného osvetlenia nielen na sídlisku Dargovských hrdinov, ale aj v celom meste nie je dobrá.
Požiadal primátora mesta o riešenie tejto situácie a tohto problému. V zimnom období takáto intenzita svietivosti je nedostatočná. Mnoho ulíc je veľmi tmavých, je tam tma. Zároveň sa stávajú centrom nelegálnych aktivít.
Mestská časť sa snaží pravidelne kontrolovať osvetlenie spolu s Verosom.

p. Vargovčák, námestník primátora mesta Košice – Odpovede na ústne i písomné 
interpelácie budú zaslané a ich vybavenie bude realizované v lehote do 30 dní.

––-     ––-     ––-

29. Dopyty, informácie a vysvetlenia

p. Kočiš, poslanec MZ – Mal dopyt na námestníka primátora p. Filipka, ako 
povereného výkonom práv akcionárov v DPMK, a.s.
Funguje tam ešte dozorná rada, či sa schádzajú a to z toho dôvodu, že adresoval  2 listy na dozornú radu, 1. list 19.10.2007, 2. list 31.10.2007 a do dnešného dňa nedostal nič, ani vymaľovanú električku na pohľadnici. Požiadal o zjednanie nápravy, lebo v opačnom prípade bude nútený pokúsiť sa zvolať valné zhromaždenie.

p. Gamcová, poslankyňa MZ – Otázka na riaditeľa DPMK, a.s.
Je to zároveň aj žiadosť, aby linka 34, ktorá ráno prechádza cez Tr. KVP v čase odchodov 6.47, 7.04, 7.19 bola posilnená, lebo čoraz viac detí cestuje smerom ku Poliklinike do mesta. Navyše je tam veľa iných pasažierov v úvodzovkách a súčasné cestovanie je naozaj nedôstojné. Navyše spoj, ktorý odchádza o 7.04 od Polikliniky KVP, niekoľkokrát za sebou meškal, no treba pochopiť, že deti musia skoro ráno vstávať, aby stihli práve tento spoj, ktorým sa prepravia načas na školské vyučovanie. Bolo by dobre zaradiť ešte ďalší spoj na linku 34.

p. Jutka, poslanec MZ – Využil tento priestor, aby vyslovil uznanie mestskej polícii
za to, že vykonala preventívnu akciu v MČ Košice – Západ, konkrétne na  Luníku VII a Luníku VIII v novembri 2007 a pokračuje v nej aj v decembri. Stretla sa s pozitívnym ohlasom u obyvateľov mestskej časti. Dôvodom bol nárast prepadov v oblasti Luníka VIII zo strany spoluobčanov z Luníka IX, hlavne v oblasti obchodného centra Kaufland a na Luníku VII hlavne v časti Trebišovskej ulice, kde je vysoký pohyb žiakov, kde sa tiež množili prepady. Táto akcia mala svoj význam a aj do budúcna by sa z času na čas mala zopakovať, pokiaľ nebude zabezpečený iný systém kontroly, napr. kamerový.

p. Halenár, poslanec MZ – Otázka na riaditeľa MMK a riaditeľa TEHO.
Spýtal sa, či by nemali čas pozrieť sa na nejakú e-poštu, ktorá prišla z adresy ios-nextra.sk od neho a to na oddelenie právne vo februári 2007 a na oddelenie mestských komunikácií niekedy v auguste, alebo v septembri vzhľadom na nejaké prijaté zásady internej a externej komunikácie na magistráte, ktoré ako sa dozvedel, sú prijaté a fungujú. Túto odpoveď by rád.
Riaditeľa TEHO sa spýtal, či by si nenašiel čas pozrieť sa na viacnásobne urgovanú e-poštu tak isto z adresy ios-nextra.sk a pokúsil sa u jednotlivých ľudí pozrieť, že kde sa stratila tá pošta.

p. Filipko, námestník primátora mesta Košice – Informoval prítomných, že zajtra sa 
bude prerokovávať bod č. 14 – VZN mesta Košice o vjazde a zotrvaní v historickej časti mesta. Vzhľadom na určité problémy s predloženým materiálom má pripravený pozmeňujúci návrh, ktorý je uverejnený na portáli. Je dosť rozsiahly, preto odporučil poslancom, aby si ho pozreli.

p. Blaškovičová, poslankyňa MZ – Zrejme to skôr patrí do interpelácií, ale aj tak 
upozornila na neúnosnú situáciu s pohybom peších chodcov na rohu Hrnčiarskej a Podtatranského. Je tam jedna nádherná stará vŕba, ktorá však nebola dávno ostrihaná a nedá sa popod ňu ani prejsť. Zhodou okolností korene starých stromov vytláčajú chodník do zvláštnych tvarov. Na Hrnčiarskej ulici je škôlka, kde chodia mamičky s kočíkmi, parkovanie áut je tam úplne chaotické. Podala interpeláciu aj v MČ Košice – Staré Mesto. Požiadala kompetentných a to Správu komunikácií mesta, aby si všimli asi 50 metrový úsek chodníka, po ktorom sa vôbec nedá prejsť. Mamičky s kočíkmi a bežní ľudia musia ísť po ceste, alebo po rozbahnenom trávniku. Ďalšia časť chodníka je prepadnutá, je tam obrovská mláka.

p. Vargovčák, námestník primátora mesta Košice – Uzavrel tento bod s tým, že 
odpovede budú zaslané do 30 dní.

––-     ––-     ––-

30. Zverenie nehnuteľnosti do správy MČ Košice - Juh

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 29 ods. 1 písm. l) Štatútu mesta Košice  schvaľuje
zverenie majetku mesta Košice do správy  MČ Košice – Juh :
názov nehnuteľností: pozemky, k. ú.: Juh a Skladná, LV č.: 11650, 10527,
parcely číslo	: 1636/6, 1636/9 a 1603/79, výmera: 16 m², 608 m²  a 570 m² 
druh pozemku: zastavané plochy,
účtovná hodnota parciel: 12 800,- Sk, 486 400,- Sk a 456 000,- Sk,
účel zverenia : správa a údržba pozemku,
deň zverenia	: dňom účinnosti zmluvy o zverení majetku mesta  do správy

Hlasovanie č. 40: za 37, proti -, zdržal sa -.

––-     ––-     ––-

31. Zverenie nehnuteľného majetku do správy ZOO Košice

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 29 ods. 1 písm. l) Štatútu mesta Košice  schvaľuje zverenie nehnuteľného majetku mesta Košice do správy ZOO Košice:
1.	názov nehnuteľnosti :
a)	budova č. súpisné 380 na parcele C-KN č. 1660/131
v hodnote 3 565 591,50 Sk, LV č. 1407,
b)	pozemky
por. č.	parcela
E–KN č. 	celková výmera  m2	spoluvlastnícky podiel	účtovná                                  hodnota v Sk	druh pozemku	LV č. 	
1.	210	14682	341/640	6 258 202,50	orná pôda	2092	
2.	334	3464	4092/7680	1 476 530,00	trv.tráv.por. 	2091	
2.	k. ú.		: Kavečany
3.	účel zverenia		: správa a údržba
4.	deň zverenia		: deň účinnosti zmluvy o zverení

Hlasovanie č. 41: za 38, proti -, zdržal sa -.

––-     ––-     ––-

31/1 Zámena pozemkov v k.ú Huštáky medzi firmou GLOBAL GROUP a.s. 
        a mestom Košice bez finančného vyrovnania

V rozprave vystúpil:

p. Halenár, poslanec MZ – Požiadal o stručnú informáciu, nakoľko nedostal tento 
materiál.

p. Vargovčák, námestník primátora mesta Košice – Požiadal organizačný referát, aby
	zabezpečil materiál pre p. Halenára, lebo mal ho dostať každý poslanec.
	Uzavrel rozpravu a dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. a) a b) Štatútu mesta Košice  schvaľuje zámenu nehnuteľností v MČ Košice – Staré mesto pozemkov časť parc.č. 3452/3 (novovytvorená parc. 
č. 3452/7) s výmerou 432 m2 k.ú. Huštáky vo vlastníctve GLOBAL GROUP a.s. za pozemky časť parc. č. 3456/20 a časť parc. č. 3456/21 (novovytvorená parc. č. 3456/27) s výmerou 432 m2 k.ú. Hušťáky vo vlastníctve mesta Košice bez finančného vyrovnania.

Hlasovanie č. 42: za 39, proti 1, zdržal sa -.

––-     ––-     ––-

32. Zmena uznesenia MZ v Košiciach č. 245 zo dňa 11. 9. 2007

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b), § 29 ods. 1 písm. b) Štatútu mesta Košice a podľa zákona NR SR č. 182/1993 Z. z. o vlastníctve bytov a nebytových priestorov v znení neskorších zmien mení uznesenie MZ 
v Košiciach č. 245 zo dňa 11. 9. 2007 nasledovne: vypúšťa slová „ a Kornéliu Mariňákovú“.

Hlasovanie č. 43: za 39, proti 1, zdržal sa -.

––-     ––-     ––-

33. Prevod vlastníctva nebytového priestoru a alikvotnej časti pozemku  
      na ul. Hlavnej 3 pre MADA Slovakia s r.o.

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b), § 29 ods. 1 písm. b) Štatútu mesta Košice a podľa zákona NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje prevod vlastníctva nebytových  priestorov vrátane spoluvlastníckeho podielu 
na spoločných častiach, zariadeniach domu a ako aj alikvotnej časti pozemku 
vo veľkosti 673/10000, 414/10000 a 1443/10000 prislúchajúcich k nebytovému priestoru 1, nebytovému priestoru 2 a nebytovému priestoru 3 pre nájomcu nebytových priestorov za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26.2.2004 doplnené uznesením MZ č. 1209 zo dňa 26.10.2006 a uznesením MZ č. 1251 zo dňa 14.11.2006 a to pre: MADA Slovakia s r.o., nebytový priestor na ul. Hlavná 3 za cenu 11 065 000,- Sk.

Hlasovanie č. 44: za 27, proti 2, zdržali sa 12. 

––-     ––-     ––-

34. Prevod vlastníctva nebytového priestoru a alikvotnej časti pozemku 
      na Hlavnej 13 pre TOMMI Košice, spol. s r.o.

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice  v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje 
prevod vlastníctva nebytového priestoru vrátane spoluvlastníckeho podielu 
na spoločných častiach, zariadeniach domu a ako aj alikvotnej časti pozemku 
vo veľkosti 997/10000 prislúchajúceho k nebytovému priestoru pre nájomcu nebytového priestoru za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26.2.2004 doplnené uznesením MZ č. 1209 zo dňa 26.10.2006 a uznesením MZ č. 1251 zo dňa 14. 11. 2006 a to pre TOMMI Košice, spol. s r.o., nebytový priestor na ul. Hlavná 13 za cenu 2 230 000,- Sk.

Hlasovanie č. 45: za 27, proti 2, zdržali sa 14.

––-     ––-     ––-

35. Prevod vlastníctva nebytového priestoru a alikvotnej časti pozemku  
        na Hlavnej 25 pre Darinu Demianovú PEZOLT-PVD

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice v súlade so zákonom NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva nebytového  priestoru vrátane spoluvlastníckeho podielu 
na spoločných častiach, zariadeniach domu a ako aj alikvotnej časti pozemku 
vo veľkosti 402/10000 prislúchajúceho k nebytovému priestoru pre nájomcu nebytového priestoru za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26.2.2004 doplnené uznesenie MZ č. 1209 zo dňa 26.10.2006 a uznesenie MZ č. 1251 zo dňa 14. 11. 2006 a to pre Darinu Demianovú PEZOLT-PVD, nebytový priestor na ul. Hlavná 25 za cenu 
3 103 000,- Sk.

Hlasovanie č. 46: za 27, proti 2, zdržali sa 15.

––-     ––-     ––-

36. Prevod vlastníctva nebytového priestoru a alikvotnej časti pozemku  
      na Hlavnej 31 pre KARTÁGO TOURS, a.s.

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice a podľa zákona NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva  nebytového  priestoru vrátane spoluvlastníckeho podielu 
na spoločných častiach, zariadeniach domu a ako aj alikvotnej časti pozemku 
vo veľkosti 440/10000 prislúchajúceho k nebytovému priestoru pre nájomcu nebytového priestoru za  cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26.2.2004 doplnené uznesenie MZ č. 1209 zo dňa  26.10.2006 a uznesením MZ č. 1251 zo dňa 14.11.2006 a to pre KARTÁGO TOURS, a.s., nebytový priestor na ul. Hlavná 31 za cenu 
3 000 000,- Sk.

Hlasovanie č. 47: za 23, proti 3, zdržali sa 18.

––-     ––-     ––-

37. Prevod vlastníctva nebytového priestoru a alikvotnej časti pozemku
      pre MIPEL, a.s.,  na ul. Hlavná 31

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice a podľa zákona NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva  nebytového  priestoru vrátane spoluvlastníckeho podielu 
na spoločných častiach, zariadeniach domu  pre MIPEL, a.s. na ul. Hlavná 31 za cenu 2 500 000,- Sk

Hlasovanie č. 48: za 20, proti 3, zdržali sa 17.

p. Vargovčák, námestník primátora mesta Košice –Konštatoval, že tento  materiál 
nebol schválený.

––-     ––-     ––-

38. Prevod vlastníctva nebytového priestoru a alikvotnej časti pozemku
      pre MONITOR M, spol. s r.o. na ul. Hlavná 115
 
p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach  podľa § 6 ods. 2 písm. b) a § 29 ods. 1 písm. b) Štatútu mesta Košice a podľa zákona NR SR č. 182/1993 Z. z. o vlastníctve bytov a nebytových priestorov v znení neskorších zmien schvaľuje
prevod vlastníctva  nebytového  priestoru pre MONITOR M, spol. s r.o. na ul. Hlavná  115  za cenu 4 502 000,- Sk.

Hlasovanie č. 49: za  19, proti 3, zdržalo sa 21.

p. Vargovčák, námestník primátora mesta Košice –Konštatoval, že tento  materiál 
nebol schválený.

––-     ––-     ––-

39. Kúpna cena alikvotnej časti pozemku pre vlastníkov bytov

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b), § 29 ods.1 písm. b) Štatútu mesta Košice a podľa zákona NR SR č. 182/1993 Z.z. o vlastníctve bytov a nebytových priestorov v znení neskorších zmien schvaľuje cenu za alikvotnú časť pozemku prislúchajúcu k bytu, ktorý pred odpredajom bol vo vlastníctve mesta Košice pre vlastníka bytu vo výške 200,- Sk/m2.

Hlasovanie č. 50: za 35, proti -, zdržali sa 10.

––-     ––-     ––-

40. Odpredaj voľného bytu na Buzuluckej 22 a Postupimskej 2 v Košiciach
      formou verejnej dražby

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.
p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b), § 29 ods. 1 písm. b), § 39a ods. 3 Štatútu mesta Košice  a  podľa zákona NR SR č. 182/1993 Z.z. o vlastníctve bytov a nebytových priestorov v znení neskorších zmien schvaľuje
1.	odpredaj bytu č. 32 v bytovom dome Buzulucká 22, súp. č. 681 na parc č. 2625 v k.ú. Furča vrátane spoluvlastníckeho podielu na spoločných častiach a zariadeniach domu ako aj spoluvlastníckeho podielu na pozemku vo veľkosti 284/10000 formou verejnej dražby s vyvolávacou cenou 
1 200 000,- Sk,
2.	odpredaj bytu č. 35 v bytovom dome Postupimská 2, súp. č. 748 na parc. č. 42 v k.ú. Furča vrátane spoluvlastníckeho podielu na spoločných častiach a zariadeniach domu ako aj spoluvlastníckeho podielu na  pozemku vo veľkosti 284/10000 formou verejnej dražby s vyvolávacou cenou 
1 400 000,- Sk.

Hlasovanie č. 51: za 40, proti -, zdržali sa 5.

––-     ––-     ––-

41. Odpredaj voľného bytu na ul. Ľudová 16 v Košiciach formou verejnej dražby

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b), § 29 ods. 1 písm. b), § 39a ods. 3 Štatútu mesta Košice a podľa zákona NR SR č. 182/1993 Z.z. o vlastníctve bytov a nebytových priestorov v znení neskorších zmien  schvaľuje odpredaj bytu č.13 v bytovom dome Ľudová 16, súp. č. 242 na parc. č. 387, 388 v k.ú. Terasa vrátane spoluvlastníckeho podielu na spoloč. častiach a zariadeniach domu ako aj spoluvlastníckeho podielu na pozemku vo veľkosti 403/10000 formou verejnej dražby s vyvolávacou cenou 1 045 000,- Sk.

Hlasovanie č. 52: za 41, proti -, zdržali sa 4.

––-     ––-     ––-

42. Zmluvné prevody nehnuteľného majetku mesta v užívaní fyzických osôb 
       bez zmluvného vzťahu

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje zmluvné prevody nehnuteľného majetku mesta v užívaní fyzických osôb bez zmluvného vzťahu:
1. Branislav Štefurik, parc.č. 2997/63 s výmerou  6 m2 v  k.ú. Južné mesto  
    za  cenu 11 700,- Sk,
2. Helena Zambová, parc.č. 772/15 s výmerou 19 m2  v  k.ú. Šaca  za cenu 
    19 000,- Sk.

Hlasovanie č. 53: za 43. proti 1, zdržal sa -.

––-     ––-     ––-

43. Predaj pozemkov v k.ú. Furča pre Kvetu Strakovú

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj nehnuteľnosti v MČ Košice – Dargovských hrdinov pozemky časť parc. č. 1604/90 s výmerou 163 m2 , k. ú. Furča a časť parc. č. 2076/3 s výmerou 39 m2 k. ú. Furča (novovytvorené parc. č. 1604/298 a č. 1604/219 s celkovou výmerou 202 m2 ) vo vlastníctve  mesta Košice pre Kvetu Strakovú  za cenu 2 100,- Sk/m2. 

Hlasovanie č. 54: za 35, proti -, zdržali sa 9.

––-     ––-     ––-

44. Odpredaj pozemku na Bukoveckej ulici v k.ú. Jazero 
      pre Telovýchovnú jednotu Lokomotíva Košice

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľnosti – pozemku  časť parc. č. 3991/2 (novovytvorená parc. č. 3991/25) s výmerou 26 m2, k. ú. Jazero vo vlastníctve mesta Košice pre Telovýchovnú jednotu Lokomotíva Košice za cenu 2 200,- Sk/m2.

Hlasovanie č. 55: za 40, proti 1, zdržali sa 4.

––-     ––-     ––-

45. Odpredaj pozemku na výstavbu garáže na Šoltésovej ulici

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľnosti v MČ Košice – Juh pozemok časť parc. č. 1210/2 (novovytvorená parc. č. 1210/27) s výmerou 22 m2 k. ú. Južné mesto vo vlastníctve  mesta Košice formou verejnej dražby, resp. obchodnej verejnej súťaže  za cenu minimálne  
2 800,- Sk/m2. 

Hlasovanie č. 56: za 44, proti -, zdržal sa 1.

––-     ––-     ––-

46. Odpredaj pozemku v k.ú. Južné mesto pre Rozáliu Satkievičovú

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj nehnuteľností – pozemku časti  parc. č. 3637/1 (novovytvorená parc. č. 3637/30) s výmerou 123 m2 k. ú. Južné mesto  vo vlastníctve mesta Košice pre Rozáliu Satkievičovú za cenu 
2 000,- Sk/m2.

Hlasovanie č. 57: za 43, proti - , zdržal sa -.

––-     ––-     ––-

47. Odpredaj pozemku a hospodárskych budov v k.ú. Malá Lodina 

V rozprave vystúpili:

p. Gamcová, poslankyňa MZ – Prečo nie je v uznesení zapracovaná požiadavka
	mestských lesov? Ide o použitie prostriedkov na lesné hospodárstvo.

p. Pučanová, vedúca oddelenia správy majetku – Tieto prostriedky môžu byť 
v rozpočte mesta vyčlenené na tento účel, ale môže to byť priamo aj v tomto uznesení.

p. Gamcová, poslankyňa MZ – Trvá na svojom návrhu.

p. Vargovčák, námestník primátora mesta Košice – Ako predkladateľ materiálu si 
osvojil návrh p. Gamcovej. Nakoľko sa do rozpravy už nikto neprihlásil, dal slovo návrhovej komisii.

p. Gamcová, poslankyňa MZ – Prečítala doplnený návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľností – hospodárskych budov súp. č. 112 nachádzajúcich sa na pozemku parc. č. KN-C 455/2 a  pozemku  časť parc. č. KN-E č. 241/7 (novovytvorené parc. č. 455/59,  455/60 a parc. č. KN-C 455/2) s výmerou 1440 m2  k. ú. Malá Lodina vo vlastníctve mesta Košice formou verejnej dražby resp. obchodnej verejnej súťaže za cenu minimálne 288 000,- Sk s podmienkou využitia finančných prostriedkov v prospech lesného hospodárstva. 

Hlasovanie č. 58: za 42, proti -, zdržali sa 3.

––-     ––-     ––-

48. Odpredaj pozemku v k.ú. Nižná úvrať do podielového spoluvlastníctva 

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľnosti – pozemku  časť parc. č. KN-E 8515/502 ( novovytvorená parc. č. 1387/113 ) s výmerou 423 m2  k. ú. Nižná úvrať vo vlastníctve mesta Košice do podielového spoluvlastníctva pre S&P Slovakia, s.r.o. v podiele 2/3 z celku a Žilinskú aukčnú, a.s. v podiele 1/3 z celku za cenu 1 300,- Sk/m2.

Hlasovanie č. 59: za 42, proti 1, zdržali sa 2.

––-     ––-     ––-

49. Odpredaj pozemku v k.ú. Severné mesto pre Ľudmilu Hudákovú

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľností – pozemkov parc. č. 2944/11 s výmerou 3 m2  a časti parc. č. 2944/1 s výmerou 171 m2 
(novovytvorená parc. č. 2944/14) k. ú. Severné mesto vo vlastníctve mesta  Košice pre Ľudmilu Hudákovú  za cenu  2 500,- Sk/m2.
Hlasovanie č. 60: za 43, proti -, zdržal sa -.

––-     ––-     ––-

50. Odpredaj pozemku v k.ú. Severné mesto pre MEDILEN, s.r.o.

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Dolná, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b)  § 29 ods. 1 písm. b) Štatútu mesta Košice schvaľuje odpredaj nehnuteľnosti – pozemku časti parc. č. 2944/1 s výmerou 175 m2 (novovytvorená parc. č. 2944/15) k. ú. Severné mesto vo vlastníctve mesta Košice pre MEDILEN s.r.o.  za cenu  2 500,- Sk/m2.

Hlasovanie č. 61: za 43, proti -, zdržali sa 2.

––-     ––-     ––-

51. Odpredaj pozemku v k.ú. Severné mesto pre Ing. Stanislava Koštiala
       a manželku RNDr. Danielu Koštialovú

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj nehnuteľnosti v MČ Košice – Severné mesto pozemok časť parc. č. 6224/253 (novovytvorená parc. č. 6224/418) s výmerou 192 m2 k. ú. Severné mesto vo vlastníctve  mesta Košice pre Ing. Stanislava Koštiala a manželku RNDr. Danielu Koštialovú za cenu 800,- Sk/m2. 

Hlasovanie č. 62: za 44, proti -, zdržali sa 2.

––-     ––-     ––-

52. Odpredaj pozemku v k.ú. Severné mesto pre Ing. Jána Zuštiaka
      a manželku Zuzanu

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj nehnuteľnosti v MČ Košice – Severné mesto pozemok parc. č. 6224/263 s výmerou 33 m2 k. ú. Severné mesto vo vlastníctve  mesta Košice pre  Ing. Jána Zuštiaka a manželku Zuzanu za cenu 450,- Sk/m2. 

Hlasovanie č. 63: za 45, proti -, zdržal sa 1.

––-     ––-     ––-

53. Zámena pozemkov v k.ú. Stredné mesto medzi mestom Košice 
      a Východoslovenskou energetikou a.s. 

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. a) a b) Štatútu mesta Košice schvaľuje zámenu nehnuteľností v MČ Košice – Staré mesto pozemkov časť parc. KN-E č. 764 (diel č. 1) s výmerou 43 m2 k. ú. Stredné mesto vo vlastníctve Východoslovenskej energetiky a.s. za pozemky časť parc. č. 2014/1 (diel č. 2) a časť parc. č. 2026/3 
(diel č. 3) s celkovou výmerou 43 m2 k. ú. Stredné mesto vo vlastníctve mesta Košice bez finančného vyrovnania.

Hlasovanie č. 64: za 44, proti -, zdržal sa 1.

––-     ––-     ––-

54. Odpredaj pozemku v k.ú. Terasa pre Romama Kořeného

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) § 29 ods. 1 písm. b) Štatútu mesta Košice schvaľuje odpredaj nehnuteľnosti objektu súp. č. 2289 a pozemku parc. č. 553 s výmerou 82 m2 k. ú. Terasa vo vlastníctve mesta Košice pre Romana Kořeného za cenu 1 200 000,- Sk

Hlasovanie č. 65: za 42, proti 1, zdržali sa 3.

––-     ––-     ––-

55. Odpredaj pozemku v k.ú. Terasa pre Ing. Jozefa Kšiňana

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) § 29 ods. 1 písm. b) Štatútu mesta Košice schvaľuje odpredaj nehnuteľnosti - časti pozemku parc. č. 4699/183 (diel 1 ) s výmerou 7 m2k. ú. Terasa vo vlastníctve mesta Košice pre Ing. Jozefa Kšiňana  za cenu 1 500,- Sk/m2.

Hlasovanie č. 66: za 45, proti -, zdržali sa 2.

––-     ––-     ––-

56. Odpredaj pozemku v k.ú. Terasa pre Imricha Szaniszla

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) § 29 ods. 1 písm. b) Štatútu mesta Košice schvaľuje odpredaj nehnuteľnosti - časti pozemku parc. č. 215/1 (novovytvorená parc. č. 215/4 a 215/5 ) s výmerou 209 m2  k. ú. Terasa vo vlastníctve mesta Košice pre Imricha Szaniszla  za cenu 1 500,- Sk/m2.

Hlasovanie č. 67: za 44, proti -, zdržali sa 2.

––-     ––-     ––-

57. Odpredaj pozemku a budovy bývalej ZŠ na Opatovskej ceste č. 137
       v k. ú. Vyšné Opátske pre MČ Košice – Vyšné Opátske

V rozprave vystúpili:

p. Jeník, poslanec MZ – Spýtal sa predkladateľa, či sa uvažuje s tým, aby získané
prostriedky boli účelovo viazané pre oddelenie školstva. Na aký účel bude využitá táto budova?

p. Beca, starosta MČ Košice –Vyšné Opátske – Približne pred 100 rokmi si obyvatelia
vtedajšej samostatnej obce Vyšné Opátske postavili 1-triednu školu. Oni by ju v súčasnej dobe chceli využiť ako spoločenský dom. Je blízko pri cintoríne, preto by mohla slúžiť aj na usporiadanie karov. Potrebujú priestor pre klub dôchodcov a pre mládežnícke aktivity.

p. Hojer, hlavný kontrolór mesta Košice – K tomuto predaju zaujal negatívne 
stanovisko. Cena za tento odpredaj je navrhnutá vo výške 10 % hodnoty určenej znaleckým posudkom. Vzhľadom na to, že tento návrh nie je v súlade so Štatútom mesta Košice a zvýhodňuje jedného uchádzača oproti ďalším možným, neodporúča schváliť tento predaj za navrhovanú cenu. Napriek tomu, že je to subjekt samosprávy mesta Košice, jedná sa o samostatný subjekt, ktorý nemôže byť zvýhodňovaný na úkor ostatných. Takýmto predajom by došlo k neodôvodnenému úbytku majetku mesta, ktorý sa má zveľaďovať. K tejto problematike je zmienka aj v európskom práve. Takýto predaj, resp. prenájom majetku pod cenu sa v európskom práve poskytuje za poskytnutie neprimeranej štátnej pomoci danému podnikateľovi alebo firme, ktorá ich zvýhodňuje pred inými. Neodporúča preto tento odpredaj, aj keď je mu ľúto, že sa jedná o mestskú časť.

p. Mutafov, poslanec MZ – Takto sa postupovalo aj pri ostatných mestských častiach.
Rešpektuje stanovisko hlavného kontrolóra, ale v tomto prípade podporí  predložený návrh.

p. Kupec, poslanec MZ – Berie názor hlavného kontrolóra mesta a bol by rád, keby sa
vedenie mesta nad tým vážne zamyslelo  a uskutočnilo to, čo už Rada starostov žiadala v súvislosti s prípravou Štatútu mesta a majetok, ktorý síce má vo vlastníctve mesto Košice, ale je majetkom obyvateľov príslušných mestských častí a myslí tým takéto stavby, ako je práve táto, ktoré si postavili sami ľudia a ktorý prešiel úradníckym spôsobom do majetku mesta, tak by sa patrilo vrátiť ho tým ľuďom, ktorí ho postavili. Toto malo byť predané mestskej časti za korunu a nie za 10 %. Konečne treba pripraviť a odovzdať majetky, ktoré patria týmto ľuďom. Tento majetok nejde do súkromných rúk, ako to možno vyznelo zo vstupu hlavného kontrolóra, ale ďalej to bude patriť samospráve a tým pádom všetkým ľuďom. Ak je toto protizákonné, tak by bol rád, keby sa v súlade so zákonom a etikou udiali ďalšie kroky.

p. Jenčová, poslankyňa MZ – Ponúkla starostovi MČ Košice – Vyšné Opátske 
spoločenské priestory v MČ Košice – Nad jazerom do doby, kým bude fungovať ich klub.

p. Balún, poslanec MZ – Dodal, že niečo podobné sa už v minulosti urobilo, keď 
mesto vrátilo kultúrny dom Krásnej. Za tento prípad predaja bude hlasovať, lebo odvolať sa na európske právo je v tomto prípade z jeho pohľadu absurdné. Vidí tu inú rovinu, ktorú treba napraviť. 
Len pred chvíľou sa predávali objekty na Hlavnej ulici a keď si prepočítal, koľko by dostalo mesto pri doterajšom nájomnom to bolo za 5 ročné nájomné. A pri týchto prípadoch hlavný kontrolór v záujme mesta nepovedal nič.
Morálna rovina je taká, že tento objekt občanom z Vyšného Opátskeho patrí.

p. Müller, poslanec MZ – Čo sa stane, ak sa tento predaj schváli. Keď bude mestská 
časť dávať návrh na vklad, zaplatí nie 2.000.- Sk, ale 4.000,- Sk. Treba si prečítať aj poslednú vetu uznesenia, že je to s právom spätnej kúpy mestom Košice za tú istú cenu. Mestská časť tento objekt nemôže predať a ak tak jedine mestu za tú istú cenu. Ak sa malé mestské časti v budúcnosti zlikvidujú, tak mesto zarobilo toľko korún, koľko dá mestská časť za tento objekt.

p. Petrenka, poslanec MZ – Všetci predrečníci odporúčajú tento predaj a on sa k ním
pripája. Malé mestské časti majú totiž obrovskú absenciu priestorov, kde by mohli prevádzkovať akúkoľvek kultúrnu činnosť a stretávať sa s občanmi, takže je logické, že všetci podporia tento predaj. 

p. Boritáš, poslanec MZ – Mestské časti sú súčasťou mesta, preto podporí tento návrh
	a vystúpenie hlavného kontrolóra považuje za účelové a nevhodné.

p. Kočiš, poslanec MZ – Je správne, že hlavný kontrolór upozornil poslancov na tento 
fakt a poprosil, aby aj v budúcnosti pokračoval v tom, s čím začal. No na druhej strane upozornil na skutočnosť, že za 1/10 sa už mestským častiam majetok predával. Treba byť preto principiálny ku všetkým a aj pri tejto mestskej časti postupovať rovnako.

p. Jutka, poslanec MZ – Nemyslí si, že zo strany hlavného kontrolóra to bolo účelové 
vystúpenie. Hlavný kontrolór má právo vyjadriť svoj názor a keďže sa už takéto odpredaje realizovali, v tomto prípade by to bolo treba podporiť.

p. Jeník, poslanec MZ – Je rád, že dostal všetky odpovede, až na jednu a to od 
predkladateľa materiálu.

p. Čečko, námestník primátora mesta Košice – Pripomienka p. Jeníka bude vzatá do 
úvahy. 

p. Hojer, hlavný kontrolór mesta Košice – Bol by rád, keby poslanci mestského 
zastupiteľstva pri akomkoľvek jeho stanovisku, ktoré sa im nepozdáva, si odmysleli to, že je Hojer. Majú brať do úvahy to, že je hlavný kontrolór mesta, ktorý je povinný na takéto veci upozorňovať. Už neraz to povedal neraz a bude to robiť aj naďalej, či sa to páči, alebo nie. Citoval z článku z konferencie, ktorá sa týmto zaoberala. Na to, aby mohol ktokoľvek operáciu napadnúť priamo na európskej komisii, musí rozdiel medzi trhovou cenou a cenou, za akú sa predaj či prenájom uskutoční dosiahnuť 200 tis. Eur, v súčasnosti je to 6,7 mil. Sk. Do tohto limitu sa zarátavajú operácie pre jednu osobu za obdobie troch rokov. Keď je rozdiel medzi cenami nižší, subjekty, aj obce, VÚC majú povinnosť ohlásiť takúto operáciu Ministerstvu financií SR. Ak európska komisia po prehodnotení uzná predaj či prenájom za neprimeranú štátnu pomoc,  daný podnikateľ musí doplatiť cenový rozdiel späť do obecného rozpočtu aj s úrokmi. Tento mechanizmus je na Slovensku relatívne pre čerstvý vstup do Európskej únie nový a zatiaľ nevyužívaný.
Pokiaľ upozorňuje na takéto konanie poslancov, nerobí to preto, že je zaujatý voči mestskej časti Vyšné Opátske, alebo preto, že má iné úmysly, ako povedal poslanec p. Balún, ale preto, aby sa mesto vyvarovalo nejakých právnych prešľapov, ktoré by mohli mať ďalšie následky. Nerobí to zo žiadnych osobných pohnútok.

p. Balún, poslanec MZ – Nemá v úmysle podozrievať hlavného kontrolóra z nekalých
úmyslov, eventuálne praktík. Druhá vec je, či toto európske právo neplatí práve na tie prípady, o ktorých hovoril a či rozdiel v cene súhlasí s tým, čo teraz hlavný kontrolór citoval.

p. Krištof, poslanec MZ – Zásadnou vecou je, že mestská časť nie je podnikateľský 
subjekt a povinnosť hlásenia na Ministerstvo financií SR je len pre tých. Samospráva mestskej časti zhodnocuje majetok mesta. A je tam aj spätné predkupné právo.

p. Halenár, poslanec MZ – Je dobre, že hlavný kontrolór upozorňuje na tieto veci, no
toto je dosť špecifický predaj. Bolo spomínané, že pred 100 rokmi si to postavili občania, vtedy ešte obce Vyšné Opátske a zrejme komunisti im to zobrali a teraz  sa im to vracia za 10 % odhadnutej ceny, takže aj keď pôjde to hlásenie na Ministerstvo financií SR s nejakým komentárom, že sa mesto aspoň takým spôsobom snaží dať do poriadku tie veci, ktoré kedysi boli normálne, vie, že v Európskej únii k takýmto excesom nedochádzalo, ale s takýmto komentárom by to mohli pochopiť.

p. Vargovčák, námestník primátora mesta Košice – Nakoľko sa do rozpravy už nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľností – školy súp. č. 1983 na parc. č. 165 a pozemku parc. č. 165 s výmerou 592 m2 k. ú. Vyšné Opátske vo vlastníctve mesta Košice pre MČ Košice – Vyšné Opátske za cenu 331 000,- Sk s právom spätnej kúpy nehnuteľnosti mestom Košice za tú istú cenu.

Hlasovanie č. 68:  za 46, proti -, zdržal sa 1.

-----     -----     -----

58. Odpredaj pozemku v k.ú. Železiarne pre INGOS, a.s.

V rozprave vystúpili:

p. Cengel, poslanec MZ – Osvojil si názor mestskej rady a navrhol cenu 1 000,- Sk/m2.

p. Halenár, poslanec MZ – Nie je tento pozemok v problémovom katastrálnom 
	území a nehrozí, že mesto o neho príde?

p. Vargovčák, námestník primátora mesta Košice – Nie, nie je na tomto území. 
Nakoľko sa do rozpravy už nikto neprihlásil, dal slovo návrhovej komisii.

p. Gamcová, poslankyňa MZ – Prečítala upravený návrh na uznesenie:
Mestské zastupiteľstvo v Košiciach podľa § 6 ods. 2 písm. b) a § 29 ods. 1 písm. b) Štatútu mesta Košice schvaľuje odpredaj  nehnuteľnosti v MČ Košice – Šaca pozemku časť parc. č. 78/89  (novovytvorená parc. č. 78/98) s výmerou 42 573 m2 k. ú. Železiarne vo  vlastníctve  mesta Košice pre INGOS, a.s.  za cenu  1 000,- Sk/m2. 

Hlasovanie č. 69: za 44, proti -, zdržali sa 2.

––-     ––-     ––-

59/1 Zmeny v Komisii národnostných menšín pri MZ v Košiciach

p. Filipko, námestník primátora mesta Košice -  Ide o malú výmenu v komisii 
národnostných menšín, kde odvoláva dvoch členov a navrhuje dvoch nových členov neposlancov. Písomný návrh odovzdal návrhovej komisii. 

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala návrh na uznesenie:
Mestské zastupiteľstvo v Košiciach podľa § 15 ods. 2 zákona SNR č. 369/1990 Zb. o obecnom zriadení v znení neskorších predpisov § 6 ods. 2 písm. ab) a § 11 ods. 2 Štatútu mesta Košice odvoláva z Komisie národnostných menšín pri MZ v Košiciach členov – neposlancov: MUDr. Ivana Kolína a Vojtecha Gala a volí do Komisie národnostných menšín pri MZ v Košiciach členov – neposlancov: MUDr. Juraja Czikka, a Vojtecha Galoša.

Hlasovanie č. 70: za 43, proti 1, zdržal sa -.

––-     ––-     ––-

59/2 Informácia Komisie mestského zastupiteľstva na ochranu verejného záujmu
         pri výkone funkcie verejných funkcionárov

p. Krištof, poslanec MZ – Materiál poslanci dostali v písomnej podobe. Ide o sťažnosť
občianky na nezákonný postup primátora mesta Ing. Knapíka a hlavného kontrolóra mesta  p. Hojera. Sťažnosť bola prerokovaná na komisii.
Prečítal návrh na uznesenie: Mestské zastupiteľstvo v Košiciach berie na vedomie informáciu Komisie mestského zastupiteľstva na ochranu verejného záujmu pri výkone funkcie verejných funkcionárov o prerokovaní sťažnosti 
JUDr. Melánie Knopovej.

p. Vargovčák, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Gamcová, poslankyňa MZ – Prečítala návrh na uznesenie:
	Mestské zastupiteľstvo v Košiciach berie na vedomie informáciu Komisie mestského zastupiteľstva na ochranu verejného záujmu pri výkone funkcie verejných funkcionárov o prerokovaní sťažnosti JUDr. Melánie Knopovej.

Hlasovanie č  71: za 44, proti 1, zdržal sa -.

––-     ––-     ––-

p. Vargovčák, námestník primátora mesta Košice –  Ukončil prvý deň rokovania 
	XI. Mestského zastupiteľstva v Košiciach. 

––-     ––-     ––-

Pokračovanie rokovania XI. MZ v Košiciach dňa 14.12.2007

p. Vargovčák, námestník primátora mesta Košice – V úvode ospravedlnil neúčasť
primátora mesta Košice Ing. Františka Knapíka aj na druhom dni rokovania mestského zastupiteľstva, ktorý ostal na prezentácii EHMK v Bratislave. Zároveň privítal poslanca NR SR MUDr. Novotného.
Z 50 poslancov bolo v úvode rokovania prítomných 26. Skonštatoval, že mestské zastupiteľstvo je uznášania schopné.
Za overovateľov zápisnice boli určení poslanci pp. Hlinka a Figeľ a návrhová komisia pracovala aj na pokračovaní rokovania v zložení: pp. Dolná, Kijevská a Gamcová.

––-     ––-     ––-

Prezentácia multifunkčného spoločensko-športového areálu v lokalite VŠA 
- zámer realizácie projektu

p. Vargovčák, námestník primátora mesta Košice – Pri schvaľovaní programu bol 
tento bod zaradený ako prvý na druhý deň rokovania mestského zastupiteľstva. Privítal Ing. Leška, vedúceho projektu výstavby multifunkčného areálu Eden v Prahe, zo spoločnosti „E SIDE PROPERTY LIMITED“ ČR Praha,  ktorému odovzdal slovo, aby odprezentoval tento zámer.

p. Leško, zástupca spoločnosti „E SIDE PROPERTYLIMITED“ ČR Praha - 
Na východe Slovenska sa ocitol z viacerých dôvodov. Jeden je osobný, lebo odtiaľ pochádzajú jeho prarodičia. Ďalším dôvodom je, že šéfoval pražskému klubu Slávia Praha až do nedávnej doby a okrem iného sa sústredil aj na zásadnú vec, ako dobudovať infraštruktúru klubu a ako splniť sen slávistov – postaviť dôstojný štadión. Po mnohých rokoch hľadania, slepých uličiek, nedôvery, podozrievania sa podarilo dať tento projekt pomenovať, presadiť a v tejto chvíli je v podstate pred dokončením a v marci 2008 by malo byť slávnostné zahájenie prevádzky nového areálu. Pri týchto aktivitách sa zoznámil s prezidentom MFK Košice a pri rozhovoroch vyskočila aj téma vybudovať zázemie pre MFK. S p. Podolákom navštívili Prahu, kde si prezrel realizovaný projekt Eden, ktorý sa zapáčil a myslel si, žeby mohol byť inšpiráciou aj pre Košice, lebo nielen v Čechách, ale aj v Európe je ojedinelý. Väčšinou sa stavajú monoúčelové objekty, kde je minimálna využiteľnosť a návratnosť zainvestovaných peňazí, ktoré idú väčšinou z pokladne mesta a celý koncept je z ekonomického hľadiska nezmyselný.
Preto sa on  od začiatku snažil, aby išlo o projekt multifunkčný. Areál by mal mať také vybavenie, aby vyhovoval nielen futbalu, ale aby sa tam dali organizovať aj ďalšie akcie ako koncerty, iné športové záležitosti, kultúrne akcie. Oni v Prahe majú v tejto chvíli zmluvne zaistených 40 akcií na budúci rok, čo už dáva istú ekonomiku a vytvára to atraktivitu pre tento areál, lebo ho navštevujú nielen športoví fanúšikovia, ale aj priaznivci iných aktivít a vytvára sa určité spoločenské centrum. 
V prípade Edenu sa jedná aj o hotel s kapacitou 300 lôžok, s konferenčným centrom, reštauráciami, fastfoodmi, predajnými galériami, kanceláriami. Všetky tieto aktivity umožňujú, aby vznikala určitá ekonomika projektu. Preto tento projekt netreba vnímať ako dotačnú záležitosť. V určitom horizonte výnosy zaplatia nielen základnú investíciu, ale akcionárom umožnia na tomto projekte profitovať. Vedeli tiež, že tento ich projekt nebude dotovaný zo štátnych zdrojov, ani z mestských zdrojov. 
Ide o to, aby mesto Košice, ak sa do tohto projektu pustí, nemuselo dotovať klub, aby projekt umožňoval akcionárom po splatení investície, participovať na výnosoch.
Zásadnými témami v ich prípade bola štruktúra a väzba projektu k pozemkom i k vlastnému klubu. Mala by vzniknúť samostatná spoločnosť, ktorá projekt bude realizovať a bude mať zodpovednosť za vrátenie zdrojov a bude zodpovedná za všetky riziká. V prípade Edenu sú pozemky vo vlastníctve Slávie a je možné ich zaťažovať úverom. Riešili to nájomnou zmluvou na takú dobu, aby to bolo pre investorov akceptovateľné. Zároveň sa tak vyjasnil vzťah ku klubu, lebo on nemohol byť nositeľom takého veľkého projektu. Takýto spôsob riešenia je štandardný v západných krajinách a klub je tam za najvýhodnejších podmienok v nájme a využíva celú infraštruktúru.
Spôsob financovania – ak by sa štandardne obrátili na banku, tak tá bude  očakávať 20-25 %-nú akontáciu, ktorú by museli zložiť, aby sa dostali k zvyšným 75 %-ám v rámci nejakého úverového financovania. Nepozná klub, ktorý by mohol taká sumu zložiť, takže ide o to – presvedčiť investorov, aby do tejto akcie vstúpili aj za podmienky, že bude nulová akontácia. 
Oni našli riešenie, ktoré sa ukazuje ako funkčné. Od renomovaných audítorských spoločností získali na tento projekt primeraný rating a nakoniec financovanie riešili vydanie obligácií a investorov presvedčili o kvalite týchto obligácií a že im zabezpečia priaznivú ekonomiku. 
V podmienkach českého futbalu je to netradičné riešenie. Vstupovali do projektu s istým rizikom. Zmluva s generálnym dodávateľom bola podpísaná v auguste 2006 a po 18 mesiacoch výstavby,  ktorá končí v marci 2008, môžu konštatovať, že  sa predpoklady a očakávania v podstatnej miere naplnili. Darí sa im držať rozpočet projektu v očakávaných limitoch, 4 mesiace pred zahájením sa im podarilo prenajať 90 % prevádzkových priestorov, kde vedľa bánk, reštaurácii, hotelov má aj klub vysoko nadštandardné zázemie. Sú schopní garantovať partnerom a investorom, že ten projekt ročne vygeneruje 80 – 100 mil. Kč výnosov. To stačí na splácanie úveru i na podporu klubu.
Po zoznámení sa so situáciou v Košiciach vie, že celý rad poznatkov, ktoré nazbierali pri realizácii Edenu, by sa dal využiť aj v Košiciach. Osobne by bol hrdý na to, že na východnom Slovensku by vzniklo niečo, čo má európske parametre.

V rozprave vystúpili:

p. Pajtáš, poslanec MZ – Ako predseda komisie dopravy a výstavby požiadal 
o stanovisko hlavného architekta mesta Košice.

p. Drahovský, hlavný architekt mesta Košice – Uvítal by, keby ešte pred prezentáciou 
sa uskutočnilo stretnutie na Útvare hlavného architekta Košíc.  Z urbanistického hľadiska konštatoval, že tento multifunkčný areál i štadión je určitým unikátom. Predpokladá, že aj v Košiciach sa predpokladá s vyhlásením určitej architektonickej súťaže na unikátne riešenie. Vyhovuje v takomto prípade možná lokalizácia v blízkosti už existujúceho štadióna?

p. Halenár, poslanec MZ – Aké sú predpokladané výnosy z projektu v Košiciach? Aké
percentuálne zastúpenie predpokladá pre MFK, a.s. v novovytvorenej spoločnosti?

p. Matoušek, poslanec MZ – Dnes by sa malo prijať isté memorandum. Keďže až teraz 
dostal návrh na uznesenie, prečíta si ho a do diskusie sa prihlási neskôr.

p. Leško, vedúci projektu výstavby – On tu nie je v pozícii šéfa spoločnosti, ktorá
lobuje za nejaký konkrétny projekt. Prišiel iba preto, že tu prebiehali určité konzultácie a je pripravený odhaliť, ako vznikol tento unikátny projekt Edenu. Majú čo ponúknuť a mohli by sa podieľať aj na tomto košickom projekte, ale v tejto chvíli je  to predčasné. Nebolo by od neho korektné, keby odpovedal na konkrétne otázky ohľadom vzniku novej spoločnosti, obchodných podielov. Obecne sa to dá povedať, že podiely budú podľa zodpovednosti za poskytnuté financie.
K otázke hlavného architekta – Lokalita v Prahe bola vybraná z toho dôvodu, že Eden je historické pôsobište Slávie. Eden je lokalita, ktorá má svoje obmedzenia. Z hľadiska územného plánu je to športovisko s istými sprievodnými funkciami, ktoré môžu byť aj komerčného charakteru, ale sú limitované percentami plochy. Museli preto hľadať cestu, aby splnili tieto požiadavky. Pozná lokalitu v Košiciach a to je o inom a priestor pre to,a by bol projekt ešte viac komerčne úspešnejší tu je aj z hľadiska územného plánu. Tiež si myslí, že táto lokalita má perfektnú dopravnú infraštruktúru, sú tu dostatočné parkovacie kapacity a vytvára sa tu určité centrum, takže je pre tento projekt vhodná. V Prahe sa akademicky rieši otázka výstavby národného štadióna. Ukazuje sa, že čokoľvek realizovať na Letnej znamená takú dopravnú záťaž, že je to takmer neriešiteľné prestavať súčasný štadión s kapacitou 30 tisíc miest. Na druhej strane sú veľké obavy, že český fanúšik - publikum nie je pripravené na to, aby išlo niekde mimo centrum mesta. V Košiciach je lokalita výhodná. Ak niečo také vznikne, tak architektonické riešenie musí mať unikátne parametre, čo si Košice určite pri jednotlivých fázach schvaľovania ustrážia. Čo sa týka výnosov, to by strieľal od boku, lebo ešte nezanalyzovali, aké funkcie by štadión mohol mať, aby si našiel svojich nájomcov. K tomu je potrebné poznanie trhu, ale potenciálnych príležitosti tu bude určite dosť zvlášť po uzatvorení šengenských dohôd. Vie si predstaviť, žeby sa výnosy posunuli do tej polohy, žeby nielen splácali úverovú záťaž, ale že by v rámci ročných bilancií boli schopné generovať prostriedky aj pre podporu klubu.

p. Drahovský, hlavný architekt mesta Košice – Predpokladá, že takýto areál bude 
vedieť postaviť len veľmi silná a dobre manažérsky organizovaná skupina. Veľmi by privítal, keby vedela jednať aj s inou skupinou o umiestnení presne tohto vzácneho a veľmi významného multifunkčného projektu práve k štadiónu.

p. Matoušek, poslanec MZ – Ak sa dnes schváli memorandum, kedy sa uzavrie 
definitívna zmluva na založenie tejto spoločnosti a či bude stačiť záväzné stanovisko mesta, že po dohode s MFK tieto pozemky vloží, resp. prenajme na určitú potrebnú dobu. Je takáto forma akceptovateľná? Diskutovalo sa už o tom a sú prijaté nejaké závery?

p. Halenár, poslanec MZ – Prešiel si materiál v elektronickej forme a keďže to tam
nie je uvedené, spýtal sa, kto ho predkladá. V dôvodovej správe číta, že budú dôsledne vypracované a následne schválené základné právne dokumenty. V súčasnosti sú všetky pozemky mesta schválené uzneseniami MZ poistené zmluvami. No jeho osobný názor je, že z kvality právneho oddelenia na Magistráte mesta má veľmi silné pochybnosti, či sa dá oprieť o tieto dve vety. Je to z hľadiska jeho ročných skúseností kvality vedúcej právneho oddelenia. V dôvodovej správe číta, že sa určite sa zvýši záujem verejnosti o futbal – myslí si, že v tejto veci sa treba prestať haliť pláštikom futbalu a športu, lebo ako to bolo povedané, ten futbal tam bude mať 15-20 %-ný podiel z celkových aktivít multifunkčného centra. Povedal by skôr, že sa jedná o lukratívnu zaujímavú vec z hľadiska celomestského významu. Keďže má mesto 50 %-ný podiel v MFK, a.s., asi bude rešpektovať mieru zodpovednosti vložených finančných prostriedkov. Ak si predstaví, že MFK vloží nejaké pozemky a tá vzniknutá firma dá miliardu korún, tak z toho vyplývajú nejaké percentuálne podiely novej spoločnosti. Mesto ako 50 %-ný spoločník v MFK, a.s. tiež bude participovať na výnosoch. 
Taký vážny materiál sa predkladá priamo na rokovanie, neprešiel komisiami, odbornými útvarmi mesta ako je ÚHA, čo považuje za nezodpovedné a takto by to v budúcnosti nemalo byť hlavne pri takých vážnych investíciách. 

p. Derján, poslanec MZ – Zaujímalo ho stanovisko hlavného kontrolóra mesta Košice
	k tomuto vkladu nehnuteľnosti.

p. Leško, zástupca spoločnosti „E SIDE PROPERTY LIMITED“ ČR Praha
Keď porovnáva výstavbu v podmienkach Edenu s možnosťami v Košiciach, dá sa uvažovať o aplikácii podobnej štruktúry konceptu, ale dopyt po určitých komerčných aktivitách tu bude trochu iná požiadavka. V princípu je reálne, aby sa projekt situoval na túto lokalitu.
K eventuálnemu pôsobeniu ich spoločnosti vo vzťahoch medzi MFK a mestom nemá splnomocnenie. Ak budú oslovení, radi sa budú tomuto projektu venovať, jednať o podmienkach a snažiť sa vyjasňovať celú štruktúru. Na konkrétnu otázku, v akom čase je možné príslušné dokumenty uzavrieť nevie dať jednoznačnú odpoveď, závisí to od vôle túto víziu realizovať. Ak sa rýchlo začne jednať, domnieva sa, že v priebehu januára po intenzívnych jednaniach by boli schopní základné zmluvné dokumenty uzavrieť.
Sami prešli neistotou, oprávnenými obavami, preto zopakoval, že pre všetkých partnerov projektu je optimálnym riešením podmienený prenájom konkrétnych pozemkov a pokiaľ sa nepodarí rozbehnúť akciu v určitom časovom horizonte, tak ten prenájom bude vypovedaný. Práve toto vytvorilo aj u nich pozíciu istej dôvery medzi všetkými subjektami. 
Ak by sa mesto chcelo aktívne zúčastniť nejakými finančnými prostriedkami, tak by malo aj podiel na zisku, no tie sa musia najprv vygenerovať. Musí sa však urobiť veľa tvrdej práce, aby sa dalo baviť o výnosoch. Zatiaľ je to iba o nákladoch a o gigantickej zodpovednosti za ich splatenie.

p. Hojer, hlavný kontrolór mesta Košice – K tomuto materiálu stanovisko nezaujal. 
Vidí ho prvý krát, hoci celá záležitosť bola určite pripravovaná dlho dopredu. Ide o obrovskú plochu pozemkov a také veci sa nerobia zo dňa na deň.

p. Halenár, poslanec MZ – Na vysvetlenie pre p. Lešku. Rozumie, že ide o nájom 
pozemkov, no požiadal o pochopenie, že mestské zastupiteľstvo má dnes hlasovaním rozhodnúť o prevode pozemkov, ktoré zatiaľ patria výlučne mestu, do MFK, a.s. s ich následným využitím v predloženom projekte. Je tu vážna obava o tie tisíce m2 pozemkov na lukratívnom mieste Košíc. Najprv by mali vedieť, koľko mesto dostalo od MFK, a.s. od vstupu do tejto spoločnosti, zatiaľ je to na zaplakanie a pritom už nejaké pozemky vložilo a teraz je tu opätovná žiadosť na ďalšie pozemky.

p. Boritáš, poslanec MZ – Dal procedurálny návrh, aby po ukončení diskusie bola 
krátka prestávka, aby sa poslanecké kluby poradili a ak to bude potrebné, tak sa bude ešte pokračovať v diskusii.	
Tiež nie je rád, keď sa materiály predkladajú na stôl, no skonštatoval niektoré veci. Dnes sa má rozhodnúť o zmluvnom prevode pozemkov do MFK, a.s., kde má mesto Košice podiel 50 % . V tomto návrhu sú blokácie a zábezpeka aj tých pozemkov, ktoré doteraz neboli ošetrené. Do MFK sa už predtým vložili pozemky, ktoré neboli najlepšie ošetrené kritériami, na čo sa majú použiť. V tomto uznesení je aj poistka pre všetky pozemky, ktoré po schválení tohto uznesenia budú zablokované tak, že nič iné ako multifunkčný športový  a spoločenský areál tam nemôže byť. Dokonca je tam aj stanovený termín, čo sa kedy udeje ak nebude dodržaný začiatok výstavby a podobné veci. Veľmi tvrdo pracoval na tom, aby tieto zábezpeky tam boli. 
Úprimne prehlásil, že je škoda, že taká ponuka nebola skôr. Zo správ, ktoré dostávajú od mestského futbalového klubu je jasné, že mesto Košice vkladá dosť finančných prostriedkov do fungovania klubu. Každý deň predlžovania takého stavu, že sa hrá na Lokomotíve,  je pre mesto stratou. Čím skôr prejde táto aktivita do vlastných priestorov, tým lepšie pre MFK, a.s., lebo po ukončení objektu bude MFK, a.s. platiť minimálne nájomné.
Najdôležitejšia bude zmluva. Ak by sa predložené uznesenie schválilo, tak zmluva musí byť pripravená tak, aby bola výhodná pre akcionárov MFK, a.s.

p. Vargovčák, námestník primátora mesta – O prednesenom procedurálnom návrhu
dá hlasovať až po ukončení prvého kola rozpravy.

p. Halenár, poslanec MZ – Nedostal odpoveď, kto je predkladateľom materiálu.
Keď sa zakladal MFK, a.s. a došlo k prevodu pozemkov, bol tam uložený nejaký termín na výstavbu štadióna. Splnil sa tento termín a čo z toho vyplýva v zmysle zmluvy.

p. Čečko, námestník primátora mesta Košice – Predkladateľom je primátor mesta.
	Materiál podpísal v zastúpení on.

p. Rusnák, poslanec MZ – Termín na výstavbu je koniec roka 2008.

p. Mutafov, poslanec MZ – Myšlienka vybudovať multifunkčný moderný štadión
je veľmi pozitívna. Je potrebné ju podporiť, pretože Košice niečo také potrebujú. V orgánoch MFK, a.s. sú zástupcovia mesta a predpokladá, že so zodpovednosťou budú vykonávať svoje funkcie a nedovolia, aby mesto nejakým spôsobom utrpelo. Treba otvorene povedať, že poslanecký klub SMER, HZDS, SF podporia myšlienku multifukčného štadióna. 
Na druhej strane – sú isté detaily, ktoré bude treba dotiahnuť a právnici na magistráte i dotknutých orgánov dajú zmluvám taký rámec, aby nenastali škody.

p. Gamcová, poslankyňa MZ – Aj keď bolo prezentované kladné stanovisko k takému zámeru, požiadala ešte o niekoľko vysvetlení. Akým spôsobom bola začatá organizačná záležitosť medzi samosprávou Prahy a výstavbou tohto areálu. Akú funkcia má v prípade tejto výstavby, ktorá má byť za pár mesiacov ukončená, samospráva? Zaujímajú ju tie rôzne ťažkosti. Pri uzatváraní memoranda je potrebné vedieť, čo bude v jeho texte. Ešte sa nevie, ako sa založí predmetná spoločnosť, aké bude mať zastúpenie mesto Košice? Myslí si, že zmluvným prevodom nehnuteľnosti mesto vkladá do tejto spoločnosti nemálo finančných prostriedkov. Zaujíma ju tiež súhrnná cena všetkých pozemkov podľa znaleckého posudku, o ktorom predpokladá, že je vypracovaný.

p. Jutka, poslanec MZ – Tiež si myslí, že výstavba tohto multifunkčného zariadenia
by mala byť zrealizovaná. Mal sa dať jasný signál aj pre iné investičné programy v tomto meste súvisiace s jeho rozvojom. Dnes by sa mali uzniesť minimálne na vyslovení podpory výstavby multifunkčného zariadenia. Súhlasil s predrečníkmi, že niektoré otázky ešte treba vyjasniť, presne zadefinovať podmienky výstavby a prevodu pozemkov na výstavbu. V predloženom návrhu sa píše, že do konca roka 2008 sa má získať stavebné povolenie na výstavbu tohto štadióna. V opačnom prípade by sa pozemky vrátili mestu Košice. Myslí si preto, že nič sa nestratí, ak dnes mestské zastupiteľstvo vysloví podporu tomuto zámeru a začiatkom januára by sa zvolalo mimoriadne mestské zastupiteľstvo, kde by sa už  predložili vyjasnené podmienky vstupu do tohto procesu.

p. Matoušek, poslanec MZ – Treba si všimnúť, že uznesenie nie je o prezentácii, ale už
sa bude rozhodovať o merite veci, o prevode majetku mesta. MFK, a.s. už cez svojich zástupcov bude rozhodovať o tom, ako bude ďalej postupovať. Nie je to tak, ako hovoril p. Boritáš, že mesto bude mať dozor, resp. iný vklad ako majetok. Pravdou je, že o všetkom si bude rozhodovať MFK, nie mesto. Požiada aj o stanovisko hlavného kontrolóra, lebo toto je prevod v prospech súkromnej spoločnosti. MFK, a.s. je už súkromná spoločnosť, aj keď jej súčasťou je aj mesto.

p. Jenčová, poslankyňa MZ – V návrhu na uznesenie v bode 2 je uvedené, že v prípade 
zmeny spoluvlastníka pred začatím výstavby má mesto predkupné právo. Ako to však bude ošetrené po začatí výstavby?
Ako správni ochrancovia majetku mesta, keďže chcú aj športovú halu, aj rozvíjať šport a aby zabránili rôznym špekuláciám, doplnila k uzneseniu, že mesto sa stane 55 %-ným spolupodielovým vlastníkom MFK, a.s. a ak bude mať mesto majoritu, bude si vedieť korigovať tieto činnosti a zabrániť nejakým špekulatívnym prevodom, ako aj vyvrátiť všetko podozrenie.

p. Čižmáriková, poslankyňa MZ – Je za to, aby sa Košice dožili špičkového         
futbalového zápasu, aby návštevnosť na futbale bola aspoň taká ako na basketbalových zápasoch v Steel aréne, no opäť sa jej nepáči spôsob predloženia materiálu. V schválenom programe sa hovorí o zámere realizácie projektu a pritom je to rovno schválenie prevodu nehnuteľností. Ide o pozemky s rozlohou 30 000 m2 a to je poriadny kus zeme na to, aby sa to takto rýchlo urobilo. Verí, že predkladateľ mal dobrý úmysel podporiť  šport a ďalšie aktivity na získanie lesku pre mesto, ale ju prekvapuje, že sa materiál objavil až ráno na stole, spracoval ho p. Boritáš, predkladá ho p. Knapík, ktorý ho ani vlastnou rukou nepodpísal a aj napriek tomu, že je členkou mestskej rady, tak je to pre ňu úplne nová informácia. Zase sa idú rýchlo robiť porady poslaneckých klubov, ktorých počty sú známe, takže už presne sa vie, že to bude schválené a takýto spôsob ju hnevá.

p. Halenár, poslanec MZ – Z rozhovoru sa hlavným architektom mesta sa dozvedel,
že ÚHA odovzdalo riaditeľovi Magistrátu mesta negatívne stanovisko k tomuto projektu a riaditeľ Magistrátu mesta ho neposunul ďalej. Nevie, či je to neschopnosť, alebo zámer.

p. Filipko, námestník primátora mesta Košice – Skutočne je to s tými pozemkami 
vážny problém a upozornil, že na jednej z najväčších parciel je areál DPMK. Ak sa tento pozemok vloží, DPMK sa bude musieť odsťahovať. Projekt, ktorý bol v minulosti vypracovaný hovorí o niekoľko stomiliónovom náklade, ak by sa takýto areál vytváral niekde inde. Preto pri rozhodovaní treba zobrať do úvahy všetky dôležité faktory, ktoré ovplyvňujú tento projekt. Návrh na výstavbu takého komplexu je pre mesto zaujímavý a potrebný, no k tomuto materiálu by sa mal tiež vyjadriť minimálne zástupca DPMK, a.s., ako oni vidia túto realizáciu.

p. Buraš – Ide o veľkú plochu pozemkov. Je to 30671 m2. Odporučil vrátiť sa k úvodu 
tohto rokovania a to k prezentácii zástupcov spoločnosti „E SIDE PROPERTY LIMITED“ ČR Praha. To ostatné nepatrí do tejto časti. Mala by sa ukončiť časť prezentácie, poďakovať sa zástupcom spoločnosti, že si našli čas a následne rokovať o praktických veciach. Nie sú tu zástupcovia MFK, na ktorých smerujú otázky, nie sú tu niektorí zainteresovaní. Po prestávky by potom rozhodli o následných postupoch.

p. Drahovský, hlavný architekt mesta Košice – Súhlasil s predrečníkom. Poďakoval 
za prezentáciu. ÚHA dalo stanovisko, že podporuje tento projekt, ale nepodporuje v súčasnosti prevod majetku a lokalizáciu týchto majetkov na túto spoločnosť. Pred niekoľkými rokmi sa veľmi rýchlym spôsobom udial predaj Námestia osloboditeľov a dodnes veci riešia veľmi ťažko.

p. Blaškovičová, poslankyňa MZ – Navrhla predkladateľovi materiálu, aby tento bod 
rokovania stiahol z programu, aby sa zvolalo mimoriadne mestské zastupiteľstvo aj za prítomnosti primátora mesta. S ohľadom na to, čo povedal hlavný architekt mesta má pocit, že sa zase ide niečo šiť horúcou ihlou, zase sa budú deliť na dobrých a zlých. Takéto zariadenie chcú iste všetci, no netreba prehliadať vyjadrenia hlavného architekta, hlavného kontrolóra, DPMK. Bolo by minimálne slušné, keby vedenie mesta bralo ohľad aj na poslancov a nevyvíjalo na nich taký nátlak, aby sa v priebehu niekoľkých minút rozhodovali o takých dôležitých veciach.

p. Leško, zástupca spoločnosti „E SIDE PROPERTY LIMITED“ ČR Praha 
Poďakoval za návrh, aby nemusel byť účastný ďalšieho rokovania, lebo rozumie všetkým pohnútkam, ktoré navrhovateľov k tomu viedli. 
Nemá zmysel realizovať túto výstavbu a futbalový klub potom zaťažovať komerčným nájomným. Na druhej strane klub dáva štadiónu určitý imidž.
K angažovaniu samosprávy – V ich projekte mali špecifickú situáciu, lebo pozemky Slávie a pozemky ďalších desiatok občianskych združení, bývalých TJ, mali štatút trvalého užívania. Išlo o nejaké pseudo vlastníctvo, ktoré sa nedalo ináč pomenovať. Tiež sa viedli diskusie o možnom zneužití vlastníctva pozemkov, o špekulatívnom nakladaní a iné legitímne úvahy a nakoniec parlament ČR schválil v roku 2003 zákon o bezplatnom prevode všetkých pozemkov v trvalom užívaní športových klubov. Je v ňom aj klauzula, ktorá zakazuje 10 rokov scudzenie týchto pozemkov ináč, než vo vlastníctve týchto občianskych združení so zachovaním funkcie pozemku. Aj keď v niektorých detailoch je výklad zákona rozdielny, v podstate to dobre funguje. Skôr museli oni, ako investorská spoločnosť, riešiť vzťahy k futbalovému klubu. Magistrát hlavného mesta Prahy je nadšený, že sa v Edene stavia štadión a primátor rád prestrihne pásku. Mestská časť Praha 10 bola veľmi ústretová pri schvaľovaní projektu a vydania stavebného povolenia.

p. Vargovčák, námestník primátora mesta Košice – Poďakoval p. Leškovi
za prezentáciu projektu a dal hlasovať o procedurálnom návrhu poslanca o krátkej prestávke.

Hlasovanie č. 72: za 35 + 2, proti 1, zdržali sa 4.

p. Pajtáš, poslanec MZ – Poslanecký klub SDKÚ-DS prijal veľmi pozitívne 
prezentáciu a myslí si, že takýto zámer by sa mal v meste Košice určite realizovať. Zároveň si myslia, že je trochu rýchle rozhodnúť o následných veciach, ktoré sú predložené aj v pôvodnom návrhu na uznesenie. Predniesol preto pozmeňujúci návrh:
Mestské zastupiteľstvo v Košiciach podľa príslušných ustanovení  Štatútu mesta Košice a Rokovacieho poriadku mestského zastupiteľstva  berie na vedomie informáciu  o zámere realizácie multifunkčného spoločensko-športového areálu v lokalite VŠA.
Žiada primátora mesta Košice zvolať mimoriadne rokovanie mestského zastupiteľstva k uvedenému bodu v termíne: január 2008.
Ukladá riaditeľovi Magistrátu mesta Košice pripraviť všetky potrebné podklady zo strany mesta pre realizáciu uvedeného zámeru.

p. Blaškovičová, poslankyňa MZ -  Pripravila podobné uznesenie, ktoré už odovzdala 
návrhovej komisii a je jedno, ktoré sa schváli. Stotožnila sa s predneseným návrhom.

p. Vargovčák, námestník primátora mesta Košice – Nakoľko sa už nikto do rozpravy
neprihlásil, dal slovo návrhovej komisii.

p. Dolná, poslankyňa MZ – Návrhová komisia dostala 3 pozmeňujúce návrhy.
Prvý je od poslankyne p. Jenčovej: Týmto prevodom sa mestu Košice zvýši percentuálny podiel v spoločnosti MFK, a.s. v hodnote vložených pozemkov.

p. Vargovčák, námestník primátora mesta Košice –  Konštatoval, že predkladateľka
stiahla svoj návrh.

p. Blaškovičová, poslankyňa MZ – Rozdiel medzi jej návrhom a návrhom p. Pajtáša
je v tom, že ona navrhla, aby sa o materiáli rokovalo na riadnom rokovaní, kým p. Pajtáš je za zvolanie mimoriadneho rokovania MZ. Ak je záujem zvolať mimoriadne rokovanie, stiahla svoj návrh na uznesenie.

p. Dolná, poslankyňa MZ – Prečítala návrh na uznesenie  prednesené p. Pajtášom.
Mestské zastupiteľstvo v Košiciach podľa príslušných ustanovení  Štatútu mesta Košice a Rokovacieho poriadku mestského zastupiteľstva  berie na vedomie informáciu  o zámere realizácie multifunkčného spoločensko-športového areálu v lokalite VŠA.
Žiada primátora mesta Košice zvolať mimoriadne rokovanie mestského zastupiteľstva k uvedenému bodu v termíne: január 2008.
Ukladá riaditeľovi Magistrátu mesta Košice pripraviť všetky potrebné podklady zo strany mesta pre realizáciu uvedeného zámeru.

Hlasovanie č. 73: za 32, proti -, zdržali sa 9.

––-     ––-     ––-

9. VZN mesta Košice o nakladaní s komunálnymi odpadmi a drobnými     
     stavebnými odpadmi na území mesta Košice

V rozprave vystúpili:

p. Cengel, poslanec MZ – Finančná komisia odporučila materiál schváliť, ale je tam
problém s bodom 7, kde sa píše – že netriediteľné zložky komunálnych odpadov pochádzajúce z územia mesta Košice, sa zneškodňujú termicky v spaľovni komunálneho odpadu pri maximálnom energetickom využití. Skládkovaním je možné zneškodňovať len zložky komunálnych odpadov nevhodných na termické zneškodnenie. 
Momentálne sa v Kosite zvyšuje podiel odpadov, ktoré sa ukladajú na skládku a nespaľujú sa. Týka sa to netriedeného odpadu a tento podiel dosahuje až 
20 %.. Ak by tento bod ostal, Kosit bude porušovať VZN. Druhá vec je, že tento bod by mal riešiť možnosť, aby sa netriedená zložka komunálneho odpadu mohla triediť. Neriešia sa tu ani iné spôsoby zneškodňovania odpadu ako je napríklad biologický odpad.

p. Lukán, poslanec MZ – Po prerokovaní v komisii dostali od prednostu Úradu ŽP
	avízo, že z návrhu vypadla jedna časť a preto predniesol tento návrh. 
Mestské zastupiteľstvo v Košiciach v zmysle § 6 ods. 2, písm. a) Štatútu mesta Košice schvaľuje VZN mesta Košice o nakladaní s komunálnymi odpadmi a drobnými stavebnými odpadmi na území mesta s týmito doplnkami:
1.  V § 1 Účel a predmet – upraviť text v znení:
Toto všeobecne záväzné nariadenie (ďalej len nariadenie) bližšie upravuje nakladanie s komunálnymi odpadmi a drobnými stavebnými odpadmi a elektroodpadmi z domácnosti.
2.  Za § 4 sa vkladá nový § 5 v znení:
Obec vytvorí výrobcom elektrozariadení podmienky k zavedeniu a prevádzkovaniu systému oddeleného zberu elektroodpadu z domácnosti a umožní mu v rozsahu potrebnom na tento účel užívať existujúce zariadenia na zber komunálnych odpadov.

p. Matoušek, poslanec MZ - § 1 ods. a) nie je celkom v súlade so zákonom. V bode a)
sa hovorí, že treba predkladať mestu, kým zákon hovorí, že treba poskytnúť obcou požadované údaje. Je to diametrálny rozdiel, preto požiadal spracovateľov materiálu, aby to zosúladili a na najbližšie mestské zastupiteľstvo predložili opravu.

p. Andrejčák, poslanec MZ – Predniesol návrh na uznesenie. Mestské zastupiteľstvo Košiciach schvaľuje úpravu znenia § 5 ods. 1 predmetného VZN tak, že odvoz bude raz za týždeň u kontajnerov 1100 litrových a1700 litrových. Jedná sa o to, že kontajnery, ktoré sú vo veľkých mestských častiach, pri sídliskách a bolo by dobre, keby ostalo ukotvenie tejto vety tak, ako je to v pôvodnom a momentálne ešte platnom VZN. Myslí si, že netreba riskovať, hoci v rámci legislatívy je odvoz možný minimálne raz za dva týždne.

p. Kupec, poslanec MZ – Tento návrh VZN ruší množstevný zber. Je to krok späť
aj z environmentálneho hľadiska. Navrhol preto, aby množstevný zber bol ponechaný. Ak jeho návrh prejde, navrhne zmenu aj v ďalšom bode, ktorý pojednáva o poplatku za zber a zvoz komunálneho odpadu.
Návrh na uznesenie: Mestské zastupiteľstvo v Košiciach podľa § ž, ods. 2 písm. a) Štatútu mesta Košice schvaľuje doplnenie predmetného VZN o tieto zmeny: úprava znenia v § 
1. V pôvodnom § 6  Systém zberu komunálneho odpadu:
V ods. 3 vypustiť vetu: Pre ostatných pôvodcov komunálneho odpadu mesto zabezpečuje paušálne spoplatňovaný systém zberu komunálneho odpadu.
2. Upraviť číslovanie § 6.
3. V pôvodnom § 6 Systém zberu komunálneho odpadu doplniť ods. 5 v znení:
(5) Fyzické osoby bývajúce v rodinných domoch, okrem rodinných domov v historickej časti mesta, si môžu zvoliť množstvový systém zberu komunálneho odpadu. V priebehu poplatkového obdobia je zmena systému zberu neprípustná.

p. Halenár, poslanec MZ – Najprv k systémovej veci. Keď sa schvaľuje taký
dôležitý mestský zákon, ako je tento, bolo by dobre vidieť rozdiely oproti predchádzajúcemu VZN. Ak má poslanec zodpovedne pristupovať k štúdiu týchto materiálov. V pôvodnom znení by mali byť vyznačené doplnky, resp. to, čo sa ruší v novom návrhu, aby nemuseli skákať do rôznych materiálov a neustále porovnávať. A takto sa do materiálov dostávajú také veci, ako spomínal p. Kupec. Aj pre neho je množstevný zber najhlavnejšou pripomienkou
Poznámka ku kvalite materiálu po právnej stránke. Keď sa na komisii ŽP pýtal právničky p. Takácsovej, prečo nie je v definícii pojmov zadefinovaný zberný dvor, tak povedala, že je to napísané presne podľa zákona a keď to tam nie je, tak to nie je ani v návrhu mesta, pritom člen komisie ŽP p. Petrvalský, ktorý je prednostom Okresného úradu ŽP v Košiciach predložil návrh na doplnenie VZN vzhľadom na platný zákon o odpadoch, ktorý hovorí aj o elektroodpadoch a tento dôležitý návrh už predložil poslanec p. Lukán. 
Upriamil pozornosť poslancov pri schvaľovaní tohto VZN na kvalitu a vychádzanie z nejakých platných zákonov, nakoľko v predloženom materiáli vypadla časť o elektroodpadoch a až na návrh p. Lukána sa bude hlasovať o doplnení. Vzhľadom na to, v akom svete sa žije a koľko elektroodpadov sa vytvára, je to veľmi závažné opomenutie.
Okrem slabej zrozumiteľnosti a komplikovanosti tohto VZN za najvážnejšiu chybu považuje zrušenie množstevného zberu pre fyzické osoby. Osobne si myslí, že idea  VZN by mala byť sústrediť sa čo najviac na množstevný zber a znižovať paušály s množstvom efektov nie veľmi priaznivých pre ekonomiku aj životné prostredie. Veľmi sa čuduje, že predkladatelia materiálu, ktorý sa neošívajú pri tom, keď sú označovaní za pravicu, myslí tým SDKÚ, DS, KDH a SMK predkladajú návrh VZN, ktorý potláča, priamo ruší množstevný zber. Mal za to, že pravica je skôr politická idea, ktorá vyzdvihuje individualitu a zodpovednosť. Rušenie množstevného zberu je aj z politického hľadiska pre neho úplne neprijateľné.
Ak sa neprijme pozmeňujúci návrh poslanca p. Kupca, ktorý na toto upozornil, celkom iste dôjde k zníženiu motivácie separovať odpad. Jednoznačné informácie z Kositu hovoria o tom, že separovaný odpad, ktorý je takto vyzbieraný z množstevného zberu je takmer 100 %-ne čistý. Nie sú potrebné žiadne dodatočné úpravy a môže rovno smerovať na skládku separovaného odpadu, kdežto z kontajnerov zo sídlisk, kde je paušálny poplatok, je treba množstvo pracovníkov, aby oni ten tzv. separovaný odpad ešte ďalej separovali v Kosite. Najdôležitejšia vec je, že to zavádza vysokú nespravodlivosť pre občanov. 
Požiadal všetkých poslancov, ktorí si myslia, že patria k pravici, aby podporili návrh poslanca p. Kupca.

p. Rusnák, poslanec MZ – Na Rade starostov bola k tomuto problému široká diskusia.
Tiež prijali uznesenie, kde žiadajú zachovať množstevný zber tak, ako to bolo doteraz. Navrhol tiež úpravu § 5 ods. 1, aby znenie ostalo tak ako je to v súčasnom VZN, ktoré je zatiaľ platné, aby zvoz 1100 a 1700 litrových kontajnerov bol raz za týždeň.
Navrhol tiež úpravu § 10, kde navrhol nové znenie písm. c) Kuka nádobu uložiť na pôvodné miesto.

p. Nagy, pracovník oddelenia výstavby a ŽP – Doplnenie elektroodpadov – mesto má
zberné dvory a tam je priestor, aby jednotlivé organizácie, ktoré sa zaoberajú zberom elektroodpadu, mohli mesto kedykoľvek požiadať o vyčlenenie priestoru na uloženie tohto odpadu. Je to v paragrafe o zberných dvoroch.
Čo sa týka termicky zneškodňovaného netriedeného odpadu – jedná sa o netriedený odpad zo zberných nádob. Ten sa spaľuje. Ak je v niektorých prípadoch nevhodný na spálenie a sú tam zamiešané aj inertné odpady, taký sa potom skládkuje. V prípade, že dôjde k havárii, alebo k výpadku spaľovania má firma Kosit povolenie na dočasné uskladnenie tohto odpadu na prekládkovej stanici v areáli spaľovne.

Halenár, poslanec MZ -  Reagoval na fakt, že elektroodpad je riešený v zberných 
dvoroch. Asi naozaj kvalita právnikov a ľudí na životnom prostredí nedosahuje kvalitu p. Petrvalského, člena komisie ŽP, ktorý hovorí, že v tom istom zákone o odpadoch, ktorý je celoštátny, je paragraf 39 ods. 15, ktorý hovorí: Obec je povinná umožniť výrobcovi elektrozariadení zaviesť a prevádzkovať atď.. Výrobcom musí obec podľa zákona vytvoriť podmienky. Keď sa výrobca rozhodne využiť len zberný dvor, tak je to v poriadku, no mesto musí znenie zákona o odpadoch zahrnúť do svojho VZN.

p. Cengel, poslanec MZ – Navrhol uznesenie: Do § 7 bod 1do prvej vety vložil slovo
„spravidla“. Netriedené spáliteľné zložky komunálnych odpadov pochádzajúce z územia mesta Košice sa zneškodňujú spravidla termicky. Na koniec toho istého paragrafu sa dopĺňa veta: Netriedené spaliteľné zložky komunálneho odpadu je možné skládkovať len vo výnimočnom prípade, alebo ďalej triediť.

p. Nagy, pracovník oddelenia výstavby a ŽP – Odkedy vyšiel zákon o elektroodpadoch
žiaden výrobca, alebo dodávateľ elektrozariadení nepožiadal mesto o poskytnutie takýchto priestorov a pokiaľ tak urobí, sú tieto priestory pripravené  a vedia ich poskytnúť.

p. Bogačevičová, vedúca oddelenia miestnych daní a poplatkov – K počtu odvozov
minimálne raz za týždeň, ako to navrhoval p. Andrejčák aj p. Rusnák, bolo by to v rozpore so zákonom, lebo ten určil u komunálneho biologického odpadu hranicu minimálne raz za dva týždne. Nie je možné niekoho obmedziť tým, že sa mu určí minimálne raz za týždeň. Minimálne raz za dva týždne môže byť aj 10-krát za túto dobu, ale nie menej ako raz. 

p. Andrejčák, poslanec MZ – Myslí si, že ak niečo zvyšuje kvalitu zákona, tak by sa            
malo dať ísť aj nad rámec zákona.

p. Bogačevičová, vedúca oddelenia miestnych daní a poplatkov –VZN má nižšiu 
právnu silu a aj keby sa to tam zakomponovalo, platí zákon.

p, Vargovčák, námestník primátora mesta Košice – Uzavrel rozpravu a dal slovo
	návrhovej komisii.

p. Dolná, poslankyňa MZ – Prečítala návrh p. Lukána.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice  schvaľuje Všeobecne záväzné nariadenia mesta Košice o nakladaní s komunálnymi odpadmi a drobnými stavebnými odpadmi na území mesta Košice (nariadenie o komunálnych odpadoch) s doplnkami:
1.  V § 1 Účel a predmet – upraviť text v znení:
Toto všeobecne záväzné nariadenie (ďalej len nariadenie) bližšie upravuje nakladanie s komunálnymi odpadmi a drobnými stavebnými odpadmi a elektroodpadmi z domácnosti.
3.	Za § 4 sa vkladá nový § 5 v znení:
Obec vytvorí výrobcom elektrozariadení podmienky k zavedeniu a prevádzkovaniu systému oddeleného zberu elektroodpadu z domácnosti a umožní mu v rozsahu potrebnom na tento účel užívať existujúce zariadenia na zber komunálnych odpadov.

Hlasovanie č. 74: za 44, proti -, zdržal sa 1.

p. Dolná, poslankyňa MZ -  Prečítal návrh poslanca p. Andrejčáka.
Mestské zastupiteľstvo Košiciach schvaľuje úpravu znenia § 5 ods. 1 predmetného VZN tak, že odvoz bude raz za týždeň u kontajnerov 1100 litrových a1700 litrových. 

Hlasovanie č. 75: za19, proti 2, zdržali sa 24.

p. Vargovčák, námestník primátora mesta Košice – Konštatoval, že tento pozmeňujúci
návrh nebol schválený.

p. Dolná, poslankyňa MZ -  prečítala návrh p. Kupca.
Mestské zastupiteľstvo v Košiciach podľa § ž, ods. 2 písm. a) Štatútu mesta Košice schvaľuje doplnenie predmetného VZN o tieto zmeny: úprava znenia 
1. v § 1. V pôvodnom § 6  Systém zberu komunálneho odpadu:
V ods. 3 vypustiť vetu: Pre ostatných pôvodcov komunálneho odpadu mesto zabezpečuje paušálne spoplatňovaný systém zberu komunálneho odpadu.
2. Upraviť číslovanie § 6.
3. V pôvodnom § 6 Systém zberu komunálneho odpadu doplniť ods. 5 v znení:
(5) Fyzické osoby bývajúce v rodinných domoch, okrem rodinných domov v historickej časti mesta, si môžu zvoliť množstvový  systém zberu komunálneho odpadu. V priebehu poplatkového obdobia je zmena systému zberu neprípustná.

Hlasovanie č. 76: za 37, proti -, zdržali sa 10.

p. Dolná, poslankyňa MZ – Prečítala návrh p. Rusnáka: 
	Doplniť § 10 bod c) v znení: Kuka nádobu uložiť na pôvodné miesto.

Hlasovanie č. 77: za 41, proti -,zdržali sa 5.
p. Dolná, poslankyňa MZ –Návrh p. Cengela:
Do pôvodného § 7  ods. 1 sa  za slovo „zneškodňuje“ vkladá slovo „spravidla“.
Na koniec sa vkladá veta: Netriedené spáliteľné zložky komunálneho odpadu je 
možné skládkovať len vo výnimočnom prípade, alebo ďalej triediť.

Hlasovanie č. 78: za40, proti -, zdržali sa 7.

p. Dolná, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice schvaľuje Všeobecne záväzné nariadenia mesta Košice o nakladaní s komunálnymi odpadmi a drobnými stavebnými odpadmi na území mesta Košice (nariadenie o komunálnych odpadoch) s už schválenými doplnkami.

Hlasovanie č. 79: za 45, proti -, zdržali sa 2.

––-     ––-     ––-

10. VZN mesta Košice o miestnom poplatku za komunálne odpady
      a drobné stavebné odpady na území mesta Košice

V rozprave vystúpili:

p. Halenár, poslanec MZ – Vzhľadom na to, že v Košiciach je len jedna majoritná
firma, ktorá zbiera a zneškodňuje odpad Kosit, upriamil v úvode pozornosť na niekoľko čísel.
Za  roky, od roku 2002 do roku 2006 stúpli náklady Kositu o 61 % zo 171 mil. Sk, ktoré žiadali od mesta v roku 2002 na 284 mil. Sk v roku 2006. Množstvo odpadu z kontajnerov, ktoré za ten istý čas Kosit vyzbieral, narástlo o 12 % z 52276 ton v roku 2002 na 58502 ton v roku 2006. Nárast odpadu za právnické a fyzické osoby podnikateľov nemá, ale môže byť veľmi podobný.
Môže túto disproporciu medzi nárastom nákladov a požiadaviek Kositu na financie vysvetliť?
Hovorí to preto, lebo jeden z hlavných argumentov v dôvodovej správe na zvýšenie poplatku za zber sú náklady Kositu.
Pozrel sa na náklady Kositu vo všeobecnosti. Prvým problémom je efektivita. Kosit, ako monopol, nemá záujem o efektívne náklady. Monopol vie, že mesto riadia ľudia, ktorí zvolia cestu výpalného z peňaženiek občanov a účtov firiem. Vidieť to v návrhu na zvýšenie poplatku takmer o 50 %.
Ďalší problém vidí v hodnovernosti údajov Kositu. Dokázal, že Kosit klame vo výkazoch za separovaný zber. Žiaľ, dôkazy na komisii životného prostredia neposlúžili ako dostatočné na preverenie správnosti fakturácie Kositu. 
Ako ďalší dôkaz sú pochybné faktúry Kositu za zimnú údržbu, ktorú napadol Košický samosprávny kraj. Je možné, že nezávislý audit nájde tých nesprávnych faktúr od Kositu v účtovníctve mesta viacero.
Ako tretiu vec vidí, že na náklady vplýva aj pasivita a nedostatok kritickosti od poslancov  mesta  v orgánoch Kositu, v komisii ŽP a manažérov mesta.
Ako posledný dôkaz je bezkonkurenčné zmluvne zabezpečené prostredie do roku 2011, pričom zmluvu vytvorilo samo mesto ako 34 %-ný akcionár.
V dôvodovej správe by sa predkladateľ mal najprv ospravedlniť občanom mesta Košice a firmám na území Košíc, za dlhoročné odkladanie problému manažérmi mesta a poslancami v orgánoch Kositu, zodpovedných za odkladanie riešenia. Aj keď sú zodpovední za odkladanie riešenie, aj keď každoročne videli roztvárajúce sa nožnice medzi požiadavkami monopolu a schopnosťou mesta nazbierať dostatok peňazí na ich pokrytie. Toto je vlastne najhlavnejší dôvod potreby zvyšovať poplatok za odpad. Všetko ostatné v dôvodovej správe vyplýva z tohto hlavného dôvodu. Dlhé roky pasivity sa odrážajú vo zvýšenom poplatku a aj toto vplývalo na zvyšovanie požiadaviek Kositu, lebo videli že si to môžu dovoliť a vyvíjať tlak na rozpočet mesta. Manažéri mesta namiesto systémového riešenia, namiesto úvah, ako  naozaj sa pokúsiť riešiť problém trhu, lebo na túto vec sa často zabúda, že riešiť zber a zneškodnenie odpadu nie je žiadna ľudomilná činnosť, navrhli jednoduché riešenie – zvýšiť poplatok od občanov aj firiem. Niekedy má pocit, že je jednoduché riadiť mesto. 
Návrh na uznesenie: Mestské zastupiteľstvo v Košiciach podľa § 6 ods. 2 písm. a) Štatútu mesta Košice schvaľuje Všeobecne záväzné nariadenie mesta Košice o miestnom poplatku za komunálne odpady a drobné stavebné odpady na území mesta Košice (nariadenie o poplatku za komunálne odpady).
Ukladá riaditeľovi  Magistrátu mesta Košice v spolupráci s komisiou ŽP, verejného poriadku a ochrany zdravia a v spolupráci s partnerskými mestami preskúmať možnosti a vytvoriť podmienky pre vznik konkurencie v zbere a znehodnotení komunálneho odpadu na území mesta. Tieto predložiť k schváleniu mestskému zastupiteľstvu. Zverejniť ich na webe mesta a oboznámiť s nimi subjekty pôsobiacimi na trhu zberu a likvidácie komunálneho odpadu.
Zadať audítorskej spoločnosti so skúsenosťami v zbere a likvidácii komunálneho odpadu preveriť správnosť fakturácie firmy Kosit od roku 2002 do roku 2007. Výsledky predložiť na najbližšom rokovaní mestského zastupiteľstva po 30.6.2008. Termín: 30.6.2008. zodpovedný: riaditeľ MMK.

p. Mutafov, poslanec MZ – K cene  odpadu, ktorá je navýšená cca o 50%.
	V plnej miere chápe, že mesto Košice vydalo v minulom roku za zber a likvidáciu odpadu 307 mil. Sk, z toho 200 mil. Sk vybralo a 107 mil. Sk dalo z vlastných rozpočtových prostriedkov. Na druhej strane je pravdou, či konkrétny občan, ktorý bude platiť, toto bude považovať za primerané.  Má obavy, že značná časť ľudí sa nebude prihlasovať, ale bude  dávať svoj odpad do kontajnerov iných ľudí. Hlavné križovatky mestských častí sa stávajú strediskom odpadu, ktorý sa voľne vyhadzuje z pristaveného auta. Má obavy, že nakoniec dobrý zámer – zvýšiť príjmovú časť pre mesto, môže mať aj negatívne následky. Nie je zástancom zvyšovania počtu kontajnerov pri rôznych nehnuteľnostiach, ktoré budú mať odvoz raz za 2 mesiace. Z praktického hľadiska sa stáva, že ľudia odhodia odpad na zem, alebo sa tento kontajner preplní, ak interval odvozu sa predĺži. Samotná cena je vysoká, preto požiadal predkladateľa, aby zvážil možnosť jej zníženia pre radového občana. Bežná rodina má 4 členov a bude to značne vysoká suma.
Využíva Kosit všetky možnosti zníženia svojej nákladovej položky na to, aby táto cena nemusela byť tak vysoká? Predovšetkým ide o to, aby sa zvýšil predaj tepla, ktorý môže ísť do sústavy tepelného hospodárstva, čo by ovplyvnilo aj finálnej platby pre radového občana.

p. Lukán, poslanec MZ – K príspevku p. Halenára. Zdá sa, že sa už blýska na nové 
časy. Situácia sa ukázala natoľko vážna, že je aj deklarovaný záujem mestského zastupiteľstva, že do konca volebného obdobia sa v tomto smere určite niečo urobí na jej zlepšenie.
Na základe rokovania komisie ŽP, verejného poriadku a ochrany zdravia predniesol návrh na doplnenie uznesenia. Doplniť predmetné VZN v § 11 ods. 5 – správca poplatku poplatok zníži bez písomnej žiadosti o 30 % zo sadzby poplatku určenej v  § 9 tohto nariadenia osobám do 5 rokov veku. 
Je to aspoň na čiastočné zmiernenie dopadov samotného poplatku za odpad.

p. Gamcová, poslankyňa MZ – Spýtala sa na jednotlivé sumy, ktorými mesto dotovalo
nedoplatky, ktoré sú spôsobené paušálnymi sadzbami voči Kositu za posledných 5 rokov. Zaujíma ju, koľko dopláca mesto firme Kosit za to, že občania platia tieto paušálne sumy. Zaujíma ju, ako to bude v budúcom roku v prípade, že sa schváli tento paušálny poplatok v § 9 a v prípade, že by sa neschválil, ale ostal na pôvodnej výške 650,- Sk.
Ďalšia nespravodlivosť vznikne v prípade už schváleného § 5, ktorý v predchádzajúcom bode navrhol p. Kupec. Zdá sa jej to nefér pre fyzické osoby, ktoré bývajú v meste Košice, ktoré si nemôžu dovoliť množstevný systém zberu. Ak niekto býva v rodinnom dome, kde je 10 osôb a zvolí si množstevný zber komunálneho odpadu, zaplatí ročne cca 1.500,- Sk, kým v domácnosti, kde je 5 ľudí, či sa im to páči, alebo nie 5.000,- Sk za rok. Toto je naozaj nefér voči občanom tohto mesta.

p. Halenár, poslanec MZ – Táto počiatočná nespravodlivosť by mala všetkých 
motivovať k tomu, aby naprávali stav smerom k paušálu. Znamená to, že treba premýšľať nad tým, akým spôsobom  čo najviac ten paušál odburávať, aby poplatky boli smerované čo najviac konkrétne – teraz nemyslel, že by to mali byť jednotlivé spoločenstvá bytov, bytové družstvá, alebo mestské časti, to je už na premýšľaní. Za poplatok 948,- Sk je nielen za to, že chápe, čo sa deje v meste, ale aj preto, že to všetkých, spolu s hnevom občanov, bude nútiť k tomu, aby radikálne a razantne prispeli k potláčaniu paušálu a k najširšiemu  zavedeniu množstevného zberu.

p. Kupec – Keďže bol ponechaný množstevný zber, je potrebné do tohto VZN doplniť
aj ustanovenia, aby bolo riešené aj spoplatňovanie tohto spôsobu zberu. Oproti súčasne platnému VZN bude tam taký istý percentuálny nárast ako u paušálneho zberu. 
Návrh na uznesenie:
V § 8 ods. 3 písm. b) v znení – Pre poplatníka podľa § 5 ods. 2 písm. a) tohto nariadenia, bývajúceho v rodinnom dome, ktorý si zvolil množstevný systém zberu ako súčin sadzby za 1 liter odpadu, počtu vývozov za rok, objemu nádoby v litroch a počtu zberných nádob, ktoré poplatník užíva v súlade so zavedeným systémom zberu komunálneho odpadu a drobných stavebných odpadov.
Doterajšie písm. b) sa potom označí ako písm. c) a v § 9 písm. b) sa za slová „tohto nariadenia“ vkladajú slová „a pre poplatníka podľa § 8 ods. 3 písm. b).
To sa týka  množstevného zberu.
Ďalšie zmeny a návrhy sú kozmetického charakteru, kde v § 3 je treba spomenúť aj mestské časti. Posledná veda znie: Komunálnymi odpadmi sú aj všetky odpady vznikajúce v meste pri čistení verejných komunikácií a priestranstiev, ktoré sú majetkom mesta a majetkom mestských častí.
V § 11 vypustiť ods. 1 písm. b), kde sa hovorí o preukazovaní neprítomnosti z dôvodu výkonu základnej vojenskej služby. Toto považuje za neaktuálne.
Aby sa toto VZN týkalo aj tých, ktorým nastali zmeny pred jeho účinnosťou navrhol v § 14 ods. 4 doplniť text v znení: Poplatník, ktorému podľa § 11 ods. 1 až 3 vznikol nárok na zníženie, alebo odpustenie poplatku do účinnosti tohto nariadenia, je povinný uplatniť si nárok na zníženie, alebo odpustenie poplatku do 31.1.2008.

p. Halenár, poslanec MZ – Myslí si, že celoštátny zákon o zrušení základnej vojenskej 
služby funguje už asi 2 roky a to, že sa takýto riadok objavuje vo VZN naozaj ukazuje na kvality právneho oddelenia. Požiadal všetkých, aby si to všimli.

p. Blaškovičová, poslankyňa MZ – Upozornila kolegov na materiál, ktorý dostali
od hlavného kontrolóra mesta ako stanovisko k návrhu rozpočtu pre roky 2008 až 2010. Je tam aj odpoveď pre p. Gamcovú, lebo sú tam vyčíslené dopady pri neschválení tohto zvýšenia

p. Halenár, poslanec MZ – K problematike odpadu je skutočne veľa čísel a pomôžu
možno aj pri rozhodovaní p. Gamcovej. V roku 2002 bol príjem pre mesto za odpady 171 mil. Sk, výdavok 171 mil. Sk, kde pre mesto ostalo + 614 tis. Sk. Následné roky už boli mínusové. Rok 2003 18 mil. Sk, 2004 32 mil. Sk, 2005 43 mil. Sk a rok 2006 90 mil. Sk s tým, že rok 2007 po zvýšení o 30 mil. Sk a diere 80 mil. Sk vyrobil ďalších 110 mil. Sk, čo dáva dokopy cez 290 mil. Sk za tie roky. To je naozaj neuveriteľne vysoká suma a ľahostajnosť manažérov mesta k týmto faktom, ktoré sú ľahko prístupné a vyžiadateľné.
Väčším problémom než tieto čísla je to, že nejestvuje žiadna možnosť porovnať výkonnosť jednotlivých firiem, ktoré ako prirodzené monopoly vznikali v mestách. Musí povedať, že keby ZMOS nebol len bandou komunistov, už dávno by jestvovali tie porovnávacie tabuľky výkonnosti jednotlivých firiem v mestách, čo sa týka zberu a zneškodnenia odpadu.
Čím viac sa mesto sústredí na množstevný odpad a tu požiadal o veľkú pozornosť poslancov a manažérov mesta, bude to mať veľký vplyv hlavne na životné prostredie, ale aj na peňaženky občanov. V odpade v kontajneri až 40 % tvorí papier, kartóny, plasty a sklo. Od roku 2002, keď sa v meste začalo separovanie bolo to niečo viac ako 1 % z celkového odpadu. V roku 2006 sa to percento zvýšilo na 10. Trend je pozitívny, čím viac vyseparovaného, tým menej spáleného a tým menej požiadaviek Kositu na poplatky. Poukázal na to, že medzi 10 a 40 je ešte 30 % rozdielu a mesto má čo robiť, aby čo najviac motivovalo firmy a občanov mesta k separovaniu.  Bude to mať blahodárny účinok v rôznych smeroch od životného prostredia, po peňaženky občanov.

p. Vargovčák, námestník primátora mesta Košice – Vyjadril svoj názor, ako aj 
stanovisko poslaneckého klubu SDKÚ-DS. Tiež si myslia, že ťarcha odpadového hospodárstva v meste Košice by nemala byť iba na pleciach občanov. Vidia určité rezervy aj v spoločnosti Kosit. Aby si poslanec p. Halenár nemyslel, že manažéri mesta spia, dal návrh na doplnenie uznesenia o body B, C a D.
B. Mestské zastupiteľstvo ukladá riaditeľovi Magistrátu mesta Košice
zabezpečiť a realizovať forenzný audit zmlúv medzi mestom Košice a spoločnosťou  Kosit, a.s. T: apríl 2008, Z: riaditeľ MMK		.
C. Mestské zastupiteľstvo v Košiciach ukladá riaditeľovi Magistrátu mesta Košice vypracovať dôsledný systém kontrol množstva vyprodukovaného odpadu a nakladania s ním na území mesta Košice. Informáciu predložiť na najbližšie rokovanie MZ mesta Košice. T: najbližšie MZ, Z.: riaditeľ MMK.
D. Mestské zastupiteľstvo v Košiciach ukladá riaditeľovi Magistrátu mesta Košice zabezpečiť vypracovanie komplexného materiálu o možnostiach nakladania s odpadom na území mesta s výhľadom na najbližších 10 rokov so zapracovaní motivačných prvkov pre občanov mesta. T.: apríl 2008, Z.: riaditeľ MMK.

p. Halenár, poslanec MZ – V návrhu na uznesenie použil p. Vargovčák cudzie slovo
	„forenzný  audit“. Čo to znamená?

p.  Vargovčák, námestník primátora mesta Košice – V kuloároch to p. poslancovi
vysvetlí.

p. Gamcová, poslankyňa MZ – V časti ohlasovacia povinnosť ju zaujal bod 6. Je to 
vlastne povinnosť tretích nájomcov predkladať správcovi poplatku kópiu nájomnej zmluvy. Znamená to, že tí, ktorí majú nájomné zmluvy s prenajímateľom, ktorý je vlastne v súčasnosti ohlasovateľom, eviduje všetky nájomné zmluvy. Obáva sa, že ohlasovacia povinnosť tretích osôb nebude dodržaná. Trvá legislatíva na tomto znení? Nemôže sa text zmeniť, že nie nájomca je povinný správcovi poplatku predložiť kópiu, ale nech to urobí prenajímateľ? Napr. Technická univerzita má v meste niekoľko budov, ktoré prenajíma ďalším subjektom a podľa tohto odseku by všetky tieto subjekty mali predložiť kópiu nájomnej zmluvy. Obáva sa, že sa ani nedozvedia, že tak majú učiniť.

p. Hojer, hlavný kontrolór mesta Košice – Vo svojom stanovisku k rozpočtu mesta
podmienil jeho kladné znenie tým, že bude schválené toto VZN o poplatku za nakladanie s komunálnym odpadom. V rozpočte je plánovaný príjem z tohto zvýšeného poplatku vo výške cca 80 mil. Sk, Ak by táto suma z rozpočtu vypadla, bude treba zoškrtať výdavky v tejto výške.

p. Bogačevičová, vedúca oddelenia správy miestnych daní a poplatkov  - K veciam,
ktoré predniesol p. Halenár, sa nemôže vyjadrovať, lebo išlo o konkrétne veci v súvislosti s nakladaním s odpadom.
K návrhu p. Lukána, aby boli deti do 5 rokov oslobodené – je to na mestskom zastupiteľstve, či príjme takúto úpravu. Oslobodenie je závislé od toho, akú bude mať správca poplatku evidenciu. Z prihliadnutím na to, že mesto Košice nemá evidenciu obyvateľstva, bude to záležať na rodičoch týchto detí, lebo v každom prípade majú povinnosť ohlásiť, že dieťa sa narodilo a pri tomto akte je možné evidovať oslobodenie od poplatku. Je možné, aby v rámci súčinnosti matričné úrady mestu Košice ako správcovi daní oznamovali narodenie detí.
K pripomienkam p. Gamcovej – Množstevný zber v rodinných domoch je v intervale raz za týždeň. Poplatok podľa ich prepočtov vychádza na 3.268,- Sk, u paušálneho poplatku pri 5-člennej rodine je to 4.610,- Sk. Pri viacčlenných rodinách navrhli od 5. člena zníženie o 200,- Sk.
Povinnosť nájomcov dali do VZN z toho dôvodu, aby si urobili krížovú kontrolu. V § 7 ods. 4 v bode 7 sa uvádza, že poplatník, ktorý je právnickou osobou, alebo podnikateľom, predkladá správcovi dane zoznam právnických osôb, alebo podnikateľov, ktorí využívajú spoločnú zbernú nádobu na základe nájomnej zmluvy, alebo dohody. Nie každý prenajímateľ má urobené tieto dohody s jednotlivými nájomcami. Je to rozlíšené. V ods. 4 je prípad, keď prenajímateľ má spoločnú nádobu na odpad pre všetkých nájomcov a v bode 6 sú zahrnutí tí nájomcovia, ktorí nemajú takúto nájomnú zmluvu s prenajímateľom uzavretú.

p. Balún, poslanec MZ - § 11 zníženie alebo odpustenie  poplatku. Správca poplatku
poplatok odpustí za obdobie, ak sa v určenom období občan dlhodobo zdržiava, alebo zdržiaval v zahraničí a to najmenej 6 po sebe nasledujúcich mesiacov.  Zároveň je v tom istom §  bod 3, že z dôvodu zamestnania sa dlhodobo zdržiava mimo mesta Košice v rámci SR a vtedy sa odpustí 50 % zo sadzby poplatku určenej v § 9. 
Na porovnanie: Občianka, ktorý sa dlhodobo zdržiava v Rakúsku ako opatrovateľka je 2 týždne tam, 2 týždne doma, tak jej sa poplatok odpustí. Ak člen rodiny, ktorý sa dlhodobo zdržiava v Bratislave, či inom meste Slovenska a Košice navštívi 2-krát do roka, tomu sa vyrúbi poplatok 50 % len preto, že ostal na Slovensku. Aká je tu logika, keď takýto občan, ktorý má tu trvalý pobyt a prechodný pobyt v Bratislave musí za odpad platiť aj tam.
Dal návrh, aby medzi odpustené poplatky bol zaradený aj taký obyvateľ, ktorý sa dlhodobo zdržiava z dôvodu zamestnania mimo trvalého bydliska. Toto tiež treba doložiť potvrdením od zamestnávateľa.

p. Filipko, námestník primátora mesta Košice – Vyjadril sa k materiálu ako námestník
primátora, ktorý má v kompetencii odpady. Dal spracovať doplňujúci materiál, ktorý tvorí prílohu dôvodovej správy, aby poslanci získali podľa možnosti viac podkladov a informácií k tomuto procesu rozhodovania. Zvýšenie ceny pre odpady za zber a likvidáciu odpadov aj na navrhovanú úroveň, neznamená to, že sa vyrovnajú príjmy s výdavkami. Aj v roku 2008 mesto bude dotovať odpad, počíta sa, že do výšky 10 %. Mesto Košice cíti povinnosť tento rozdiel vykrývať napr. za návštevníkov mesta, turistov, za odpad na verejných priestranstvách, za likvidáciu odpadu na čiernych skládkach. V ďalších rokoch, ak sa nebude zvyšovať poplatok za odpad, sa toto percento určite zvýši. Budú sa musieť rozširovať služby v odpadovom hospodárstve, ale to nesúvisí s cenami Kositu. Vytvorenie ďalšieho zberného dvora je rozšírenie komfortu  v odpadovom hospodárstve pre občanov mesta. Nové by mali byť v mestských častiach Šaca, Nad jazero, Dargovských hrdinov. Aj vytvorenie zberných dvorov môže byť nápomocné tomu, aby sa náklady mesta za odvoz a zneškodňovanie odpadu znižovali. 
Pri tvorbe materiálu sa zaoberali aj motiváciou občanov k separovaniu odpadu. Je dobre, že p. Kupec navrhol zachovanie množstevného zberu v rodinných domoch. Týka sa to cca 50 tis. občanov mesta, ktorý bývajú v rodinných domoch a v týchto lokalitách veľmi dobre funguje systém separovania. Žiaľ súčasné technické možnosti, aby sa motivačný faktor mohol preniesť aj do obytných domov v blokovej zástavbe to zatiaľ nedovoľujú. 
Mesto Košice má spolu so spoločnosťou Kosit v porovnaní s inými mestami na Slovensku separovaný zber na dobrej úrovni o čom svedčí aj suma získaná z recyklačného fondu.

p. Halenár, poslanec MZ -  Spomínal nárast požiadaviek Kositu o 61 % a nárast 
	vyzbieraného odpadu o 12 %. Rád by si vypočul názor na to. 
Upozornil na to, čo povedal p. Filipko, že ako je rád, že p Kupec navrhol zachovať množstevný zber a pritom on je zodpovedný za oblasť odpadového hospodárstva. Spýtal sa, či návrh tohto VZN neprešiel cez ruky námestníka primátora p. Filipka. To až keď p. Kupec vyšiel s pozmeňujúcim návrhom, tak sa rozsvietilo?
Čierne skládky - dá sa vyčísliť o aké náklady sa jedná, ktoré sa musia akýmsi spôsobom v paušále zaplatiť?

 p. Krištof, poslanec MZ -  Potvrdil, že Barca bola jednou z prvých mestských častí,
ktorá zaviedla separovaný zber. V tomto roku komfortnosť bola zvýšená aj tým, že  mesačne, v pravidelných intervaloch, ktoré boli zverejnené aj v médiách, boli dávané veľkokapacitné kontajnery na domáci veľký odpad. Pri možnosti fixácie poplatku na 2-3 roky, myslí, že to občania pochopia.

p. Filipko, námestník primátora mesta Košice – Reagoval na vystúpenie p. Halenára. 
Mrzí ho, že veci v materiáli nedočítal. Preto dal spracovať prílohu, aby bolo viac faktov. V bode 8 tejto prílohy sa hovorí o tom, že keď v roku 2002 náklady mesta na odpad na nepovolených skládkach boli v určitej sume, v roku 2006 to už bolo 5,6 mil. Sk. Je tam odôvodnené a zvyšovanie nákladov v súvislosti s poplatkom  pre Kosit a to v bode 10 tejto prílohy a je k tomu aj tabuľkový prehľad, o koľko % sa vplyvom inflácie a zavedenia DPH tieto náklady zvýšili. No nielen toto je dôvodom nárastom ceny. Mesto jednoducho od roku 2002 postúpilo v rozsahu a komforte služieb v odpadovom hospodárstve ďalej. Každým rokom sa služby od Kositu objednávali vo väčšom rozsahu. Nožnice sa roztvárali nielen vplyvom zvyšovania ceny Kositu. Náklady sú aj na prevádzku a realizovanie zberných dvorov. Zvyšuje sa počet kontajnerov na základe požiadaviek mestských častí s čím sú spojené ďalšie náklady, lebo manipuláciu s nimi treba zaplatiť. Veľmi sa rozšíril zber objemného odpadu a drobného stavebného odpadu, ktorý je uložený pri kontajneroviskách z prerábaných bytových jadier. Tie fakty sú uvedené v písomnej podobe.

p. Mutafov, poslanec MZ – Stavebné úrady majú dnes aj drobné stavby. Mestské časti
nemajú evidenciu o drobných stavbách. Žiadosť o drobnú stavbu sa dáva na stavebný úrad, no mestská časť nedostane spätnú reakciu a nemá prehľad, kto vymieňa okná, robí stavebné úpravy. Odpad ostáva pri kontajneroch a mesto to potom následne musí zaplatiť Kositu, ktorý tieto skládky likviduje. Treba prehodnotiť aj zákon o stavebnom poriadku. V súčasnosti je už v národnej rade a prerokovaný bude v I. štvrťroku. Treba ešte urobiť revokáciu tej časti zákona o meste Košice, ktorá sa týka stavebného poriadku.

p. Halenár, poslanec MZ -  Práve preto dáva návrh na uznesenie uznať ten poplatok
948,- Sk, aby občania sa zoznámili s týmto zákonom a vedeli jeden druhého upozorniť, že to všetko vplýva na cenu, ktorú musí mesto platiť. Samotný občan bude dbať na to, aby odpad z prestavby neskončil pri kontajneroch, ako je to dnes, ale aby skončil tam, kde má.
Požiadal p. námestníka, aby sa neskrýval za odpad pri kontajneroch. Nárast požiadaviek Kositu za 5 rokov bol 60 %. Nárast tonáže, ktorú vyzbierali z kontajnerov bol 12 %. To sú také obrovské disproporcie, ktoré nemožno zviesť na čierne skládky, infláciu a to, čo je pri kontajneroch. 293 mil. Sk za 6  rokov je neuveriteľne vysoká suma. 
Chápe to tak, že to p. námestník nevie vysvetliť.

p. Kočiš, poslanec MZ – V zmysle stavebného zákona pri výmene vnútorných 
rozvodov, napr. kanalizačných stúpačiek, plynových rozvodov, to nie je potrebné hlásiť stavebnému úradu. A pri výmene stúpačky v takom 10 poschodovom bloku, kde sú azbestocementové rúry, sa takýto nebezpečný odpad váľa pred blokom aj niekoľko dní.
Prečo má znášať tento neporiadok poctivý občan, ktorý doma ticho separuje? Taký má znášať zvýšený poplatok? Prečo sa netrestajú pôvodcovia čiernych skládok, tí ktorí neplatia za odpad? Tam sú veľké rezervy. Zatiaľ sa mesto upriamuje len na toho poctivého.

p. Rychnavský, poslanec MZ – V snahe pomôcť manažovať túto rozpravu dal návrh 
na ukončenie diskusie a ďalší návrh, aby k jednej téme boli povolené len 3 faktické poznámky.
p. Vargovčák, námestník primátora mesta Košice – Dal hlasovať o prednesenom 
	procedurálnom návrhu. Dal hlasovať o prvom návrhu na ukončenie rozpravy.

Hlasovanie č. 80: za 32, proti 2, zdržali sa 8.

p. Vargovčák, námestník primátora mesta Košice – Dal hlasovať o druhom návrhu,
aby počas nasledujúceho XI. rokovania MZ k jednej téme boli maximálne 3 faktické poznámky.

Hlasovanie č. 81: za 20, proti 5, zdržali sa 17.

p. Vargovčák, námestník primátora mesta Košice –Konštatoval, že návrh neprešiel.
	Uzavrel rozpravu a dal slovo návrhovej komisii.
 
p. Kijevská, poslankyňa MZ – Návrhová komisia dostala 5 pozmeňujúcich návrhov.
	Prvý návrh poslanca p. Halenára.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice ukladá riaditeľovi Magistrátu mesta Košice:
1. v spolupráci s komisiou ŽP, verejného poriadku a  ochrany zdravia a v spolupráci s partnerskými mestami preskúmať možnosti a vytvoriť podmienky pre vznik konkurencie v zbere a znehodnotení komunálneho odpadu na území mesta. Tieto predložiť k schváleniu mestskému zastupiteľstvu. Zverejniť ich na webe mesta a oboznámiť s nimi subjekty pôsobiacimi na trhu zberu a likvidácie komunálneho odpadu.
2. Zadať audítorskej spoločnosti so skúsenosťami v zbere a likvidácii komunálneho odpadu preveriť správnosť fakturácie firmy Kosit od roku 2002 do roku 2007. Výsledky predložiť na najbližšom rokovaní mestského zastupiteľstva po 30.6.2008. Termín: 30.6.2008. zodpovedný: riaditeľ MMK.

Hlasovanie č. 82: za 23, proti 1, zdržalo sa 21.

p. Vargovčák, námestník primátora mesta Košice – Konštatoval, že návrh nebol
prijatý, lebo pri hlasovaní je potrebná 2/3 väčšina hlasov poslancov pri všetkých návrhoch k predmetnému VZN.

p. Kijevská, poslankyňa MZ – Druhý návrh na doplnenie je od poslanca p. Lukána.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice schvaľuje v § 11 ods. 5 – správca poplatku poplatok zníži bez písomnej žiadosti – doplniť písm. c) o 30 % zo sadzby poplatku určenej v  § 9 tohto nariadenia osobám do 5 rokov veku. 

Hlasovanie č. 83: za 41, proti -, zdržali sa 4.

p. Kijevská, poslankyňa MZ -  Predniesla návrh poslanca p. Kupca:
1. V § 8 ods. 3 písm. b)  upraviť text: pre poplatníka podľa § 5 ods. 2 písm. a) tohto nariadenia, bývajúceho v rodinnom dome, ktorý si zvolil množstvový systém zberu, ako súčin sadzby za 1 l odpadu, počtu vývozov za rok, objemu nádoby v litroch (koeficient) a počtu zberných nádob, ktoré poplatník užíva v súlade so zavedeným systémom  zberu komunálnych odpadov a drobných stavebných odpadov. V § 8 doterajšie písm. b) sa označí ako písm. c).
2. V § 9 písm. b) sa za slová „tohto nariadenia“ vkladajú slová „a pre poplatníka podľa § 8 ods. 3 písm. b).
3. V § 3  ods. 1 v poslednej vete za slová „ktoré sú majetkom mesta“ doplniť slová  „mestských častí“.
4. V § 11 vypustiť v ods. 1 písm. b).
5. V § 14 doplniť ods. 4, v znení: Poplatník, ktorému podľa § 11 ods. 1 až 3 vznikol nárok na zníženie alebo odpustenie poplatku do účinnosti tohto nariadenia, je povinný si uplatniť nárok na zníženie alebo odpustenie poplatku do 31.1.2008.

Hlasovanie č. 84: za 36, proti -, zdrali sa 10.

p. Kijevská, poslankyňa MZ – Návrh na doplnenie uznesenia od námestníka primátora
	p. Vargovčáka.
	Mestské zastupiteľstvo v Košiciach ukladá riaditeľovi Magistrátu mesta Košice
1. zabezpečiť a realizovať forenzný audit zmlúv medzi mestom Košice a spoločnosťou  Kosit, a.s. T: apríl 2008, Z: riaditeľ MMK		.
2. vypracovať dôsledný systém kontrol množstva vyprodukovaného odpadu a nakladania s ním na území mesta Košice. Informáciu predložiť na najbližšie rokovanie MZ mesta Košice. T: najbližšie MZ, Z: riaditeľ MMK.
3. zabezpečiť vypracovanie komplexného materiálu o možnostiach nakladania s odpadom na území mesta s výhľadom na najbližších 10 rokov so zapracovaní motivačných prvkov pre občanov mesta. T: apríl 2008, Z: riaditeľ MMK.

Hlasovanie č. 85: za 46, proti -, zdržal sa -.

p. Kijevská, poslankyňa MZ – Prečítala piaty doplňujúci návrh od poslanca p. Balúna.
V § 11 ods. 2 písm. a) doplniť za slová „v zahraničí“ doplniť text „alebo v inom
meste SR mimo trvalého  bydliska“.

Hlasovanie č. 86: za 38, proti -, zdržali sa 7.

p. Kijevská, poslankyňa MZ – Predniesla pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. a) Štatútu mesta Košice  schvaľuje Všeobecne záväzné nariadenie mesta Košice o miestnom poplatku za komunálne odpady a drobné stavebné odpady na území mesta Košice (nariadenie o poplatku za komunálne odpady) so schválenými doplnkami.

Hlasovanie č. 87: za 32, proti -, zdržali sa 13.

––-     ––-     ––-
11. Zmena a doplnenie Všeobecne záväzného nariadenia mesta Košice č. 71
       o miestnych daniach

V rozprave vystúpili:

p. Kočiš, poslanec MZ – Aj táto úprava VZN má vplyv na rozpočet mesta Košice.
V dôvodovej správe k tomuto zákonu sa zavádza nová kategória I, resp. prekvalifikuje sa kategória II. na kategóriu I. a zavádza sa nová kategória III. Pri porovnaní súčasného VZN a tohto návrhu je tam hlavne nárast poplatku pre kategóriu II. V dôvodovej správe sa o tom vôbec nepíše. V kategórii III. ostáva poplatok na rovnakej úrovni ako doteraz a kategóriu II. t.j. prevažnú časť mesta zaťažuje v priemere 50 %-ným zvýšením dane.
Pri okrajových mestských častiach (Poľov, Pereš, Krásna, Šebastovce, atď.) ostáva poplatok na pôvodnej úrovni. Nebolo by to fér pre občanov mesta v strede, aby platili viac, na úkor občanov, ktorí sú na okraji a to z toho dôvodu, že hlavný rozvoj mesta je možný už len vonku. Vo vnútri je už všetko poobsadzované. Finančná potreba pre okrajové mestské časti v súvislosti s rozvojom výstavby by mala byť tiež upriamená na kategóriu III.
Predniesol pozmeňujúci návrh  v § 5 sadzba dane v ods. c) v kategórii III – pôvodný poplatok 50 hal., on navrhol 75 hal.
písm. f) zastavané plochy a nádvoria,  III. kategória – zvýšenie sumy na 	0,75 
    	písm. g) stavebné pozemky, III. kategória 			    		0,75
písm. h) ostatné plochy okrem stavebných pozemkov, III. kategória		0,75
V § 7
písm. a) stavby na bývanie a drobné stavby, III. kat.  - zvýšenie na 6.- Sk,
písm. d) samostatne stojace garáže,  III. kategória, zníženie na 20,- Sk, lebo v týchto okrajových častiach sa jedná o samostatne stojace garáže a nebude to výrazné zníženie daní, keď to bude o 10,- Sk nižšie ako pôvodný návrh,
písm. e) priemyselné stavby, III. kategória, zo 60,- Sk na 90,- Sk,
písm. f) stavby na ostatné podnikanie, III. kategória,  z 80,- Sk na 100,- Sk

p. Cengel, poslanec MZ – Finančná komisia sa zaoberala týmto materiálom a navrhla 
tri úpravy. A to zvýšiť sadzbu v § 5 písm. a), b). Ide tam o ornú pôdu a trvalé trávne porasty a navrhujú zvýšenie na 70 halierov.  Na Pereši sú také oblasti, kde sa vo veľkom vykúpila pôda, kde sa predpokladá výstavba a dnes sa odkupuje zo špekulatívnych dôvodov. Navrhujú, aby sa táto úprava vzťahovala len na to územie, kde územný plán počíta s výstavbou. Bolo mu však povedané, že územný plán je staršieho dáta, na základe ktorého sa nedá definovať presná parcela. Preto túto zmenu teraz nepredkladá. No s tým by sa v budúcnosti malo mestské zastupiteľstvo zaoberať.
Navrhli tiež preradiť kataster železiarní do I. kategórie.  No bolo im oznámené, že v tejto chvíli vzhľadom na prebiehajúci súdny spor také riešenie nie je vhodné.
Tretí návrh sa týka presunu katastrálneho územia Huštáky, Letná, Skladná do II. kategórie. Týka sa to prevážne mestských častí Sever a Juh. Katastrálne územie Skladná historicky nikdy nepatrilo do historickej časti Starého mesta. Bolo to katastrálne územie Juh a neskôr sa administratívnym rozdelením sa toto územie rozdelilo na Južné mesto a Skladná. Ak by sa prijala navrhovaná verzia, tak ľudia, ktorí bývajú v panelákoch na Palárikovej by platili zhruba o 50 % vyššiu daň za byty v panelákoch, ako ľudia cez ulicu, napr. na Rosnej.

p. Halenár, poslanec MZ – Celkovo myšlienka zvyšovať daň z nehnuteľností je
zvrhlosť najvyššieho stupňa. A to, že ju predkladajú ľudia, ktorí sa neošívajú, keď sú označovaní za pravicu, je pre neho hlbokým sklamaním vzhľadom na to, čo sa deje v tejto zemi celkovo. Mal pocit, že aspoň Košice budú takým ostrovom niečoho iného, žiaľ.
K systémovým veciam. Ak si niekto myslí, že poslanci majú toľko času, aby tak zložité VZN čítali tak, že sa treba pritom pozerať do troch zmien a do pôvodného, tak to odradí každého. Na to je treba toľko času, že to, čo hovoril pred niekoľkými mesiacmi, že každé jedno predložené VZN by malo obsahovať pôvodný text plus doplnky, jemu sa to zdá ako 1+1. Je to taká jasná požiadavka, že každý kto predkladá niečo iné, inými slovami jemu osobne hovorí: „Ja chcem aby to bolo tak komplikované, aby som odradil každého od čítania a posudzovania toho textu.“
Ľudia si kúpia za niekoľkokrát zdanené peniaze nehnuteľnosti, firmy, ktoré investujú svoje ťažko zarobené peniaze do nehnuteľností, aby mohli podnikať na území Košíc a potom príde samospráva, ktorá jednoduchým mestským zákonom im ťahá peniaze z peňaženiek a z účtov, to je niečo, čo by si mali zapamätať všetci občania a firmy pre voľby v roku 2010.

p. Hlinka, poslanec MZ – Podporil predrečníka p. Cengela v časti, kde spomínal 
katastrálne územia Letná a Skladná, lebo ide iba o to, aby tieto územia ostali zaradené v II. kategórii, tak ako tomu bolo aj doteraz.

p. Matoušek, poslanec MZ – K vystúpeniu p. Halenára – pre budúcnosť by privítal,
keby VZN boli tak pripravované, aby v dôvodovej správe bolo presne definované, čo sa nahrádza, čo sa vypúšťa, aby bolo jasné o čo ide. Navrhované VZN by bolo celistvé, ale práve v tej dôvodovej správe by mali byť všetky zmeny výrazne porovnané so skutočnosťou, aby poslanci vedeli o čom rozhodujú.

p. Bajus, poslanec MZ – Podporil návrh p. Cengela a p. Hlinku, lebo aj občania 
MČ Košice – Sever vyjadrili názor, že by v mestskej časti mala byť na celom území rovnaká daň.

p. Dittrich, poslanec MZ – Presun týchto území do II. kategórie opäť spôsobí výpadok
predpokladaných príjmov v rozpočte. Bolo by vhodné zamyslieť sa nad tým. Je otázkou akým spôsobom sa táto chýbajúca čiastka nahradí, alebo čo sa z výdajov bude dať vypustiť.

p. Hojer, hlavný kontrolór mesta Košice – Upozornil mestské zastupiteľstvo na jednu
nesystémovú vec v tomto členení na kategórie. Z kategórie II. v k.ú. Južné mesto sú vyňaté ulice Hraničná, Barčianska, Gavlovičova a Vozárova. Na týchto uliciach sa nachádzajú dnes už prosperujúce podnikateľské aktivity, autosalóny Fiat, Renault, areál bývalých Čsl. automobilových opravovní, predajňa Kerko, bývalý Družbyt, areál Remesloslužby. Nevidí dôvod na to, aby na týchto štyroch uliciach bola tá daň o 50 % nižšia oproti ostatnému územiu. Ak si mestské zastupiteľstvo neosvojí tento návrh, potom do kategórie III. treba pridať aj k.ú, Južné mesto, v ktorom sa nachádzajú tieto štyri ulice, ktoré sú v predloženom návrhu zahrnuté do k.ú. Barca.

p. Bogačevičová, vedúca oddelenia správy miestnych daní a poplatkov - Vysvetlenie
k novovzniknutej kategórii. Z katastra Staré mesto vzniklo k.ú. Stredné mesto a k.ú. Skladná. K.ú. Stredné mesto patrí do mestskej časti Staré Mesto, k.ú. Skladná patrí do mestskej časti Juh. Z k.ú. Severné mesto vzniklo k.ú. Letná, ktoré patrí do mestskej časti Staré Mesto. Z k.ú. Západ vzniklo k.ú. Terasa a k.ú. Huštáky, ktoré už patrí do Starého Mesta. V I. kategórii sú tie katastrálne územia z mestskej časti Staré Mesto a jedno katastrálne územie z mestskej časti Juh. Pokiaľ ide o pripomienku hlavného kontrolóra, tak toto je platný stav, že v II. kategórii sú uvedené tieto ulice, to nie je nový návrh. 

p. Krištof, poslanec MZ – K pripomienke hlavného kontrolóra  - poznamenal, že sa
jedná o komunikácie, ktorých časť je v Barci a časť je na Juhu, resp. sú hraničnými komunikáciami. Konkrétne Hraničná,  v časti, kde sú podnikateľské subjekty, tam vôbec nie je kanalizácia. Na Gavlovičovej je to podobné. Je to kombinovaná priemyselná a obytná zóna a tiež je to hraničná komunikácia.

p. Vargovčák, námestník primátora mesta Košice – Ukončil rozpravu a dal slovo 
návrhovej komisii.

p. Gamcová, poslankyňa MZ – Návrhová komisia dostala dva návrh. Prečítala návrh 
poslanca p. Kočiša:
Mestské zastupiteľstvo v Košiciach schvaľuje zmenu VZN mesta Košice č. 71 v 
1.  V § 5 
    písm. f) zast. plochy a nádvoria,  III. kategória – zvýšenie sumy na 	0,75 
    písm. g) stavebné pozemky, III. kategória 				    	0,75
    písm. h) ostatné plochy okrem stavebných pozemkov, III. kategória	0,75
2. V § 7
    písm. a) stavby na bývanie a drob. stavby, III. kategória  -  na	        6.- Sk
    písm. d) samostatne stojace garáže,  III. kategória, zníženie na            20,- Sk
    písm. e) priemyselné stavby, III. kategória, zvýšenie na                       90,- Sk 
    písm. f) stavby na ostatné podnikanie, III. kategória, zvýšenie na 	    100,- Sk

Hlasovanie č. 88: za 26, proti 2, zdržali sa 10.

p. Gamcová, poslankyňa MZ – Prečítala návrh poslanca p. Cengela:
Mestské zastupiteľstvo v Košiciach podľa § 6 ods. 2 písm. a) Štatútu mesta Košice schvaľuje zmenu a doplnenie Všeobecne záväzného nariadenia mesta Košice č. 71 o miestnych daniach za týchto podmienok: Katastrálne územia Huštáky, Letná, Skladná sa preraďujú do II. kategórie.

Hlasovanie č. 89: za 40, proti 1, zdržali sa 2.

p. Gamcová, poslankyňa MZ – Predniesla aj návrh hlavného kontrolóra, ktorý si 
osvojila: V II. kategórii namiesto slova „okrem“ navrhla použiť slovo „vrátane“ ulíc Hraničná, Barčianska, Gavlovičova, Vozárova  a v kategórii namiesto slova „vrátane“ použiť slovo „okrem“ ulíc Hraničná, Barčianska, Gavlovičova a Vozárova.
Preto ho prevzala od hlavného kontrolóra, lebo si tiež myslí, že firmy, ktoré sú na tomto území a sú solventné, by mali platiť dane v takej výške, ako ostatné, ktoré sú na tomto území.

Hlasovanie č. 90: za 23, proti 2, zdržali sa 16.

p. Vargovčák, námestník primátora mesta – Konštatoval, že pozmeňujúci návrh nebol
	schválený 3/5 väčšinou. 

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. a) Štatútu mesta Košice schvaľuje zmenu a doplnenie Všeobecne záväzného nariadenia mesta Košice č. 71 o miestnych daniach so schválenými pripomienkami.

Hlasovanie č. 91: za 38, proti 1, zdržali sa 4.

––-     ––-     ––-

12. Zmena a doplnenie VZN mesta Košice č. 76 o poskytovaní dotácií
      z rozpočtu mesta Košice

p. Vargovčák, námestník primátora mesta – Nakoľko sa do rozpravy nikto neprihlásil,
	odovzdal slovo návrhovej komisii.

p. Kijevská, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. a) Štatútu mesta Košice  schvaľuje zmenu a doplnenie Všeobecne záväzného nariadenia mesta Košice č. 76 o poskytovaní dotácií z rozpočtu mesta Košice. 

Hlasovanie č. 92: za 45, proti 1, zdržal sa -.

––-     ––-     ––-

13. Zrušenie VZN mesta Košice č. 85 o dani za užívanie verejného priestranstva 
      na dočasné parkovanie motorového vozidla na vyhradenom priestore
      verejného priestranstva

p. Vargovčák, námestník primátora mesta – Nakoľko sa do rozpravy nikto neprihlásil,
	odovzdal slovo návrhovej komisii.

p. Kijevská, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach  podľa § 6 ods. 2 písm. a) Štatútu mesta Košice  schvaľuje zrušenie Všeobecne záväzného nariadenia mesta Košice č. 85 o dani za užívanie verejného priestranstva na dočasné parkovanie motorového vozidla na vyhradenom priestore verejného priestranstva (nariadenie o dani za parkovanie).
Hlasovanie č.  93: za 42, proti -, zdržali sa 2.

––-     ––-     ––-

14. VZN mesta Košice o miestnej dani za vjazd a zotrvanie motorového vozidla      
v historickej časti mesta Košice a o režime užívania historickej časti mesta    Košice

p, Filipko, námestník primátora mesta Košice – Predkladateľom materiálu je primátor
	mesta, no dovolil si povedať k tomuto materiálu pár myšlienok.
Materiál, ktorý prešiel mestskou radou, komisiami MZ, bol pripomienkovaný. Preto jednak na základe reakcií občanov mesta i z radov poslancov i mestských častí vyplynula potreba upraviť ho. Preto rokoval s tvorcami tohto materiálu a využil možnosť komunikovať aj s mestskými časťami a kompetentnými odborníkmi a pripravil jeden dosť rozsiahly pozmeňujúci návrh k tomuto bodu rokovania.  Včera bol zverejnený na poslaneckom portáli. Upozornil na následnú malú zmenu v poslednej časti. Na to, aby bol materiál prijateľný, upravuje sa pôvodne navrhovaná zóna historickej časti, ktorá sa maximálne približuje oblasti, ktorá bola dotknutá predchádzajúcim VZN, zvolili malé rozšírenie v oblasti za Štefánikovou ulicou smerom k mestskému parku po Svätoplukovu ulicu a rozšírenie v južnej časti mesta. Obe tieto oblasti sú v súčasnosti veľmi silno zaplnené automobilmi, ktoré využívajú túto historickú časť mesta. Vo väčšej miere sú to nie košické automobily. Bude to ťarcha pre občanov, ktorí tam bývajú, ale na druhej stane sa možno tento uvoľní o autá, ktoré tam parkovali s dôvodu neplatenia parkovacieho poplatku.
V § 2 navrhol nové znenie ods. 1:
„(1) Historická časť mesta Košice (ďalej len „historická časť“) je územie, ktorého začiatok je označený príslušnou dopravnou značkou a ktorého hranice sú vymedzené týmito ulicami:  Kuzmányho – nezdanená,  Strojárska – zdanená,
Hutnícka – zdanená, Alvinczyho v úseku od Svätoplukovej po Hutnícku – zdanená, Svätoplukova – nezdanená, Staničné námestie – zdanená,  Protifašistických bojovníkov – zdanená,     Bajzova – zdanená,     Senný trh – zdanená, Palackého – nezdanená, Námestie osloboditeľov – zdanená, Južná trieda č. 1 až 9 – zdanená, Fejova – zdanená,    Mlynárska – zdanená, Kukučínova v úseku od Zborovskej po Rázusovu – zdanená, Štúrova – zdanená, Žižkova v úseku od Štúrovej po Nerudovu – zdanená     a tvoria ho všetky ulice nachádzajúce sa vo vnútri takto ohraničeného územia mesta.“
	Ďalej oproti pôvodnému návrhu v  § 4 nahradiť text ods. 1 novým textom:
Tu dochádza k vypusteniu pôvodných piatich písmen a), b), c), d), e) a bod 1 bude znieť takto:
„(1) Základná sadzba dennej dane je za každý aj začatý deň vjazdu a zotrvania v historickej časti
a)  360,- Sk za osobné a dodávkové motorové vozidlo,
b)  1.200,- Sk za nákladné motorové vozidlo a autobus.“
V § 4 vypustiť ods. 2 a ods. 3 až 6 prečíslovať ako ods. 2 až 5.
V § 4 prečíslovanom ods. 3 písm. c) zmeniť pôvodný návrh, aby obyvatelia s trvalým pobytom v historickej časti mali zdanenie 2.000,- Sk na rok na jedno motorové vozidlo. Navrhol zníženie tohto poplatku a bod zmeniť na rezidentskú kartu vo výške 1.000,-  Sk za rok.
V § 4 prečíslovanom ods. 3 v písm. d) – pôvodný návrh bol pre dôchodcov nad 70 rokov vedu s trvalým pobytom v historickej časti navrhovaný poplatok 200,- Sk na rok. Tu navrhol zníženie na 100,- Sk na rok na jedno motorové vozidlo v jeho prenájme, alebo vlastníctve formou leasingu.
V § 4 doplniť nový ods. 6. Vzhľadom na to, že v jeho návrhu sa zaviedol pojem „rezidentská karta“, došlo k prečíslovaniu. Upravený § 6 bude mať takéto znenie:  Rezidentská karta je karta vydaná správcom dane na evidenčné číslo vozidla pre obyvateľa s trvalým pobytom v historickej časti s platným vodičským oprávnením na jedno motorové vozidlo v jeho vlastníctve alebo prenájme formou leasingu, ktorá ho oprávňuje parkovať na piatich najbližších uliciach priľahlých k miestu trvalého pobytu, vyznačených na karte. Rezidentská karta sa vydáva na obdobie jedného roka.“ Takto to bolo riešené aj v zrušenom nariadení.
V § 5 ods. 1 písm. h) nahradiť novým textom. Tento paragraf pojednáva o oslobodení od dane. Znenie:
„b) mesta Košice  (Magistrátu mesta Košice), rozpočtových a príspevkových organizácií, ktorých zriaďovateľom je mesto Košice a zamestnancom mesta Košice zabezpečujúcich plnenie pracovných povinností vlastným vozidlom na základe osobitného poverenia.“
V § 5 ods. 1 doplniť písm. i) až k) s nasledovným znením:
„i) primátora mesta, námestníkov primátora mesta, riaditeľa magistrátu, zástupcov riaditeľa magistrátu, hlavného kontrolóra, náčelníka mestskej polície, poslancov mestského zastupiteľstva.
 j) mestských častí Košíc a ich starostov,
k) predsedu Košického samosprávneho kraja.“
V § 5 doplniť ods. 3:
„(3) Vozidlá podľa písm. h) až k) musia mať viditeľne umiestnené príslušné označenie vydané mestom.“
Text § 6 nahradiť nasledovným znením: 
§ 6- Oznamovacia povinnosť, vyrubovanie dane a platenie dane
(1) Zámer vojsť a zotrvať v historickej časti po dobu jedného dňa oznamuje  daňovník povereným zamestnancom správcu dane na označených pracoviskách priamo v historickej časti mesta. Denná daň sa vyrubuje po prijatí oznámenia priamo v historickej časti.
(2) Zámer vojsť a zotrvať v historickej časti po dobu, ktorá je zdaňovaná paušálne podľa § 4 ods. 3 (po prečíslovaní) oznamuje daňovník správcovi dane v sídle správcu dane. Správca dane v platobnom výmere určí platenie dane.
Posledná veta je doplnená a to je rozdiel oproti zverejnenému návrhu, lebo po prerokovaní s právnym oddelením upravili toto znenie.
(3) Daňovník je povinný umiestniť na viditeľnom mieste vo vozidle príslušný doklad preukazujúci zaplatenie dane.
(4) Za stratené karty vydané podľa § 4 ods. 3 sa duplikát nevydáva. To sa nevzťahuje na neprenosnú kartu, za ktorú sa na požiadanie vyhotoví duplikát za poplatok vo výške 1.000,- Sk.“ 
	Tento svoj návrh predložil návrhovej komisii.

p. Halenár, poslanec MZ – Rád by vedel, kde nájde tento pozmeňujúci návrh.

p. Filipko, námestník primátora mesta Košice – Informatici mu včera oznámili, že je
	to uverejnené na  poslaneckom portáli. 

p. Cengel, poslanec MZ -  Finančná komisia eše z pôvodného materiálu navrhovala 
vypustiť bod , lebo sa týkal v najväčšej miere MČ Košice – Juh. Nakoľko boli v novom návrhu zapracované a zohľadnené všetky ich pripomienky, nedáva žiaden pozmeňujúci návrh a podporí pozmenený návrh.

p. Blaškovičová, poslankyňa MZ – Má vždy smolu, že chce dať pozmeňujúci návrh 
k pozmeňujúcemu návrhu. Nepáči sa jej, že dnes je predložený nový materiál, ktorý už bol niekde dohodnutý a ostatní poslanci nemajú šancu sa k nemu vyjadriť. Treba sa spýtať občanov Starého Mesta, ktorí sú už niekoľko rokov diskriminovaní na staromešťanskejší a menej staromešťanskí. Títo občania roky platia poplatky za to, že bývajú v Starom Meste. Chvíľu si myslela, že to začína byť trochu spravodlivé, aby aj tí, čo bývajú na sídlisku a parkujú pred vlastným domom vedeli, že bývajú v Starom Meste. Nech niekto príde na ulice Podtatranského, Puškinova, Mlynská a Protifašistických bojovníkov a skúsi tam zaparkovať. Rezidenčná karta, ku ktorej majú najväčšie výhrady a nemôžu s tým zase nič urobiť, lebo to p. Filipko dal formou pozmeňujúceho návrhu, tá rezidenčná karta všetkým pije krv. Parkujú tam autá z celého Slovenska, len občan, ktorý tam býva tam miesto nenájde. Súhlasí s tým, aby sa platenie rozšírilo aj na ďalšie ulice, no požiadala predkladateľa pozmeňujúceho návrhu, aby zrušil návrh na 5 ulíc. Toto je už absolútne diskriminačné voči tým ľuďom, ktorí tam bývajú.

p. Grega, poslanec MZ – Uvedomuje si, že je veľký problém s parkovaním v centre 
mesta, lebo je tam veľký pretlak automobilov, niektorí občania majú 2-3, nasťahovalo sa tam veľa podnikateľov. Priznáva, že keď nevystihne správny moment, ani on nemá kde parkovať, preto v tejto súvislosti odporučil ani nie tak zrušenie tých 5 ulíc, ale aby sa prijalo, že môžu parkovať v celom Starom Meste. Myslí si, že to mesto finančne nezruinuje. Ak sú také poplatky v Starom Meste, prečo nie sú aj v Ťahanovciach, na Terase?

p. Filipko, námestník primátora mesta Košice – K rezidenčnej karte na  ulíc. Pôvodný
návrh bol 2.000,- Sk do celej zóny.  Chápe, že nejaký bonus pre staromešťanov by mohol byť, no čo je spravodlivé? Ak sa pre staromešťanov zavedie rezidentská karta na celú parkovaciu zónu, tak toto by bolo diskriminačné voči obyvateľom celého mesta, ktorí nebývajú v historickej časti. Ten iný občan si nemôže kúpiť parkovaciu kartu na celú zónu za 2.000,- Sk, on si ju musí kúpiť za 10.000,- Sk. Práve v rezidentskej karte je kompromis, že je to za 1.000,- Sk na 5 ulíc, lebo kto nechce parkovať v celej zóne, nemusí si kupovať tú drahú kartu. Ním navrhovaná cena za rezidenčnú kartu vo výške 1.000,- Sk je symbolická. Sú to necelé 3,- Sk na deň.

p. Halenár, poslanec MZ -  Keď dobre chápe pozmeňujúci návrh, tak v § 5 ods. 1 sa 
týka oslobodenia od dane. Sú tam zahrnutí aj poslanci mestského zastupiteľstva. Z akého dôvodu poslanci mestského zastupiteľstva nemajú platiť túto daň?

p. Vargovčák, námestník primátora mesta Košice – Nakoľko sa do rozpravy nikto už
nikto neprihlásil, dal slovo návrhovej komisii. Konštatoval, že nie je povinnosť na všetko reagovať.

p. Gamcová, poslankyňa MZ – Návrhová komisia dostala jeden pozmeňujúci návrh
od námestníka primátora mesta p. Filipka v znení ako ho predniesol vo svojom vstupe.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice  schvaľuje pozmeňujúci návrh k Všeobecne záväznému nariadeniu mesta Košice o miestnej dani za vjazd a zotrvanie motorového vozidla v historickej časti mesta Košice a o režime užívania historickej časti mesta Košice.

Hlasovanie č. 94: za 33, proti 2, zdržali sa 6.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. a) Štatútu mesta Košice  schvaľuje Všeobecne záväzné nariadenie mesta Košice o miestnej dani za vjazd a zotrvanie motorového vozidla v historickej časti mesta Košice a o režime užívania historickej časti mesta Košice (nariadenie o historickej časti mesta Košice) so schválenými zmenami.

Hlasovanie č. 95: za 36, proti 3, zdržali sa 4.

p. Vargovčák, námestník primátora mesta Košice  - Konštatoval, že materiál pod 
bodom 14. bol schválený.
14/1 Zmena VZN č. 5 o státí, parkovaní a oznamovaní opustených vozidiel
         na území mesta Košice 

V rozprave vystúpili:

p. Balún, poslanec MZ – Mal túto pripomienku už na mestskej rade. Na Pribinovej 
ulici pri divadle Thália už niekoľko mesiacov stojí opustené vozidlo priamo pod oknami polície. Ide o Opel-combi bez evidenčného čísla a blokuje miesto.

p. Vargovčák, námestník primátora mesta Košice  - Nakoľko sa už nikto do rozpravy
	neprihlásil, dal slovo návrhovej komisii.

p. Gamcová, poslankyňa MZ – Prečítala pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice  schvaľuje zmenu Všeobecne záväzného nariadenia č. 5 o státí, parkovaní a oznamovaní opustených vozidiel na území mesta Košice podľa predloženého návrhu.

Hlasovanie č. 96: za 40, proti 1, zdržal sa 1

p. Vargovčák, námestník primátora mesta Košice  - Konštatoval, že materiál pod bodom 14/1 bol schválený.

––-     ––-     ––-

14/2 Doplnenie VZN mesta Košice č. 70 o dani za užívanie verejného        
        priestranstva

V rozprave vystúpili:

p. Hlinka, poslanec MZ – Legislatívno-právna komisia sa týmto návrhom zaoberala
	a vzhľadom aj na podnety predniesol pozmeňujúci návrh:
V § 1 ods. 2 za slová „na trhových miestach“ dať bodku a slová „a za trvalé 
parkovanie mimo stráženého parkoviska a parkovanie vozidla na vyhradenom priestore, ktoré  upravujú osobitné nariadenia mesta“ nahradiť slovami „ktoré upravuje osobitné nariadenie mesta“, lebo už ho prijali.
V poznámke pod čiarou vypustiť odkaz na VZN o dani za užívanie verejného priestranstva na dočasné parkovanie, pretože táto daň už hlasovaním v bode 
č. 13 bola zrušená.
V § 5 navrhovanom ods. 5 určiť nasledovné sadzby za užívanie verejného priestranstva:
a) v historickej časti mesta 3 000,- Sk/m2 ,  
b) na ostatnom území mesta  1 400,- Sk/m2.

p. Rusnák, poslanec MZ – Pozmeňujúci návrh k § 5 ods. 5 písm. b) v znení: na 
ostatnom území mesta pre fyzické osoby 10.000,- Sk a pre právnické osoby 14.000,- Sk.

p. Filipko, námestník primátora mesta Košice – Reagoval na návrh p. Rusnáka.  
Návrh p. Hlinku korešponduje s tým, že je to sadzba v korunách na meter štvorcový. Návrh, aby sa parkujúci delili na fyzické a právnické osoby nie je v súlade. Pri príprave chceli dosiahnuť, aby sadzba na ostatnom území bola jednotná.

p. Takácsová, vedúca legislatívno-právneho oddelenia MMK  - Je to daň za meter
štvorcový a vozidlo. Preto by nemalo byť rozlíšenie medzi fyzickými a súkromnými osobami, t.j. na vlastnícky vzťah osoby k tomuto vozidlu. Mohlo by to byť napadnuté podobne, ako to bolo v prípade keď sa zavádzala daň za psov, že psy sa nemôžu deliť na veľkých a malých. Bol by napadnutý princíp rovnosti.

p. Rusnák, poslanec MZ – Stiahol svoj návrh.

p. Vargovčák, námestník primátora mesta – Ukončil rozpravu a dal slovo návrhovej
	komisii.

p. Gamcová, poslankyňa MZ – Prečítala návrh poslanca p. Hlinku:
	Mestské zastupiteľstvo v Košiciach schvaľuje tieto zmeny:
1. V § 1 ods. 2 za slová „na trhových miestach“ dať bodku a slová „a za trvalé 
parkovanie mimo stráženého parkoviska a parkovanie vozidla na vyhradenom priestore, ktoré  upravujú osobitné nariadenia mesta“ nahradiť slovami „ktoré upravuje osobitné nariadenie mesta“.
V poznámke pod čiarou vypustiť odkaz na VZN o dani za užívanie verejného priestranstva na dočasné parkovanie.
2. V § 5 navrhovanom ods. 5 určiť nasledovné sadzby:
    a) v historickej časti mesta 3 000,- Sk/m2 ,  
    b) na ostatnom území mesta  1 400,- Sk/m2.

Hlasovanie č. 97: za 27, proti 1, zdržali sa 14.

p. Gamcová, poslankyňa MZ – Prečítala pôvodný návrh na uznesenie:
Mestské zastupiteľstvo v Košiciach podľa § 6 ods. 2 písm. a) Štatútu mesta Košice  schvaľuje doplnenie Všeobecne záväzného nariadenia mesta Košice č. 70 o dani za užívanie verejného priestranstva so schválenými pripomienkami.

Hlasovanie č. 98: za 37, proti 1, zdržali sa 5.

p. Vargovčák, námestník primátora mesta Košice – Konštatoval, že materiál pod 
	bodom 14/2 bol schválený.

––-     ––-     ––-
8. Návrh rozpočtu mesta Košice na roky 2008 - 2010

V rozprave vystúpili:

p. Hlinka, poslanec MZ  - Vyjadril sa k požiadavke na potrebu dofinancovať jednotlivé 
výdavky pre MČ Košice – Juh, ktoré súvisia s prevádzkou a správou účelových zariadení, ktoré využívajú obyvatelia celého mesta Košice na oddych, relaxáciu, kultúrne a spoločenské vyžitie. Zároveň sa využívajú aj na dopravnú výchovu a praktický výcvik detí základných škôl z celých Košíc. Všetky tieto aktivity si vyžadujú isté prevádzkové vstupy, ktoré nie je možné plne finančne pokryť z podielových daní, ktoré MČ Košice – Juh dostáva podľa všeobecného kľúča a zároveň ich nie je možné pokryť ani z výšky vstupného, pretože táto činnosť má istý verejno-prospešný charakter, nie je to typická komerčná, čiže zárobková činnosť a majú snahu týmto spôsobom ponúknuť služby aj sociálne slabšej skupine obyvateľov, či už dôchodcov, študentov, alebo obyvateľov s nižšími príjmami. Z týchto dôvodov, ako aj vzhľadom na celomestský charakter niektorých zariadení je potreba poskytnutia týchto účelových finančných prostriedkov nasledovná:
	na športovo-zábavný areál na Alejovej ulici 4.200tis. Sk,
	na spoločensko-relaxačné centrum na ul. Milosrdenstva 2.000 tis. Sk,
	na Stredisko verejno-prospešných prác na ul. Pri bitúnku 1.200 tis. Sk.
	na kúpalisko Triton 1.800 tis. Sk.
Podotkol, že toto kúpalisko je vo vlastníctve mesta Košice a pred spustením letnej sezóny je potrebné vymeniť fólie na tobogány a iné atrakcie.
Celková požiadavka MČ Košice – Juh na finančné prostriedky z bežného rozpočtu, ako účelový transfer je 9.200 tis. Sk.
Požiadal o pochopenie a ústretovosť k tejto požiadavke, ktorú odovzdal návrhovej komisii.

p. Matoušek, poslanec MZ – Podporil túto požiadavku aj niektorými údajmi. Sú to 
staré zariadenia, z ktorých najstaršie má 12 rokov. Okrem toho mestská časť obhospodaruje aj sociálny dom, ktorý tu nie je zahrnutý. Dve z týchto zariadení patria mestu (Triton a Športovo-relaxačné centrum). 
V priebehu 10 mesiacov športovo-zábavný areál odrekreoval doteraz 78 tis. návštevníkov, pričom tu nie sú zahrnuté tréningy mládeže a dopravná výchova, ktorú v rámci dohody s mestom poskytujú bezplatne. Návštevnosť z iných mestských častí bola 16 tis. osôb. Kúpalisko Triton odrekreovalo 40 tis. osôb. Keď spočítal návštevnosť všetkých zariadení došiel k číslu 150 tis. návštevníkov, ktorí sa v rámci mesta v týchto zariadeniach odrekreovali. Tieto aktivity prebiehajú už 3 roky, no keďže boli dane oddelimitované na mesto a to aj príjem z Blšáku vo výške 10 mil. Sk, z ktorého vykrývali tieto aktivity, sú nútení požiadať o príspevok mesto.

p. Vargovčák, námestník primátora mesta Košice – Vstúpil do rozpravy a predniesol
	takýto návrh na uznesenie vzhľadom na to, že má informáciu o značnom počte 	pozmeňujúcich návrhov k rozpočtu.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice po prerokovaní rozpočtu mesta Košice  na roky 2008 - 2010 dňa 14.12.2007 ukladá riaditeľovi Magistrátu mesta Košice spracovať pripomienky poslancov MZ, ktoré odzneli na rokovaní mestského zastupiteľstva a pripraviť v spolupráci s primátorom mesta Košice upravený návrh rozpočtu mesta Košice na roky 2008 – 2010. Termín: do 14,1,2008, zodpovedný: riaditeľ MMK.
Mestské zastupiteľstvo žiada primátora mesta Košice preložiť upravený návrh rozpočtu mesta Košice na roky 2008 - 2010 na najbližšie riadne rokovanie mestského zastupiteľstva. Termín: najbližšie rokovanie MZ, zodpovedný: primátor mesta Košice.

p. Boritáš, poslanec MZ -  Vzhľadom na to, že bol prednesený návrh na uznesenie, 
dal procedurálny návrh na ukončenie diskusie v zmysle rokovacieho poriadku, t.j., že ešte vystúpia poslanci, ktorí sú v tomto momente prihlásení do diskusie.

p. Hlinka, poslanec MZ – Vzhľadom na prednesené uznesenie, ktoré mení filozofiu 
	stiahol svoj návrh. 

p. Vargovčák, námestník primátora mesta Košice – V zmysle rokovacieho poriadku
dal hlasovať o procedurálnom návrhu p. Boritáša na ukončenie rozpravy k prejednávanému bodu.

Hlasovanie č. 99: za 32, proti 1, zdržali sa 4.

p. Matoušek, poslanec MZ – V návrhu na uznesenie je zodpovedný primátor mesta.
	Mestské zastupiteľstvo nemá právo ukladať mu takúto zodpovednosť. 

p. Mutafov, poslanec MZ – Keďže sa odsúhlasilo ukončenie rozpravy, čo je vzhľadom
na neprítomnosť primátora mesta rozumné, odporučil všetkým, ktorí majú pripomienky k rozpočtu, aby ich dali na papier a posunuli mu to v písomnej forme, lebo by bolo nerozumné hodinu diskutovať bez prítomnosti toho, kto je nositeľom tejto úlohy.

p. Petrvalský, poslanec MZ – Stiahol svoj príspevok.

p. Halenár, poslanec MZ – Keď dobre pochopil návrh, pripomienky poslancov, ktoré
odznejú na mestskom zastupiteľstve, sa zapracujú do 14.2.2008, tak tie pripomienky k rozpočtu by mali odznieť.
	Dúfa, že sa tu niekto nájde, kto by mu dal niekoľko odpovedí.
V dôvodovej správe číta, že rozpočet pokrýva reálne potreby mesta v doprave, výstavbe a životnom prostredí. Rád by vedel, ako sa to prejavilo v rozpočte a kto rozhodol o tom, že toto sú tie, nevedno aké, reálne potreby mesta.
Ďalej by rád vedel, či v príjmoch položka 121 zahŕňa aj príjem od U.S.Steelu a ktoré položky vo výdavkoch sú platné, ak sa požiadavky krátia, to znamená, ak sa rozhodne o znížení.
K rozpočtu, ako je postavený dal niekoľko pripomienok. Týka sa to najmä výdavkov pre Magistrát mesta. V minulom roku sa odsúhlasil výdavok 201 mil. Sk pre Magistrát mesta. Odrazu číta, že po zmenách rozpočtu sa tento rozpočet zvýšil nielen na magistrát, ale celkovo na verejnú správu na 217 mil. Sk, čo je o 16 mil. Sk viac. Do budúcna by bol rád, aby toto bolo trochu lepšie ošetrené vtedy, keď sa predkladajú zmeny rozpočtu, aby si poslanci uvedomovali, že zmenami vlastne navyšujú riadok výdavky verejnej správy.
Čo sa týka počtu ľudí, ten sa nepodarilo v organizačnom poriadku upraviť hlavne preto, že sa hlasovaním poslancov nepodarilo zmeniť organizačný poriadok, ale nielen to je problém. Problémom je aj kvalita tých ľudí na magistráte. Myslí si, že kvalita rozpočtu, ktorá tu bola práve prednesená a návrh námestníka primátora mesta p. Vargovčáka, jasne ukazuje, že sú tu veľmi vážne problémy. Pretože ak toto je výsledok celoročnej práce ľudí na magistráte, ktorí pripravujú rozpočet a sú zaňho zodpovední a príde takýto pozmeňujúci návrh, to je skrátka  vizitka zlej práce. A pokiaľ ostanú ľudia na magistráte na svojich pozíciách tak , ako sú, tak to bude aj v budúcnosti presne tak isto vyzerať, od neschopného riaditeľa Magistrátu mesta, až po poslednú pracovníčku na organizačnom. 
Prešiel k ostatným výdavkom.
Mestská polícia má v bežných výdavkoch na mzdy navrhované v súvislosti s nárastom o 7 ľudí oproti roku 2007 zo 45 mil. Sk na 50 mil. Sk. Je to 5,3 mil. Sk pre 7 ľudí na mzdy, plus odvody. Potrebuje vysvetliť, ako je to myslené.
Správa mestských komunikácií – aj tam je položka mzdy. Mal pocit, že SKK sedí na magistráte, že je to súčasť riadku úplne hore, kde sú mzdy pracovníkov magistrátu. Toto by tiež potreboval vysvetliť, prečo je táto jedna organizačná zložka magistrátu oddelená.
Marketing – pred schvaľovaním takých položiek by rád počul, čo sa vlastne udialo z ich práce za rok 2007, aby bola možnosť porovnať. Na čo išlo 2,9 mil. Sk v roku 2007 a na čo chceli 7 mil. Sk, keď návrh je len 4 mil. Sk.
To isté sa týka aj Európskeho hlavného mesta kultúry. Už v roku 2007 sa im odsúhlasilo 8 mil. Sk. Bez toho, žeby počuli, na čo išla koruna z týchto výdavkov sa opätovne ide schvaľovať 8,5 mil. Sk pre tento projekt. Je to taký zvláštny postup, ktorý sa mu nepáči. Navrhol zvážiť, či by nebolo treba najprv odpočet, čo sa za tie peniaze urobilo a kde vlastne išli tie peniaze, keď sa im navrhujú ďalšie a ešte  zvýšené.
V riadku kultúra je tu opäť propagácia a Informačné centrum mesta Košice a ďalšie. To sú podľa neho vyhodené peniaze a to z prostého dôvodu, že už 2 roky platné uznesenie sa podarilo zhodiť pod stôl, keď bol riaditeľ Magistrátu mesta poverený, aby predložil poslancom nejaké iné možnosti financovania informácii o meste. A on okrem blábolov, ktoré vyprodukoval o tom, aké je potrebné informačné centrum nedokázal ponúknuť žiadnu alternatívu, napriek tomu hlasovaním túto úlohu vypustili zo sledovania úloh a opäť tu vidieť, že sú výdavky. A to nie sú len tieto výdavky. To sú ešte výdavky na mzdy, lebo tam je 7 ľudí a výdavky na to, že v strede mesta je nejaký dosť veľký priestor, ktorý vlastne teraz blokovanom informačným centrom. Keď sa tam bol spýtať na akciu mesta Košice, tak tá dievčina mu nevedela povedať, kde sa akcia mesta Košíc deje. To je skutočne vyhadzovanie peňazí pre 5-7 ľudí, ktorí sú tam. A to sú milióny. Tu sú len 2,3 mil. Sk, ale rád by videl, aké sú mzdy a iné veci, ktoré plynú z toho, že tieto priestory sa nemôžu prenajímať.
Toto je z výdavkov všetko, čo chcel spomenúť, na čo potrebuje odpovede. Dal návrh na uznesenie:
V časti ukladá zmeniť vetu „Pripraviť súťažné podmienky na prijatie nového úveru na financovanie kapitálových výdavkov v súlade s rozpočtom na rok 2008“ takto: 
1. Pripraviť súťažné podmienky na prijatie nového úveru na financovanie kapitálových výdavkov v súlade s rozpočtom na rok 2008. Termín: najbližšie rokovanie MZ, zodpovedný: riaditeľ MMK. 
Zverejniť na web stránke mesta spôsob vzniku úverového zaťaženia mesta v rokoch 1998 – 2002 a spôsob jeho splácania, resp. umorovania takto získaných úverov od roku 1998 dodnes.
Rozpísať istinu a úroky po jednotlivých rokoch a spolu až do úplného splatenia úveru.
2. Čo za tieto peniaze získalo mesto. Zverejniť kde všade išli takto získané peniaze. Zverejniť všetky investičné akcie, ich umiestnenie v lokalitách mesta a súčasný vzhľad. Koľko peňazí na ne bolo vynaložených a ktoré firmy získali zákazky. Zverejniť všetky faktúry týkajúce sa jednotlivých investičných akcií.
	3. Zverejniť diskusiu občanov mesta k takto uverejneným údajom.
	Termín: do 30.6.2008, zodpovedný: riaditeľ Magistrátu mesta Košice.

p. Sabol, riaditeľ Magistrátu mesta Košice – Oslovil p. Halenára. Oznámil, že sa ešte
poradí s právnikmi, či ním použité spojenie „neschopný riaditeľ“ nie je možné klasifikovať ako urážku na cti. P. Halenár mu dáva úlohy a pritom nie je kompetentný posúdiť, či je schopný ich splniť, alebo nie.

p. Halenár, poslanec MZ – Bude veľmi rád, keď sa riaditeľ MMK rozhodne kladne 
v tom, čo povedal. Poprosil, aby tomu venoval veľkú pozornosť a ak tam bude najmenšia skulinka, kde by bol problém, môže počítať s jeho pomocou. Veľmi rád sa s ním stretne k tejto téme. Myslí, že má dostatok pádnych dôkazov, aby mu ukázal, že je naozaj neschopný.

p. Vargovčák, námestník primátora mesta Košice – Je to trošku neprístojné.
Ešte k pripomienke p. Halenára, akou formou majú poslanci vznášať pripomienky, tak je to písomnou formou organizačnému referátu.

p. Grega, poslanec MZ – Pôvodne sa chcel vyjadriť k obdobnej záležitosti ako 
kolega Hlinka t.j. k problematike celomestského charakteru – k plavárni a sobášnej sieni, ale pripraví to v písomnej podobe.
V závere, keďže je predvianočný čas, neuchýlil sa k invektívam, ale všetkým kolegom poprial v mene všetkých staromešťanov príjemné Vianoce.

p. Boritáš, poslanec MZ – Akceptoval spoločne prijatý návrh, aby všetky pripomienky
	boli odovzdané na organizačný referát.

p. Jeník, poslanec MZ – Okrem vinšu príjemných a požehnaných sviatkov predsa len
upozornil na skutočnosť, že  má pripomienku k prerozdeleniu podielových daní na mestské časti. Lepšie by tam pasovalo v zmysle etického, demokratického a ústavného pohľadu na rovnakú výšku 1.103,- Sk na obyvateľa podľa tabuľky, ktorá tam je, bez navýšenia finančnej čiastky. Súčasne poukázal, že pre školstvo, sociálnu oblasť je tam málo finančných prostriedkov a treba to zohľadniť v zmysle potrieb. Myslí si, že ďalšie veci sa vykryštalizujú potom na rokovaní. Svoj návrh odovzdal návrhovej komisii.

p. Kupec, poslanec MZ – Bez návrhu na uznesenie povedal, čo zistil pri študovaní
rozpočtu. V kapitole doprava – Kavečianska cesta, úsek Nad strelnicou MČ Košice – Sever, o ktorom sa bavia už od roku 2005, ktorý je kritický, boli tam havárie autobusov, je ohrozená doprava všetkých občanov, ktorí tam bývajú a chodia do ZOO. Tento návrh na rozpočet je zmätočný, čo sa týka financií, lebo sa tam hovorí, že sa vyčleňujú peniaze pre projektovú dokumentáciu pre územné konanie, pritom projektová dokumentácia je hotová, ale treba stavebné povolenie. Nie je potrebné vykupovať pozemky. Na základe toho urobil poslanecký prieskum na oddelení dopravy a po zosúladení zámeru a ujasnení si, čo vlastne mesto chce robiť, keď ešte ani v roku 2008 nie je riešená realizácia. Verí, že dôjdu k nejakému záveru a do rozpočtu bude dané niečo zrozumiteľné a zmysluplné.

p. Vargovčák, námestník primátora mesta Košice – Nakoľko p. Jutka stiahol svoju
	požiadavku, vyhlásil, že rozprava je ukončená. Dal slovo návrhovej komisii.

p. Gamcová, poslankyňa MZ – Návrhová komisia dostala dva návrhy na uznesenie.
	Prvý je od p. Vargovčáka, námestníka primátora mesta Košice v znení:
Mestské zastupiteľstvo v Košiciach podľa § 6 ods. 2 písm. c) Štatútu mesta Košice po prerokovaní rozpočtu mesta Košice  na roky 2008 - 2010 dňa 14.12.2007 ukladá riaditeľovi Magistrátu mesta Košice spracovať pripomienky poslancov MZ, ktoré odzneli na rokovaní mestského zastupiteľstva a pripraviť v spolupráci s primátorom mesta Košice upravený návrh rozpočtu mesta Košice na roky 2008 – 2010. Termín: do 14,1,2008, zodpovedný: riaditeľ MMK.
Mestské zastupiteľstvo žiada primátora mesta Košice preložiť upravený návrh rozpočtu mesta Košice na roky 2008 - 2010 na najbližšie riadne rokovanie mestského zastupiteľstva. Termín: najbližšie rokovanie MZ, zodpovedný: primátor mesta Košice.

Hlasovanie č. 100: za 33, proti 1, zdržali sa 5.

p. Gamcová, poslankyňa MZ – Prečítala pozmeňujúci návrh p. Halenára:
Mestské zastupiteľstvo v Košiciach  v zmysle príslušných §§ Štatútu mesta Košice v návrhu rozpočtu mesta Košice na rok 2008 v časti ukladá mení takto: 
1. a) Pripraviť súťažné podmienky na prijatie nového úveru na financovanie kapitálových výdavkov v súlade s rozpočtom na rok 2008. Termín: najbližšie rokovanie MZ, zodpovedný: riaditeľ MMK. 
      b) Zverejniť na web stránke mesta spôsob vzniku úverového zaťaženia mesta v rokoch 1998 – 2002 a spôsob jeho splácania, resp. umorovania takto získaných úverov od roku 1998 dodnes. Rozpísať istinu a úroky po jednotlivých rokoch a spolu až do úplného splatenia úveru.
2. Čo za tieto peniaze získalo mesto. Zverejniť kde všade išli takto získané peniaze. Zverejniť všetky investičné akcie, ich umiestnenie v lokalitách mesta a súčasný vzhľad. Koľko peňazí na ne bolo vynaložených a ktoré firmy získali zákazky. Zverejniť všetky faktúry týkajúce sa jednotlivých investičných akcií.
3. Zverejniť diskusiu občanov mesta k takto uverejneným údajom. 	Termín: do 30.6.2008, zodpovedný: riaditeľ Magistrátu mesta Košice.

Hlasovanie č. 101: za 9, proti 4, zdržali sa 26.

––-     ––-     ––-

60. Záver

p. Dittrich, poslanec MZ – Informoval prítomných, že zomrel p Gabriel Bodnár.
Dožil 70 rokov plodného života. Ako fotograf realizoval tisícky cenných – unikátnych fotografií z historickej časti Košíc. Ako fotograf – pracovník ČTK vyjadril nesúhlas s okupáciou mesta  v auguste 1968. Keď hodil kameň na prichádzajúce jednotky, nafilmoval ho pracovník STV a napriek nesúhlasu STV bol udaný štátnej bezpečnosti. Následne bol trestne stíhaný za teror, prepustený zo zamestnania až do roku 1990. Požiadal prítomných, aby si uctili jeho pamiatku tohto cenného človeka povstaním a  minútou ticha.

––-     ––-     ––-

	

Program rokovania XI. rokovania Mestského zastupiteľstva v Košiciach sa vyčerpal. Rokovanie mestskej rady je plánované na 10.1.2008 a 7.2.2008. Na riadnom rokovaní MZ sa stretnú 28.2.2008.
Námestník primátora mesta Košice MUDr. Marek Vargovčák poprial prítomným príjemné prežitie Vianočných sviatkov, všetko najlepšie do Nového roku a ukončil program rokovania.

          RNDr. Milan Sabol					Ing. František  Knapík
riaditeľ Magistrátu mesta Košice				primátor mesta Košice

Zápisnica vyhotovená dňa 14.1.2008
Zapisovateľka: Mária Lapšanská

Overovatelia zápisnice:

MVDr. Jozef Figeľ		.................................	Podpísal dňa:    ........................

JUDr. Jaroslav Hlinka	.................................	Podpísal dňa:	    ........................

O b s a h :
1	Úvod, k programu rokovania
4	Informáciu o plnení uznesení MZ 
6	Správa o činnosti hlavného kontrolóra mesta Košice
7	Správa o činnosti Mestskej polície Košice
9	Vystúpenie hlavného architekta mesta Košice Ing. arch. Martina Drahovského
12	Správa o odpovediach na interpelácie a dopyty poslancov MZ
14	Koncepcia rozvoja mesta v oblasti tepelnej energetiky
21	Rozbor hospodárenia mesta Košice k 30. 9. 2007
22	4. úprava rozpočtu mesta Košice na rok 2007
33	Zmena platného tarifného systému MHD v Košiciach 
41	Zmeny a doplnky ÚPN HSA  Košice v lokalitách Stará sečovská – Kankord, Šaca – Buzinská a Ferrocentrum
42	Informácia o pripravovanej zmene ÚPN HSA Košice pre Globálny logistický industriálny park
43	Petícia „Zastavme kriminalitu, vandalizmus a drogovú činnosť na sídlisku Ťahanovce“
44	Vyhlásenie k rasovo motivovanému útoku v meste Košice
45	Správa o činnosti obchodnej spoločnosti MFK, a.s.
45	Správa o činnosti združenia Cassoviainfo
45	Účasť mesta Košice v organizácii Eurocities
46	Koncepcia politiky mesta Košice vo vzťahu k deťom a mládeži
46	Zmena uznesenia MZ v Košiciach č. 457 zo dňa 24. a 25. júna 2004
47	Zmena uznesenia MZ v Košiciach č. 284 zo dňa 25.10.2007
- Odpredaj bytov na Baltickej ulici 
49       Poskytnutie dotácie v zmysle VZN mesta Košice č. 76 
49	Prerozdelenie finančných prostriedkov z rozpočtu mesta na zabezpečenie poskytovania opatrovateľskej služby na rok 2008 pre neštátne subjekty
50	Oprava uznesenia MZ č. 228 zo VII. rokovania MZ dňa 30. augusta 2007
50	Dodatok č. 3 - Zmena a doplnenie zriaďovacej listiny Domova dôchodcov Košice (plnenie uznesenia MZ č. 228 zo dňa 30.8.2007)
51	Zmeny v dozorných radách
52       Zrušenie zriaďovacích listín
52	Prijatie nehnuteľnosti darovanej mestu Košice – únikové oceľové schodisko 
od darcu U.S. Steel Košice, s. r. o.
53	Rámcová obsahová náplň rokovaní Mestského zastupiteľstva v Košiciach 
na I. polrok 2008
54	Interpelácie
55	Dopyty, informácie a vysvetlenia
56	Zverenie majetku mesta Košice do správy  MČ Košice – Juh
57	Zverenie nehnuteľného majetku mesta Košice do správy ZOO Košice
57	Zámena pozemkov v k.ú Huštáky medzi firmou GLOBAL GROUP a.s. 
a mestom Košice bez finančného vyrovnania
58	Zmena uznesenia MZ v Košiciach č. 245 zo dňa 11. 9. 2007
58	Prevod vlastníctva nebytového priestoru a alikvotnej časti pozemku  
na ul. Hlavnej 3 pre MADA Slovakia s r.o.
59	Prevod vlastníctva nebytového priestoru a alikvotnej časti pozemku 
na Hlavnej 13 pre TOMMI Košice, spol. s r.o.
59	Odpredaj nebytového priestoru na Hlavnej 25 pre Darinu Demianovú 
PEZOLT-PVD
60	Prevod vlastníctva nebytového priestoru a alikvotnej časti pozemku 
na Hlavnej 31 pre KARTÁGO TOURS, a.s.
60	Prevod vlastníctva nebytového priestoru a alikvotnej časti pozemku pre MIPEL, a.s. na ul. Hlavná 31
61	prevod vlastníctva nebytovéhopriestoru a alikvotnej časti pozemku pre MONITOR,  spol. s r.o. na iul. Hlavná 115
61	Kúpna cena alikvotnej časti pozemku pre vlastníkov bytov
61	Odpredaj voľného bytu na Buzuluckej 22 a Postupimskej 2 v Košiciach
formou verejnej dražby
62	Odpredaj voľného bytu na ul. Ľudová 16 v Košiciach
62	Zmluvné prevody nehnuteľného majetku mesta v užívaní fyzických osôb 
bez zmluvného vzťahu
63	Predaj pozemkov v k.ú. Furča pre Kvetu Strakovú
63	Odpredaj pozemku na Bukoveckej ulici v k.ú. Jazero pre Telovýchovnú jednotu     Lokomotíva Košice
64	Odpredaj pozemku na výstavbu garáže na Šoltésovej ulici
64	Odpredaj pozemku v k.ú. Južné mesto pre Rozáliu Satkievičovú
64	Odpredaj pozemku a hospodárskych budov v k.ú. Malá Lodina 
65	Odpredaj pozemku v k.ú. Nižná úvrať do podielového spoluvlastníctva 
pre S&P Slovakia, s.r.o.
65	Odpredaj pozemku v k.ú. Severné mesto pre Ľudmilu Hudákovú
66	Odpredaj pozemku v k.ú. Severné mesto pre MEDILEN, s.r.o.
66	Odpredaj pozemku v k.ú. Severné mesto pre Ing. Stanislava Koštiala
a manželku RNDr. Danielu Koštialovú
66	Odpredaj pozemku v k.ú. Severné mesto pre Ing. Jána Zuštiaka
a manželku Zuzanu
67	Zámena pozemkov v k.ú. Stredné mesto medzi mestom Košice 
a Východoslovenskou energetikou a.s. 
67	Odpredaj nehnuteľnosti v k.ú. Terasa pre Romana Kořeného
67	Odpredaj pozemku v k.ú. Terasa pre Ing. Jozefa Kšiňana
68	Odpredaj pozemku v k.ú. Terasa pre Imricha Szaniszla
68	Odpredaj pozemku a budovy bývalej ZŠ na Opatovskej ceste č. 137
v k. ú. Vyšné Opátske pre MČ Košice – Vyšné Opátske
71	Odpredaj pozemku v k.ú. Železiarne pre INGOS, a.s.
72	Zmeny v Komisii národnosných menšín pri MZ v Košiciach
72	Informácia Komisie mestského zastupiteľstva na ochranu verejného záujmu
pri výkone funkcie verejných funkcionárov
73	Pokračovanie rokovania XI. MZ v Košiciach, dňa 14.12.2007
73	Informácia o zámere realizácie multifunkčného spoločensko-športového areálu v lokalite VŠA - prezentácia
82	VZN mesta Košice o nakladaní s komunálnymi odpadmi a drobnými stavebnými odpadmi na území mesta Košice
87	VZN mesta Košice o miestnom poplatku za komunálne odpady a drobné stavebné odpady na území mesta Košice
97	Zmena a doplnenie Všeobecne záväzného nariadenia mesta Košice
č. 71 o miestnych daniach
100	Zmena a doplnenie VZN mesta Košice č. 76 o poskytovaní dotácií
z rozpočtu mesta Košice
101	Zrušenie VZN mesta Košice č. 85 o dani za užívanie verejného priestranstva 
na dočasné parkovanie motorového vozidla na vyhradenom priestore verejného priestranstva
101	VZN mesta Košice o miestnej dani za vjazd a zotrvanie motorového vozidla v historickej časti mesta Košice a o režime užívania historickej časti mesta Košice
105	Zmena VZN č. 5 o státí, parkovaní a oznamovaní opustených vozidiel na území mesta Košice 
105	Doplnenie VZN mesta Košice č. 70 o dani za užívanie verejného priestranstva
107	K návrhu rozpočtu mesta Košice na roky 2008 - 2010
112	Záver